ހަރުކަށި ފިކުރު: މޫތައް ކުރިލައިގެން ދިޔައީ ކޮން ވެރިކަމެއްގައިތޯ؟ | Jazeera\tހަރުކަށި ފިކުރު: މޫތައް ކުރިލައިގެން ދިޔައީ ކޮން ވެރިކަމެއްގައިތޯ؟ - Jazeera\nހަރުކަށި ފިކުރު: މޫތައް ކުރިލައިގެން ދިޔައީ ކޮން ވެރިކަމެއްގައިތޯ؟\nމޫސާ ހުސެއިން December 24, 2019 115 views0\nހަރުކަށި ފިކުރު ނުވަތަ ދީނީ ގޮތުން ހައްދު ފަހަނަ އެޅުމަކީ ވަރަށްވެސް ނުރައްކާތެރި ދިވެހިންގެ އާދަ ކާދަ އަދި ސަގާފަތާ އިސްލާމް ވަންތަ ކަމާއި ވަރަށްވެސް ބީރަށްޓެހި ފިކުރެކެވެ. 27 ސެޕްޓެމްބަރ 2007 ވަނަ ދުވަހު ދިން ސަލްޓަން ޕާކުގެ ބޮމުގެ ހަމަލާއަކީ މިފިކުރުގެ ފެށުމެކޭ ބުނެވިދާނެ ޖާގަ އެބައޮތެވެ. އޭރު ވެރިކަމުގައި ހުރީ ތިރީސް އަހަރު ވަންދެން މިގައުމުގައި ވެރިކަން ކުރެއްވި މައުމޫން އަބްދުލް ޤައްޔޫމެވެ. މަޢުމޫން ކުރަައްވަމުން ގެންދެވީ ޚުދުމުހުތާރު ވެރިކަމެއް ކަމަށް ބުނެ އޭރުގައި ރައްޔިތުންގެ ގިނަ ބަޔަކު ދިޔައީ އަޑު ގަދަ ކުރަމުންނެވެ. ދީނީ އިލްމުވެރިންގެ ތުނބުޅިގައި ސޯސްލާފައި ބޭލި ވާހަކަ އާއި ޖަލުގެ އަނިޔާގެ ވާހަކަ އަދި ހަނދާން ނެތޭހާ ދުވަސް ނުވެއެވެ. ކޮންމެ އަކަސް މިއަނިޔާތަކުގެ އެއް ނަތީޖާ އަކީ މިރާއްޖޭގައި ދީނީގޮތުން ހަރުކަށި ވިސްނުމެއްގެ ބަޔަކު އުޅެން ފެށުމޭ ބުނެވިދާނެ ޖާގަ އެބައޮތެވެ. އެދުވަސް ވަރަކީ މަޝްހޫރު ތާލިބާން އާއި އަލްޤައިދާ ފަދަ ޓެރަރިސްޓް ޖަމާއަތްތަކުގެ ވާހަކަވެސް އިވެމުން ދިޔަ ދުވަސްވަރެކެވެ.\nރައީސް ނަޝީދު ވެރިކަމުގައި އެންމެ ބޮޑަށް ގޮންޖެހުމާއި ކުރިމަތިލާން ޖެހުނީ މިދެންނެވި ދީނީ ގޮތުން ހަރުކަށި ވިސްނުމުގެ ފަރާތްތަކާއި ދެކޮޅަށް މަސައްކަތްކުރުމެވެ. ސަބަބަކީ މިދެންނެވި ހަރުކަށި ފިކުރުގެ މީހުން ދީން އައްޑަނަ އަކަށް ނަގައިގެން އޭރު ދިޔައީ މިފިކުރު ފަތުރަން މަސައްކަތް ކޮށްފައެވެ. ރައީސް ނަޝީދު ޕޯޑިއަމް ތަކަށް އަރުއްވައި ދެއްކެވި ވާހަކަ ފުޅުތަށް މިއަދު މިދަނީ ހަގީގަތަކަށް ވާތަން ފެންނަމުންނެވެ. ހަރުކަށި ފިކުރުގެ މީހުން ޖިހާދަށް ދަނީއެވެ. ތޭރަ އަހަރުގެ ކުޑަ ކުދިންނާއި ކޯޓުން ބޭރުން ކައިވެނި ކުރަނީއެވެ. ވަކި ދައުލަތް ހަދައިގެން ބޮޑެތި އޮޕަރޭޝަންތަކާއި މިޝަންތައް ހިންގަނީއެވެ. އަދިވެސް މިކަހަލަ ކިތަންމެ ކަމެކެވެ. ރައީސް ނަޝީދުގެ ވެރިކަން7ފެބްރުއަރީ 2012ގައި ވެއްޓުމަކީ ފިކުރު މިއަދު މިއޮތް ހިސާބަށް ދަތުރު ފެށި ހިސާބޭ ބުނުން ދޮގަކަށް ނުވާނެއެވެ. އަނެއްކާވެސް ކުށްވެރިވާނީ މިހެންބުނީމާ ލިޔުންތެރިޔާއެވެ. މިއީ އެކަމަކު ކަން އޮތްގޮތެވެ.\n23 ޑިސެމްބަރ 2011 ވަނަ އަހަރު ދީނީ އިލްމުވެރިންތަކެއް އޭރުގެ ރައީސް ނަޝީދުގެ ވެރިކަމާއި ދެކޮޅަށް އެއްވި އެއްވުމުގެ ތެރެއިން: ފޮޓޯ: މަކްތަބާ ސަލަފިއްޔާ\nމިފިކުރު އާލާވެ ކުރިތައް މޫލައިގެން ގޮސް ގާދޫ ކޮލުން ބޭރަށް ގޮސްފައި މިއޮތީ ގައިމު ބައެއްގެ އިހުމާލުން ކަން ކަށަވަރެވެ. ގަބޫލު ކުރަންޖެހޭ ހަޤީގަތަކީ 2013 އިން ފެށިގެން 2018 އަށް ރާއްޖޭގައި ހިންގާފައި ހުރިބޮޑެތި ޖަރީމާ ތަކާއި ދެކޮޅަށް ރައީސް ނަޝީދު ވެރިކަމުގައި އޭރުގެ އެމްޑީޕީ ވެރިކަމާއި ދެކޮޅަށް ނިކުތް ދީނީ ތާޖު އަޅުއްވައިގެން ތިއްބެވި ދީނީ އިލްމުވެރިން ނުވަތަ ސިޔާސީ ގޮތުން ދީނީ ވާހަކަ ދައްކަވާ ބޭފުޅުން އެއްވެސް އެއްޗެއް ވިދާޅުނުވަނީ ކީއްވެތޯއެވެ. އެމް.އެމް.ޕީ.އާރު.ސީގެ ހިޔާނަތާއި ގުޅިގެން ނެރުނު ނޫސް ބަޔާނެއް ނުވަތަ ބޭއްވި ނޫސްވެރިންގެ ބައްދަލުވުމެއް މުޒާހަރާއެއް ދީނީ އިލްމުވެރިންގެ ކިބައިން ފެނުނުތޯއެވެ؟ މި ޖަރީމާތަކާއި ދެކޮޅަށް ހަރުކަށި ފިކުރު އަދި ކީއްކުރަންތޯ ދީނީ އިލްމުވެރިންގެ ޖަމިއްޔާއިން އަދި ދީނީ އިލްމުވެރިންވެސް ކުށްވެރިކޮށްފައި ނުވަނީ ކީއްވެ ކަމެއް އަޅުގަނޑުގެ ކޮށި ސިކުނޑިއަކަށް ނުވިސްނެއެވެ. ފާޅުގައި ބޮޑެތި ވައްކަން ހިންގަމުން ދިޔައިރުގައި ހަރުކަށި ފިކުރުގެ މީހުން ދިޔައީ ރައީސް ޔާމީނަށް ސަނާާ ކިޔަމުންނޭ ބުނުން ދެގޮކަށް ނުވާނެއެވެ. ނޫސްވެރިޔާ ރިލްވާން އަދި ޔާމިން ރަޝީދު އަނިޔާވެރި ގޮތަކަށް ނެތި ކޮށްލުމުގެ މައްސަލަ ސީދާ ގުޅެނީ މިދެންނެވި ހަރުކަށި ފިކުރުގެ މީހުންނާއެވެ. މީގެ އިތުރުން ޑރ. އަފްރާޝީމް އަލީގެ މަރަކީވެސް ސީދާ މިނުބައި ފިކުރާ ގުޅިލާމެހިފައި އޮތް މަރެކެވެ. ދުނިޔޭގެ އެންމެ ނުރައްކާތެރި ޓެރަރިސްޓް ޖަމާއަތްތަށް ކަމަށްވާ އައިއެސް އާއި އަލްޤައިދާ ފަދަ ޖަމާއަތްތަކުގެ މޫތައް ރާއްޖެއަށް ފެތުރިގަތީ ރައީސް ޔާމީންގެ ވެރިކަމުގެ ދުވަސްވަރުގައޭ ބުނުމަކީ ދޮގަކަށް ނުވާނެއެވެ. ވަކި ދައުލަތް ހަދައިގެން އުޅޭ ކަމުގެ ޝަކުވާ ރަސްމީކޮށް އޭރުގެ އިސްލާމިކް މިނިސްޓްރީއާއި ސަރުކާރުގެ ކަމާބެހޭ މުއައްސަސާތަކާއި ހިއްސާ ކުރުމުން ވަރަށް ކައިރިން ބަލަމުންދާ ކަމަށް ބުނެ އެއްވެސް ފިޔަވަޅެއް އެޅިފައިނުވުމަކީ މިފިކުރު މިހާބޮޑަށް ފެތުރެން ދިމާވި ސަބަބެވެ.\nހަރުކަށި ފިކުރު މިހާ ފުޅާ ދާއިރާއްގައި އޭގެ ކުރިތަށް ރޯވެ ފެތުރުމުގެ ޒިންމާ ރައީސް ޔާމީން އާއި އެމަނިކުފާނުގެ ޒައާމަތުގެ އިސްލާމިކް މިނިސްޓްރީއިން ނަންގަވަން ޖެހެއެވެ. ހަރުކަށި ފިކުރު އާލާވެ ކުރިއަރަމުން ދިޔައިރު މިބުނާ ފިކުރަށް އެއްވެސް ފިޔަވަޅެއް ނޭޅި ޤައުމުގެ ޒުވާނުންގެ ސިކުނޑިތައް އެމީހުން ބޭނުންވާ ބައްޓަމަށް ފަރުމާކޮށް އެއްބަޔަކު ޖިހާދުވުމަށް ހަނގުރާމަވެރި ޖަމާއަތްތަކާއި ގުޅިގެން ހަނގުރާމަވެރި ބިންތަކަށް ދިޔަ އިރު ދިވެހި ސަރުކާރު އޭރުގައި އޮތީ ނިދާފައިތޯއެވެ؟ ބައެއް ރަށްރަށާއި ވަކިން ޖަމާއަތް ހަދައިގެން ނަމާދު ކުރުމާއި، މުޅި އާއްމު މުުޖުތަމަޢުއާއި ވަކިވެގެން އުޅޭ އުޅުމަކީ ކުރީގެ ސަރުކާރަށް ނޭގި ހިނގާ ކަމެކޭ ބުނެވިދާނެތޯއެވެ؟ އަލްގައިދާ އައިއެސް ފަދަ ޖަމާއަތްތަކުުގެ އެޖެންޓުން ރާއްޖޭގައި ހަރަކާތްތެރިވާކަން ހަމަ ނޭގެނީތޯއެވެ؟ ފުރިހަމަ މެޖޯރިޓީއާއި އެކު ރައްޔިތުންގެ މަޖިލިސް އާއި ޖުޑީޝަރީ މުށުގެތެރެއަށް ލައްވައިގެން އޭރުގައި އޮވެ މީގެން އެއްވެސް ފަރާތަކާއިމެދު ފިޔަވަޅެއް ނޭޅި ނުވަތަ ތަހުގީގެއް ނުހިންގި ދިޔައީ ކީއްވެގެންތޯއެވެ؟ ހަރުކަށި ފިކުރުގެ މީހުން ދިވެހި ފަސްގަނޑުގައި އޮތް އިސްލާމީ ވެރިކަމެއް ކުފުރުގެ ވެރިކަމަކަށް ހަދާ މި ލޮބުވެތި ވަތަނަކީ ކުފުރުގެ ބިމެއް ކަމަށް ކަނޑައެޅީ އިއްޔަ ނުވަތަ މިއަދުތޯ އެވެ؟ އެކިކަހަލަ ވައްކަން ކޮށް، ކައިރި ރިޒޯޓުތަކުން ވައްކަންކޮށް ވައްކަން ކުރި އެއްޗިއްސަަކީ ޣަނީމަ މުދާ ކަމަށް ނިންމާ، އުމުރުން ތޭރަ އަހަރުގެ ކުޑަ ކުދިން ކައިވެނީގެ ބޭރުން ޖިންސީ ޝިކާރައަކަށް ހެދިއިރު އޭރުގެ ސަރުކާރަށް މި މަންޒަރު ނުފެންނަނީތޯއެވެ؟ ގޮތް ނޭގޭ މަރުތަކާއި ގެއްލިފައިވާ މީހުންގެ ހައްްޤުގައި ރަނގަޅު ފުރިހަމަ ތަހުގީގެއް ކޮށް އާންމުންނަށް މަޢުލޫމާތު ފޯރުކޮށްދޭން އޭރުގައި ރައީސް އަބްދުﷲ ޔާމިންގެ ވެރިކަމުގައި ޖެހިލުންވީ ހަރުކަށި ފިކުރުދެކެ ގަންނާކުރެއްވި ބިރުންތޯއެވެ؟ މިމޫތަށް އޭރުގައި ލުއްސާ ނުލެއްވީ ވެރިކަމާއި ވޯޓު ގެއްލިދާނެ ކަމުގެ ބިރަށްތޯއެވެ؟\nސުންނަތަށް އުޅޭ ކޮންމެ މީހަކީ ހަރުކަށި ފިކުރުގެ މީހެކޭ އަޅުގަނޑު އެއްވެސް ހާލެއްގައި ނުދަންނަވަމެވެ. އަދި ތުނބުޅިއަކީ ހަރުކަށި ފިކުރުގެ ލޯގޯ ކަމަށް އަޅުގަނޑު ޤަބޫލެއްނުކުރަމެވެ. ނަމަވެސް ދީނީގޮތުންވެސް އޮތް ހައްދުން ނެއްޓި ޖިހާދުވުމުގެ ނަމުގައި ހަނގުރާމައަށް ގޮސް ހަރުކަށި އަމަލު ތަކަށް ހިތްވަރު ދިނުމަކީ އަޅުގަނޑުމެން ފެށުނީއްސުރެން ދަންނަ އިސްލާމީ ރިވެތި އުސޫލުތަކާއި ބީރަށްޓެހި ކަންތައްތަކެވެ. ހަރުކަށި ފިކުރަކީ ކޮބައިކަމާއި އެފިކުރުގެ މީހުން ދެނެގަންނާނެ ގޮތް މިވަނީ ނެޝަނަލް ކައުންޓަރ ޓެރަރިޒަމް ސެންޓަރ އިން ނެރެފައެވެ. އަދި ހަރުކަށި ފިކުރާއި ދެކޮޅަށް ފުލުހުން ދަނީ އޮޕަރޭޝަންސް ހިންގަމުންނެވެ. ހަރުކަށި ފިކުރުގެ މީހުންނަކީ މުޖުތަމަޢު އާ ވަކިވެގެން އަމިއްލަ ދައުލަތެއް ހަދައިގެން އެކި ކަހަލަ އޮޕަރޭޝަންސް ހިންގަމުން އަންނަ ބައެކެވެ. ކޮންމެއަކަސް ރައީސް އިބްރާހިމް މުޚައްމަދު ސޯލިހުގެ ސަރުކާރުން މިޖެހުނީ މިނުރައްކާތެރި ފިކުރުގެ ކުރިލައިގެން ދިޔަ މޫތައް ބުޑުން ލުހެ، ކުރީގެ ސަރުކާރުން ފެތުރެން ފުރުސަތުދިން "ހަރުކަށި ފިކުރު" ހުއްޓުވުމަކަށް މަސައްކަތްކުރުމެވެ. ދަރިންނާއި ދަރިންގެ މުސްތަޤުބަލަށްޓަކައި މިފިކުރު މިޤައުމުން ނައްތާލަން އެބަޖެހެއެވެ.


ފެށުން 10\nޤައުމުތައް ގިނަވެ އިތުރުވުން\n1 މިއީ ނޫޙުގެފާނުގެ ތިންދަރިކަލުން، ސާމު އާއި ޙާމު އާއި ޔާފަޘުގެ ދަރިފަސްކޮޅު އުފުދިގެން އައި ގޮތެވެ. ފެން ބޮޑުވުމުގެ ފަހުން މި ތިން ބޭފުޅުންނަށް ވެސް ދަރިން ލިބުނެވެ.\n2 ޔާފަޘުގެ ދަރިކޮޅުގެ މީހުންގެ ތެރެއިން ހިމެނެނީ: ޖޫމަރު އާއި، މާޖޫޖު އާއި، މާދާއި އާއި، ޔާވާން އާއި، ތޫބާލް އާއި، މާޝަކު އާއި، ތީރާސް އެވެ.3ޖޫމަރުގެ ދަރިކޮޅުގެ މީހުންގެ ތެރެއިން ހިމެނެނީ: އަޝްކަނާޒު އާއި، ރީފާޘުއާއި، ތޫޖަރްމަތު އެވެ.4ޔާވާންގެ ދަރިކޮޅުގެ މީހުންގެ ތެރެއިން ހިމެނެނީ: އަލީޝަތުގެ މީހުންނާއި، ތަރްޝީޝްގެ މީހުންނާއި، ކިއްތީމުގެ މީހުންނާއި، ދޫދާނީމުގެ މީހުންނެވެ.\n5 މިއެންމެންގެ އަދަދު ގިނަވެ މިމީހުން ދުނިޔޭގެ އެކި ހިސާބުތަކަށް ފެތުރުނެވެ. މިބައިމީހުން އެކިއެކި ޤައުމު ތަކަށާއި އެކި ބައިތަކަށް ބެހި ތަފާތު ބަސްތަކުން ވާހަކަދައްކައި އުޅުނެވެ. މިބައިމީހުންނަކީ ކަނޑުގެ އައްސޭރިއާއި ކައިރި ސަރަހައްދު ތަކުގައި ވަޒަންވެރިވީ މީހުންގެ ކާބަފައިންނެވެ.\nމިބުނެވިދިޔައީ އެމީހުންގެ ގަބީލާތަކާއި ބަސްތަކާއި އެމީހުން އުޅުނު ޤައުމުތަކުގެ ނަންތަކެވެ.\n6 ޙާމުގެ ދަރިކޮޅުގެ މީހުންގެ ތެރެއިން ހިމެނެނީ: ކޫޝް އާއި، މިޞްރާއިމް، ފޫޠު އާއި، ކަންޢާނު އެވެ.7ކޫޝްގެ ދަރިކޮޅުގެ މީހުންގެ ތެރެއިން ހިމެނެނީ: ސަބާ އާއި، ޙަވީލަތު އާއި، ސަބުތަތު އާއި، ރަޢްމަތު އާއި، ސަބުތަކާ އެވެ. ރަޢްމަތުގެ ދަރިކޮޅުގެ މީހުންގެ ތެރެއިން ހިމެނެނީ: ޝަބާ އާއި ދަދާން އެވެ.\n8 ކޫޝް އަކީ ނިމްރޫދުގެ ކާބަފައިކަލުން ނެވެ. ނިމްރޫދުވީ ވަރަށް މަޝްހޫރު ވެރިއަކަށެވެ.9މާތްރަސްކަލާނގެ އޭނާއަށް ޝިކާރަ ކުރުމުގެ ކުޅަދާނަކަން ދެއްވިއެވެ. އެގޮތުން މޮޅެތި ޝިކާރަވެރިންނަށް ނިސްބަތް ކުރުމުގައި މިފަދައިން މީހުން ބުނެއުޅެއެވެ. ”ނިމްރޫދަށް މާތްރަސްކަލާނގެ ދެއްވިފަދަ ޝިކާރަކުރުމުގެ ކުޅަދާނަކަމެއް ދެއްވާފައިވޭ.“\n10 ނިމްރޫދުގެ ރަސްކަން އެންމެ ފުރަތަމަ ފެތުރިގެން ދިޔައީ ޝިންޢާރުގެ ސަރަހައްދު ތަކުގައެވެ. އޭގެތެރޭގައި ބާބިލް އާއި، އާރަކު އާއި، އައްކަދު އާއި، ކަލްނާ ހިމެނެއެވެ. 11 ނިމްރޫދު މި ސަރަހައްދުން ދިޔައީ އައްޝޫރު އަށެވެ. އަދި އެ ސަރަހައްދުގައިވީ ނިނީވާ އާއި ރަޙޫބޫތު ޢައިރު އާއި، ކާލަޙު އާއި، ރަސަން މިހަތަރު ރަށް ނިމްރޫދު ބިނާކުރިއެވެ. 12 ރަސަން ވަނީ ނިނީވާ އާއި ކާލަޙު އާއި ދެމެދުގައެވެ. ނިމްރޯދު ވެރިކަން ހިންގި ސަރަހައްދު ތަކުގެ ތެރެއިން ކާލަޙު ހިމެނުނީ އެންމެ ބޮޑު އަދި މަޝްހޫރު ރަށް ކަމުގައެވެ.\n13-14 ލޫދީންނާއި، ޢަނާމީންނާއި، ލަހާބިންނާއި، ނަފްތޫޙީންނާއި، ފަތުރޫސީންނާއި، ކަސްލޫޖީންނާއި، އަދި ކަފްތޫރީންނާއި މިހުރިހައި މީހުންގެ ކާބަފައިކަލުންނަކީ މިޞްރާއިމްއެވެ. އަދި ކަސްލޫޖީންގެ ދަރިކޮޅުގައި ފިލިސްޠީނުންގެ މީހުން ވެސް ހިމެނުނެވެ.\n15-18 ކަންޢާނުގެ ފުރަތަމަ ދަރިކަލުންނަކީ ޞައިދޫން އެވެ. ޞައިދޫން މީހުންގެ ކާބަފައިކަލުންނަކީ ކަންޢާނުގެ ދަރި މި ޞައިދޫން އެވެ. ޙިއްޘާއީންނާއި، ޔަބޫސީންނާއި، އަމޫރީންނާއި، ޖިރްޖާޝީންނާއި، ޙިއްވީންނާއި، ޢަރްޤީންނާއި، ސީނީންނާއި، އަރްވާދީންނާއި، ޞަމާރީންނާއި، އަދި ޙަމާތީންނާއި، މިހުރިހާ މީހުންގެ ކާބަފައިކަލުންނަކީ ވެސް ކަންޢާނުއެވެ.\n19 އެއަށް ފަހު ކަންޢާނުގެ ދަރިފަސްކޮޅު ގިނަވެ ތަފާތު ވަންހަ ތަކަށް ފެތުރިގެން ދިޔައެވެ. އަދި އެބައިމީހުންގެ ސަރަހައްދު ބޮޑުވެ ޞައިދޫންގެ އުތުރުން ފެށިގެން ޖަރާރުގެ ދެކުނުން ޣައްޒާ އާއި ހަމައަށް ފެތުރުނެވެ. އަދި ސަދޫމު އާއި، ޢަމޫރަތު އިރުމަތީ ސަރަހައްދުން ފެށިގެން އަދްމާ އާއި، ޞަބޫއީމު އާއި ލާޝަޢަ އާއި ހަމައަށް ފެތުރުނެވެ. 20 މިއީ ޙާމުގެ ދަރިކޮޅުގެ މީހުން އެކިއެކި ގަބީލާތަކަށާއި ޤައުމުތަކަށް ފެތުރިގެން ދިޔަ ގޮތާއި އެބައިމީހުން ދިރިއުޅުނު ޤައުމު ތަކާއި ސަރަހައްދު ތަކެވެ. އަދި މިއިން ކޮންމެ ސަރަހައްދެއްގައި އެބައިމީހުން ވާހަކަ ދައްކައި އުޅުނީ ތަފާތު ބަހުރުވަ ތަކުންނެވެ.\n21 ސާމު އަށް ވެސް ދަރިން ލިބުނެވެ. ސާމު އަކީ ޔާފަޘުގެ ބޭބެ އެވެ. ސާމު އަކީ ޢާބިރު ދަރިކޮޅުގެ ކާބަފައިކަލުންނެވެ. 22 ސާމުގެ ދަރިފަސްކޮޅުގައި ހިމެނިގެންވަނީ ޢީލާމު އާއި އައްޝޫރު އާއި އަރުޕަކްޝާދު އާއި ލޫދު އަދި އަރާމު އެވެ. 23 އަރާމުގެ ދަރިފަސްކޮޅު ހިމެނިގެންވަނީ ޢޫޞް އާއި ޙޫލް އާއި ޖާޘިރު އަދި މާޝު އެވެ. 24 އަރުޕަކްޝާދު އަކީ ޝާލަޙުގެ ބަފައިކަލުންނެވެ. އަދި ޝާލަޙު އަކީ ޢާބިރުގެ ބަފައިކަލުންނެވެ.\n25 ޢާބިރުއަށް ދެދަރިން ލިބުނެވެ. ފާލިޖު އާއި ޔަޤްޠާނު އެވެ.* ޢިބްރާނީ ބަހުން ފާލިޖް މިނަމުގެ މާނައަކީ ބައިބަޔަށް ބެހެވުމެވެ. އަދި ދުނިޔެ ބައިބަޔަށް ބެހިގެން ދިޔައީ ފާލިޖުގެ ޙަޔާތުގައެވެ.\n26-29 އަލްމޫދާދު އާއި، ޝާލަފު އާއި، ޙަޒަރުމައުތު އާއި، ޔާރަޙު އާއި، ހަދޫރާމު އާއި، އޫޒާލް އާއި، ދިޤްލަތު އާއި، ޢޫބާލް އާއި، އަބީމާއިލް އާއި، ޝަބާ އާއި، އޫފީރު އާއި، ޙަވީލާ އާއި، ޔޫބާބުއާއި، މި އެންމެންގެ ކާބަފައިކަލުންނަކީ ޔަޤްޠާނު އެވެ. 30 އެމީހުން ދިރިއުޅުނު ސަރަހައްދު ވަނީ އިރުމަތީގެ ފަރުބަދަތަކުގައިވާ ރަށްތަކު ތެރޭގައި ވާ މީޝާ އިން ފެށިގެން ސަފާރު އާއި ދިމާއަށް ފެތުރިފައެވެ.\n31 މިއީ ސާމުގެ ދަރިކޮޅުގެ މީހުން އެކިއެކި ގަބީލާތަކަށާއި ޤައުމުތަކަށް ފެތުރިގެން ދިޔަ ގޮތާއި އެބައިމީހުން ދިރިއުޅުނު ޤައުމު ތަކާއި ސަރަހައްދު ތަކެވެ. އަދި މިއިން ކޮންމެ ސަރަހައްދެއްގައި އެބައިމީހުން ވާހަކަ ދައްކައި އުޅުނީ ތަފާތު ބަހުރުވަ ތަކުންނެވެ.\n32 މިއީ ނޫޙުގެފާނުގެ ދަރިދަރިކަލުންނާއި އަދި އެބައިމީހުންގެ ދަރިފަސްކޮޅު ދުނިޔެއަށް ފެތުރުނު ގޮތާއި އެބައިމީހުން ދިރިއުޅުނު ޤައުމުތަކެވެ. ފެންބޮޑުވުމަށްފަހު މިގަބީލާތަކުން މީހުން ދުނިޔޭގެ ކަންކޮޅުތަކަށް ބެހި އެމީހުން ޤައުމުތައް ބިނާކުރިއެވެ.\n*10:25 ޢިބްރާނީ ބަހުން ފާލިޖް މިނަމުގެ މާނައަކީ ބައިބަޔަށް ބެހެވުމެވެ.


Professor Ugail: Alhugandu ge nazarugai 2018 | Mihaaru\nލޯކަލް ކައުންސިލް އިނތިްހާބުގެ ވޯޓުލުން ނިންމާލި ވޯޓު ފޮއްޓެއްގެ ވޯޓު ގުނަނީ.-- ފޮޓޯ: ހުސެން ވަހީދު /މިހާރު\n26 ނޮވެމްބަރ 2017 - 06:37 246 comments\nދިވެހިރާއްޖޭގެ މުސްތަގުބަލާ މެދު މިނިވަންކަމާއި ހިތުގައިވާ ލޯތްބާ އެކު ވިސްނުމަކީ ކޮންމެ ދިވެހި ދަރިއެއްގެ ޒިންމާއެއް ކަމަށް އަބަދުވެސް ދެކެން ޖެހެ އެވެ. މިގޮތުން، ހިތަށް ވެރިވާ ޝުއޫރުތައް އާންމު ކުރުމުގައި އެއްވެސް މީހެއްގެ އިޒުނައަކަށް އަޅުގަނޑުމެން އެދޭކަށް ނުޖެހެ އެވެ. ކުރިއަށް އޮތީ އަޅުގަނޑުމެންގެ ހަޔާތުގައި އަނެއްކާވެސް މި ފަހުރުވެރި ގައުމުގެ މުސްތަގުބަލު، އުންމީދާއި އަމާންކަމުގެ މިސްރާބަށް ގެންދިއުމަށް އޮތް މުހިއްމު ފުރުސަތެއް ކަމަށް ދެކޭތީ އަޅުގަނޑުގެ ވިސްނުން ހިއްސާ ކުރާނަމެވެ. ބޭނުމަކީ، ދިވެހި ގައުމުގެ މުސްތަގުބަލު ބައްޓަން ކުރުމުގައި އަޅުގަނޑަށް ކޮށްލަދެވޭނެ ކޮންމެ ކަމެއް ވެސް ކުރުމެވެ.\nފުރަތަމަ ވެސް އަޅުގަނޑުމެން ހަނދާނަށް ގެންނަން ޖެހޭ އެއް ކަމަކީ، މިއަދު އަޅުގަނޑުމެންގެ ތެރެއިން ގިނަ ބޭފުޅުންގެ ހިތަށް ސިފަވާ ދިވެހި ރާއްޖެ މި ހާލަތަށް އައި ގޮތެވެ. ގައުމުގެ ކޮންމެ ފަރުދަކު ވެސް އެމީހެއްގެ އަމިއްލަ ނަފުސުގެ އެދުން ގައުމުގެ ކުރިމަތީ އިސްކުރާކަމަށްވާ ނަމަ، ގައުމުގެ ހާލަތާއި މަސްލަހަތު އިސްކުރާނީ ކޮން ބައެއްތޯ އެވެ؟ ގައުމެއްގެ އާންމު މަސްލަހަތުތައް ހިމާޔަތްކުރާނެ އަމާނާތްތެރި އަދި ތެދުވެރި ދަރިންތަކެއް ނެތް ކޮންމެ ބިމަކަށް އަނަރޫފަކަން ވެރިވަމުން ދާނެ ކަމާ މެދު ކުޑަ ވެސް ޝައްކެއް ނެތެވެ. އެކަމަށް އޮތީ ހަމަ އެންމެ ހައްލެކެވެ. އެއީ ގައުމީ މައްސަލަތަކުގައި ގައުމީ ވިސްނުމަކުން ވިސްނާނެ ދަރިންތަކެއް މި ބިމުގައި ގިނަ ވުމެވެ. އަދި ގައުމީ މައްސަލަތައް ނިންމުމުގައި ގައުމުގެ މަސްލަހަތުތައް އަމިއްލަ އެދުމުގެ ކުރިއަށް އިސްކުރާނެ ވެރިންތަކެއް ނެރުމެވެ. މިކަން ކުރުމަށް އަޅުގަނޑުމެންނަށް ލިބޭނެ އެންމެ އަވަސް ފުރުސަތަކީ މި ސިފަތައް ހުރި ވެރިއަކު ދިވެހި ގައުމަށް އިސްކުރަން 2018 ގައި ލިބޭ ރިޔާސީ އިންތިހާބެވެ.\nމިއަދު މިރާއްޖޭގެ ޝަރުއީ، ސިއްހީ އަދި ތައުލީމީ ނިޒާމު މި އޮތީ ބޮއްސުންލައި އޮޔާ ގޮއްސަ އެވެ. ޒަމާނުއްސުރެ އަޅުގަނޑުމެންގެ ތެރޭގައި އަށަގެންފައި އޮތް އިސްލާމީ ރިވެތި އުސޫލުތަކާއި ދިވެހިވަންތަ އާދަކާދަތައް ވެސް މިއަދު މިވަނީ އަތުން ބީވެފަ އެވެ. ކުރުކޮށް ދަންނަވަނީ ނަމަ، މިއަދު އަޅުގަނޑުމެންގެ ކާބަފައިންގެ ލެޔާއި ދަލުން ގުރުބާންވެގެން އަޅުގަނޑުމެންނާ ހަމަޔަށް ގެނެސްދިން ދިވެހި ގައުމެއް ނެތެވެ. ގައުމުގެ ހުރިހާ ކަމެއް ކަހަލަ ގޮތަކަށް މިއޮތީ ސުމަކުން ފަށަން ޖެހިފަ އެވެ. މިއަދު ތިމާގެ އަމިއްލަ އެދުންތަކުން އެއްކިބާވެ މިނިވަންކަން މަތީ ހުރެ މި ގައުމުގެ ހާލަތު ވިސްނާ ވަޒަންކުރާ އެއްވެސް ދިވެއްސަކު ފަހުރުވެރިކަމުގެ އަތެއް ނުޖަހާނެ އެވެ. އެމީހެއްގެ ހިތަށް ވެރިވާނީ ވޭނުގެ އަސަރެވެ. އެމީހެއްގެ ސިކުނޑިއަށް ވެރިވާނީ އުދާސް ކަމެވެ.\nގައުމެއްގެ ކުރިއެރުން ބިނާވެފައި އޮންނަނީ އެފަސްގަނޑަކުން އުފެދޭ ދަރިންނަށް ލިބިފައިވާ އިލްމާއި ހިލްމު އަދި އެމީހުންގެ ހިތުގައި އުފެދޭ ހިތްވަރާއި ތެދު ނިޔަތުގެ މަތީގައި ކުރާ ބުރަ މަސައްކަތުގެ މައްޗަށެވެ. އެހެންކަމުން، ދިވެހި ދަރިންނަކީ ތައުލީމު ލިބިފައި ތިބި މޮޅު ކުދިންތަކަކަށް ހަދަން ކުރާ މަސައްކަތް ނިމޭ ހިސާބަކީ ސަނަދު ދޭ ހިސާބު ކަމަށްވާ ނަމަ 21 ވަނަ ގަރުނުގެ ވާދަވެރިކަމުގެ ތެރޭގައި ކުރިމަގު ހޯދޭނެ ބަޔަކަށް އެކުދިން ނުވާނެ އެވެ. އަޅުގަނޑުމެންގެ އަމާޒަކަށް ވާން ޖެހޭނީ އުފެއްދުންތެރި، އަދި ނަތީޖާ ނެރެވޭ ދަރިންތަކެއް ބިނާ ކުރުމެވެ. ނިޒާމެއްގެ ތެރޭގައި ޓައި އަޅާފައި ތިބުމަށް ވުރެ ނަތީޖާ ނެރެ ދެއްކުމަށް އިސްކަން ދޭނެ ބަޔަކު އަޅުގަނޑުމެން މިއަދު އުފައްދަން ޖެހެ އެވެ. ކޮންމެ ދުވަހެއް ވެސް ނިމިގެން ދާއިރު "މިއަދު އަހަރެން ކުރީ ކޮން ކަމެއްތޯ" ހިތާހިތުން ސުވާލުކުރާނެ، ޒިންމާދާރު ބަޔަކަށް އެކުދިން ހަދަން ޖެހެ އެވެ. ޒުވާނުންނަށް އިސްކަން ދިނުމަކީ އަމިއްލަ ސިކުނޑިން ގައުމާއި އަމިއްލަ މުސްތަގުބަލާ މެދު ވިސްނޭނެ އަދި ވިސްނާނެ ހީވާގި ދަރިންތަކެއް ބިނާ ކުރުންކަން އަޅުގަނޑުމެންގެ ވެރިން ގަބޫލުކުރަން ޖެހެ އެވެ.\nކޮރަޕްޝަނާއި ފަސާދައިގެ އަލިފާނުގައި ދިވެހި ގައުމު އަނދަމުން ދާތާ އަހަރުތަކެއް މާޒީވަމުން މި ދަނީ އެވެ. މިއީ ގައުމަކަށް ކުރިއަށް ދެވޭނެ މަގު ނޫންކަން އަޅުގަނޑުމެން ގަބޫލުކުރަން ޖެހެ އެވެ.\nމިއަދު ދިވެހިރާއްޖޭގައި މިއޮތް ސިއްހީ ނިޒާމަކީ ދެމެހެއްޓެނިވި އަދި ޒިންމާދާރު ނިޒާމެއް ނޫނެވެ. ދިވެހި ރާއްޖޭގެ ސިއްހީ ދާއިރާ ބައްޓަން ކުރުމުގައި ހަރުދަނާ ވިސްނުންތަކެއް ކުރިއަށް ނެރެން އެބަ ޖެހެ އެވެ. އަބަދުމެ އަތަށް އެންމެ ފަސޭހަ ގޮތް އެއީ މުސްތަގުބަލަށް އެންމެ މަންފާ ބޮޑު އަދި ދެމެހެއްޓެނިވި މަގު ނޫންކަން ގަބޫލުކުރަން ޖެހެ އެވެ. އަދި ތިމާގެ ސިޔާސީ މަޝްހޫރުކަމާއި މަގުބޫލުކަމުގެ ކުރިއަށް ދެމެހެއްޓެނިވި ގޮތަކަށް ހިންގޭނެ ސިއްހީ ނިޒާމެއް ރޭވުމަށް އިސްކަން ދޭން ޖެހެ އެވެ.\nދިވެހި ގައުމުގެ އިގްތިސާދު ބިނާކުރުމަށްޓަކައި މިއަދު އަޅުގަނޑުމެން ހާއްސަ ސަމާލުކަމެއް ދޭން ޖެހޭ މުހިއްމު ކަންތައްތަކެއް އެބަ ހުއްޓެވެ. މިގޮތުން، ދިވެހިރާއްޖޭގެ އިންސާނީ ވަސީލަތް ހަރުދަނާ ކުރުމާއި، ފަރުދީ އުފެއްދުންތެރިކަން އިތުރުކުރުން މިވަނީ އިންތިހާއަށް ބޭނުން ވެފަ އެވެ. ރާއްޖޭގެ އުފެއްދުންތައް ރާއްޖެއިން ބޭރުކުރެވޭ މިންވަރު ފުޅާކުރުމާއި، ފަތުރުވެރިކަމުގެ ނިޒާމާއި މަސްވެރިކަން އަދި ޓެކްނޮލޮޖީގެ ރޮނގުން ގައުމުގެ ކުރިއެރުމަށް މިއަދު މިވަނީ އާދަޔާ ހިލާފު ތޫނުފިލި ވިސްނުމަކަށް ބޭނުން ވެފަ އެވެ. މިގޮތުން ކުރާ މަސައްކަތްތަކާ އެކު ދިވެހިންނަށް ވިޔަފާރިކޮށް ކުރިއަށް ދެވޭނެ މިނިވަން ވިޔަފާރީގެ ސިޔާސަތުތަކެއް އެކުލަވާލާ، ކުދި އަދި މެދު ފަންތީގެ ވިޔަފާރިތަކަށް އެހީތެރިވެދޭން ޖެހެ އެވެ. އަދި، މިގޮތުން ކުރާ މަސައްކަތުގައި، އެ ވިޔަފާރިތަކަށް ހިންދެމިލެވެންދެން ޓެކްސްގެ ނިޒާމުގެ ތެރެއިން ލުއިތަކެއް ދޭން ޖެހެ އެވެ.\nކޮރަޕްޝަނާއި ފަސާދައިގެ އަލިފާނުގައި ދިވެހި ގައުމު އަނދަމުން ދާތާ އަހަރުތަކެއް މާޒީވަމުން މި ދަނީ އެވެ. މިއީ ގައުމަކަށް ކުރިއަށް ދެވޭނެ މަގު ނޫންކަން އަޅުގަނޑުމެން ގަބޫލުކުރަން ޖެހެ އެވެ. ގައުމުގެ އިގްތިސާދަށް ކުޅަދާނަނުވާ މިންވަރުގެ ލޯނުތައް ނަގަމުން އެއް އަތުން ގައުމު ދަރަނިވެރިވަމުން ދާއިރު، އަނެއް އަތުން ރައްޔިތުންގެ ނަމުގައި އަދި ތަރައްގީގެ ނަމުގައި ކުރަމުން ދާ ހަރަދު ބާޒާރުގެ އަގުތަކަށް ވުރެ އެތައް ގުނައެއް ބޮޑު ނަމަވެސް، މިފެންނަނީ ތަރައްގީ ކަމަށް ގަބޫލުކުރަން ޖެހުމަކީ ތިމާގެ އަމިއްލަ ނަފްސަށް، ތިމާގެ ދަރިންގެ ނަފްސަށް އަދި އެދަރިންގެ ދަރިންގެ ނަފަސަށް ވެސް އަނިޔާވެރިވުމެވެ. މިހާލަތު ބަދަލު ކުރުމުގައި 2018 ވަނަ އަހަރު އަޅުގަނޑުމެން ގެންނަ ރައީސަކީ ކޮރަޕްޝަނާއި ފަސާދަ އުފެދިގެން އަންނަނީ ކޮންމެ ފަރާތަކުން އަދި ކޮންމެ ބައެއްގެ ތެރެއިން ކަމަށް ވިއަސް، އެކަމާ ދެކޮޅަށް ތެދުވާނެ، އަދި ތެދުވާން ޖެހޭ ސަބަބުތައް ގަބޫލުކުރާނެ މީހަކަށް ވާން ޖެހެ އެވެ.\nދިވެހި މުސްތަގުބަލު އުޖާލާކޮށް، ކުރިއަށްދާން ބޭނުންވާ ދިވެހިންނަށް އޮތް ހަމައެކަނި މަގަކީ ބުރަ މަސައްކަތާއި ތެދު މަގުކަން ގަބޫލުކުރެވޭނެ ވެއްޓެއް ގާއިމްކުރުމަކީ ގައުމުގައި އިޖްތިމާއީ އިންސާފު މަތިވެރިކުރުމަށާއި އިގުތިސާދީ މަންފާ ހަމަހަމަ ކުރުމަށްޓަކައި ކޮންމެހެން ކުރަން ޖެހިފައިވާ ކަންތައްތަކެއްކަން، 2018 ވަނަ އަހަރު އަންނަ ވެރިޔަކަށް ގަބޫލުކުރެވެން ޖެހެ އެވެ.\nދިވެހި ރާއްޖެއަކީ ކިތަންމެ ކުޑަ އަދި މީސްކޮޅު މަދު ގައުމަކަށް ވިޔަސް، މި ރާއްޖެ އަކީ މުޅި ދުނިޔޭގެ ލޯތްބާއި އިހްތިރާމް ހޯދޭނެ ގައުމެކެވެ. އަދުގެ ދުނިޔެ އާއި 21 ވަނަ ގަރުނަށް ލޯ ހުޅުވިފައިވާ، ތެދުވެރި، އަމާނާތްތެރި ދިވެހި ދަރިއަކު ދިވެހި ގައުމުގެ ވެރިކަމަށް ގެނެވިއްޖެ ނަމަ އެ ލަނޑުދަނޑި ހާސިލްކުރެވޭނެ އެވެ. އިންޑިއާ އާއި ދިވެހިރާއްޖެއާ ދެމެދު ޒަމާނުއްސުރެ އޮތް ގާތް ގުޅުން ދިވެހި ރާއްޖޭގެ މުސްތަގުބަލަށް މުހިއްމެވެ. އަދި ޗައިނާ އާއި އަރަބި އިސްލާމީ ގައުމުތަކާ އެކު އުފެދިފައިވާ ގުޅުންތައް ދަމަހައްޓަމުން، އިންޑިއާ ކަނޑުގައި ދިވެހިރާއްޖެ ކުރަމުން ދާ ދަތުރުގައި އަމާން އައްސޭރިއަކަށް ގެންދެވޭނެ މާލިމީއަކަށް 2018 ގައި ފުރުސަތު ދޭން ޖެހެ އެވެ.\nއެންމެ ފަހުން ބޭއްވި ކައުންސިލް އިންތިހާބުގައި ދިވެހިން ވޯޓު ލާން ގޮސް: އަންނަ އަހަރު ރިޔާސީ އިންތިހާބު އޮންނާނެ\nއަދުގެ އިސްލާމީ ދުނިޔެ އޮތް ހާލަތާ މެދު އަޅުގަނޑުމެން އެންމެން ވެސް ކަންބޮޑުވަމު އެވެ. ވީމާ، މި ހާލަތު ބަދަލުކުރަން އިސްލާމީ ގައުމުތަކާ އެކު މަސައްކަތް ކުރުމަކީ ރާއްޖޭގެ މުސްތަގުބަލާއި އިސްލާމީ އުންމަތުގެ މުސްތަގުބަލަށްޓަކައި ކޮންމެހެން ކުރަން ޖެހިފައިވާ މަސައްކަތެއް ކަމަށް ދެކެމެވެ. މި މަސައްކަތް ކުރުމުގެ ޝައުގުވެރިކަމާއި ކެތްތެރިކަން ވެސް ހުރި މީހަކު އަޅުގަނޑުމެންގެ ޒައާމަތަށް އައުމަކީ އަޅުގަނޑުގެ ދުއާ އެވެ.\nއަޅުގަނޑުމެންގެ މާތްވެގެންވާ އިސްލާމްދީނާއި އިންސާނީ ހައްގުތަކަށް ފުށުނާރާ ވެއްޓެއްގައި މިނިވަން ހިޔާލަށް ޖާގަ އޮތް މާހައުލެއް އުފައްދަން ޖެހެ އެވެ. މި ރޮނގުން ދިވެހި މީޑިއާ ކުރިއެރުމަކީ ރާއްޖޭގައި އިލްމީ ބަހުސުތަކަށް އޮތް އެންމެ އިތުބާރު ހުރި އެއް މަގު ކަމަށް އަލަށް އަންނަ ވެރިއަކު ގަބޫލުކުރަން ޖެހެ އެވެ. ވީމާ ގައުމުގެ މުސްތަގުބަލަށްޓަކައި މީޑިއާގެ ދާއިރާ ހަރުދަނާކޮށް އިސްލާމީ އުސޫލުތަކާއި ދިވެހިންގެ ރީތި އާދަކާދަތައް ދަމަހައްޓަން ސީދާ ގޮތެއްގައި ދައުލަތުން އެހީތެރިވާން ޖެހޭނެ ކަން ގައުމުގެ ވެރިމީހާ ދަންނަން ޖެހެ އެވެ.\nމިއަދު ގައުމުގެ ހާލަތު މި ގޮތަށް އޮތް ނަމަވެސް ނާއުންމީދު ވާން ޖެހޭ ކަމަކަށް ނުދެކެމެވެ. އެންމެ ކަމެއް ހަނދުމަފުޅަށް ގެންނަވާށެވެ. ދިވެހިންނަކީ ކަނޑުގެ ބާޒުގެ ނަމުން މަޝްހޫރުވެފައި އޮތް ދުނިޔޭގެ އޭރު އެންމެ ވަރުގަދަ ލަޝްކަރުގެ ކުރިމަތީ ސާބިތުކަން ދައްކާ ހަނގުރާމައިގައި ކާމިޔާބު ހޯދި ކުޅަދާނަ ބައެކެވެ.\nދިވެހިރާއްޖޭގެ އެންމެ ދަރިއެއްގެ އެންމެ ހައްގެއް ވެސް ނަހަމަ ގޮތުގައި ނިގުޅައި ގަނެވިއްޖެ ނަމަ އެވަނީ މުޅި ދިވެހި ގައުމުގެ ހައްގު ނިގުޅައި ގަނެވުންކަން ވެރިން ގަބޫލުކުރަން ޖެހެ އެވެ. ދިވެހިރާއްޖޭގެ ވެރިޔަކަށް އަންނަން ޖެހޭނީ ތިމާގެ ސިޔާސީ މަސްލަހަތުތައް ކުރިއެރުވުމަށްޓަކައި ދިވެހި އެއްވެސް ދަރިއެއްގެ ހައްގަކަށް ކުޑަ ވެސް އުނިކަމެއް ނުގެންނާނެ ފަދަ ހަމަޔާއި އުސޫލުތަކުގެ މަތީ ހުންނަ ސާބިތު ދަރިއެކެވެ. މިއަދު ނުހައްގުން އަނިޔާ ދެވިފައިވާ ކޮންމެ ދިވެހި ދަރިއަކު މިނިވަންކޮށް، މިނިވަން ދިވެހި ގައުމުގެ ހިދުމަތްތެރިއަކަށް ވުމަށް މަގުފަހިކޮށްދޭން ޖެހެ އެވެ. އަދި ވެރިއެއްގެ އެންމެ އިސް ޒިންމާއަކީ ރައްޔިތުންގެ މެދުގައި އަދުލުވެރިކަން އިސްކުރުންކަން އަބަދުވެސް ހަނދާން ބަހައްޓާނެ ވެރިއަކަށް ދިވެހި ގައުމު ބޭނުންވެ އެވެ.\nދިވެހި ރާއްޖޭގެ އަދުލު އިންސާފުގެ ދާއިރާ ހަރުދަނާ ކުރުމަކީ ކުރެވޭނެ އަދި ކުރަން ޖެހޭ ކަމެކެވެ. ނަމަވެސް، އަދުލު އިންސާފުގެ ދާއިރާ ހަރުދަނާ ކުރެވޭނީ އަދުލުވެރި އަދި އަދުލުވެރި ވުމުގެ ރޫހު ހުރި ވެރިޔައަކަށެވެ. ބައެއް ކޯޓުތަކާއި ފަނޑިޔާރުންގެ ނިންމުންތަކަކީ މިއަދު ބައްޓަން ކޮށްފައިވާ މާހައުލުން އުފައްދާ ނަތީޖާކަން ހަނދާން ކުރަން ޖެހެ އެވެ. އެ މާހައުލު ބަދަލުވެ ނިޒާމު ބަދަލުކުރުމުން، ގިނަ ފަނޑިޔާރުން އެކަމަށް މަރުހަބާ ކިޔާނެކަން ޔަގީނެވެ. އަދި ފަނޑިޔާރުގެ މިނިވަން ނުވުމުން އަޅުވެތިކަން އެންމެ ބޮޑަށް އިހުސާސްކުރާ އަދި އެކަމުގެ ނިކަމެތިކަން އެންމެ ބޮޑަށް ތަހައްމަލުކުރާ ބަޔަކީ ވެސް ފަނޑިޔާރުންކަން ގަބޫލުކޮށް، ރާއްޖޭގައި އަދުލުއިންސާފު ގާއިމު ކުރެވޭނެކަން ކަށަވަރު ކުރާނެ ވެރިޔަކަށް ގައުމު ބޭނުންވެ އެވެ.\nދިވެހި ގައުމުގެ އެންމެހާ ރައްޔިތުންނާއި ގައުމަށް ހިދުމަތްކޮށްދިން ވެރިން މި ބިމުގައި މިނިވަންކަމާއި އަމާންކަމާ އެކު ހިނގާ ބިނގާވެ އުޅެވޭ ދުވަސް ދުށުމަށް ދަހިވެތިވާނެ އަދި އެދުވަސް އައުމަކީ ވެރިޔަކަށް ހުންނަ މީހާއަށް ހޯދޭނެ ފަހުރުވެރި ކާމިޔާބީއެއް ކަމަށް ދެކެން ޖެހެ އެވެ. އަދި އެންމެ އަޑުގަދަކޮށް ވެރިމީހާ އަށް ތައުރީފުކުރާ ކޮންމެ މީހަކީ ވެރިމީހާ ދެކެ އަދި ގައުމު ދެކެ އެންމެ ބޮޑަށް ލޯބިވާ މީހާ ކަމަށް ނުބަލާނެ، އަދި ސިޔާސަތުތަކާ މެދު ތަފާތު ވިސްނުމަކުން ވިސްނާ ފާޑުކިޔާ ކޮންމެ މީހަކީ ދެކޮޅުވެރިއެއް ކަމަށް ނުބަލާނެ ފަދަ ލޯ ހުޅުވިފައިވާ އަދި ރައްޔިތުންގެ ލޯބި ލިބިގެން ގައުމު ކުރިއަށް ގެންދާނެ ވެރިޔަކަށް 2018 ގައި އަޅުގަނޑުގެ ވޯޓު ދިނުމަށް ތައްޔާރަށް ހުރީމެވެ.\nމިނިވަން މުއައްސަސާތަކާއި، ސިފައިންނާއި ފުލުހުންގެ ހިދުމަތް ވެސް ހަރުދަނާކުރެވޭނެ އެވެ. ނަމަވެސް، މިކަން ހާސިލު ކުރެވޭނީ އިސްވެ ދެންނެވި ފަދައިން، ނުފުދުންތެރި ވެރިންގެ މަސްލަހަތުގައި ހިދުމަތް ކުރުމަށް ބައްޓަން ކޮށްފައިވާ މާހައުލު ބަދަލުކުރެވިގެންނެވެ. އެ މުއައްސަސާތަކުގެ އިސް މަގާމުތަކަށް ހަމަޖައްސާ މީހުންނަށް އެމީހުންގެ ވަޒީފާގެ ކުރިއެރުމާއި އަމިއްލަ މަސްލަހަތުތަކާއި ރާއްޖޭގެ މުސްތަގުބަލު ވަނީ ގުޅި ލާމެހިފައިކަން ގަބޫލުކުރެވިގެންނެވެ. އަދި އެމަގަށް މަގު ދައްކާނެ ވެރިޔަކު ދިވެހި ގައުމުގެ ވެރިކަމަށް ގެނެވިގެންނެވެ.\nމި ހުރިހާ ވާހަކަތަކަކާ އެކު ވެސް ދަންނަވަންތޯ އެވެ؟ މިއަދު ގައުމުގެ ހާލަތު މި ގޮތަށް އޮތް ނަމަވެސް ނާއުންމީދު ވާން ޖެހޭ ކަމަކަށް ނުދެކެމެވެ. އެންމެ ކަމެއް ހަނދުމަފުޅަށް ގެންނަވާށެވެ. ދިވެހިންނަކީ ކަނޑުގެ ބާޒުގެ ނަމުން މަޝްހޫރުވެފައި އޮތް ދުނިޔޭގެ އޭރު އެންމެ ވަރުގަދަ ލަޝްކަރުގެ ކުރިމަތީ ސާބިތުކަން ދައްކާ ހަނގުރާމައިގައި ކާމިޔާބު ހޯދި ކުޅަދާނަ ބައެކެވެ. އަދި އެނޫން ވެސް، މި ދިވެހި ބިން ނިކަމެތި ކުރުމަށް ތެދުވި ކޮންމެ ނުފޫޒެއްގެ ބޮލަށް އަޅުގަނޑުމެން މާޒީގައި ވެސް ގޮންޖެހީމު އެވެ. އަދި މުސްތަގުބަލުގައި ވެސް މާތް ﷲ ގެ ރަހުމަތްފުޅާ އެކު މި ގައުމު ހިނގަމުން ދާނީ އަރުތައިގެ ދެންނެވި މަގުންނެވެ. ސުވާލަކީ، ކާމިޔާބާއި އުންމީދުގެ މިސްރާބަށް މި ގައުމުގެ މުސްތަގުބަލު ދަތުރު ފަށާއިރު އަޅުގަނޑުމެން ވާނީ ގައުމަށް ގެނައި އިސްލާހުތަކުގެ ބައިވެރިންނަށްތޯ ނުވަތަ ކުޅިބަލަން ތިބޭ ފިނޑިންނަށްތޯ އެވެ؟\nއިތުރު ލިޔުންތައް ޖުޑީޝަރީ މިނިވަން މުއައްސަސާތައް ގުޑް ގަވަނެންސް ޕްރޮފެސަރު އުގެއިލް ޕްރޮފެސަރު އުގެއިލްގެ ކޮލަމް


ކްރިސްމަސް "ސަރޕްރައިޒަކަށް" ދަރިފުޅު ގަތް ޑީއެންއޭ ކިޓްތަކުގެ ސަބަބުން ޢާއިލާ ފަޟީޙަތްވެއްޖެ! - ރާއްޖޭގަ ކިހިނެއް ވާނެބާ؟\nކްރިސްމަސް "ސަރޕްރައިޒަކަށް" ދަރިފުޅު ގަތް ޑީއެންއޭ ކިޓްތަކުގެ ސަބަބުން ޢާއިލާ ފަޟީޙަތްވެއްޖެއެވެ. ދަރިފުޅު ބޮޑު އަގުދީފައި ކިޓްތައް ގަތީ ޢާއިލާގެ ބަދަހިކަން ސާބިތުކުރުމަށެވެ. ނަމަވެސް އެކަން ވެގެން ދިއައީ ޢާއިލާގެ ބޮޑު ސިއްރު ފަޅާއެރި ކަމަށެވެ.\nޢާއިލާގައި ތިބެނީ4ކުދިންނާއި މަންމަ އާއި ބައްޕައެވެ. މަންމަ ފުރަތަމަވެސް ބުނީ ތިއައީ ކުރަން ކަމުދާ ކަމެއް ނޫން ކަމަށާއި ކިޓްތަކުގެ ބޭނުން ނުކޮށް ވިއްކައިލުން މާރަނގަޅުވާނެ ކަމަށެވެ. އަދި މަޖާކޮށްލަން އެ ފައިސާ ހޭދަކުރުން މާރަނގަޅުވާނެ ކަމަށެވެ.\nބައްޕަ ތާއީދުކުރީ ދަރިފުޅަށެވެ. ބައްޕަ ބުނީ އެއީ ހަމަ ކޮށްލަން އެންމެ ރަނގަޅު ކަމެއް ކަމަށެވެ. ވަރުގަދަ ޒުވާބަކަށްފަހު މަންމަ ހަޤީޤަތް ކިޔައި ދިނެވެ. މަންމަ ބުނީ ޓެސްޓް ކުރި ނަމަވެސް ނުކުރި ނަމަވެސް ދޮށީ ދަރިފުޅަކީ އެހެން ބައްޕައެއްގެ ދަރިއެއް ކަމަށެވެ. ހަގަށް ތިބީ ބައްޕަގެ3ދަރިން ކަމަށެވެ. އެކަން ސިއްރުކުރީ ޢާއިލާގެ މަސްލަހަތަށްޓަކައި ކަމަށެވެ.\nރާއްޖޭގައި މިފަދަ ޓެސްޓެއް ހަދައިފިނަމަ މިހާރުގެ ޒަމާނީ ގިނަ ޢާއިލާތަކުން ނުކުންނާނީ ކޮން ނަތީޖާއެއްބާވައެވެ!


Beleneveringe "Man Nukeyvune Kamun" Thamseelu Varah Furihama ބެލެނެވެރިންގެ “މަން ނުކޭވުނެ ކަމުން” ތަމްސީލް ވަރަށް ފުރިހަމަ – Huvadhoo News Beleneveringe "Man Nukeyvune Kamun" Thamseelu Varah Furihama Huvadhoo News\nބެލެނެވެރިންގެ “މަން ނުކޭވުނެ ކަމުން” ތަމްސީލް ވަރަށް ފުރިހަމަ\nދުނިޔޭގެ ލިޔަން ކިޔަން ދަތުމުގެ ދުވަސް ފާހަނގަ ކުރުމުގެ ގޮތުން ގދ.ރަތަފަންދޫ ސްކޫލުގެ ބެލެނެވެރިން ހާއްސަ ތަމްސީލެއް ހުށަހަޅައިދީފިއެވެ.\nރަތަފަންދޫ ސްކޫލުގެ ޕްރިންސިޕަލް އިސްވެ ހުނަންވައިގެން އެސްކޫލުގެ ކުދިންނާއި ބެލެނެވެރިން ހުށަހަޅައިދިން “މަން ނުކޭވުނެ ކަމުން” ތަމްސީލަކީ ވަރަށް އިބްރަތުން ފުރިގެންވާ މިހާރުގެ ޖީލުތަކަށް ދައްކުވައިދިން މިސާލެކެވެ.\nހުވަދޫ ނިއުސްއަށް މައުލޫމާތު ދެއްވަމުން ރަތަފަންދޫ ސްކޫލުގެ ޕްރިންސިޕަލް ވިދާޅުވީ ދުނިޔޭގެ ލިޔަން ކިޔަން ދަތުމުގެ ދުވަސް އިއްޔެ އެސްކޫލުގައި ފާހަނގަކޮށްފައިވާ ކަމަށާއި ބެލެނެވެރިން ހުށަހަޅައިދިން “މަން ނުކޭވުނެ ކަމުން” ޑްރާމާ ވަރަށް ފުރިހަމަކަމަށެވެ.\nމީގެ އިތުރުން ޕްރިންސިޕަލް ވިދާޅުވީ އަމަލީ ގޮތުން ޑްރާމާގައި ބައިވެރިވެފައިނުވީނަމަވެސް އެޑްރާމާ އަކީ އޭނަގެ އިރުޝާދުގެ މަތިން ބޭއްވުނު އިވެންޓެއް ކަމަށެވެ. އަދި މިޑްރާމާގެ ބޭނުމަކީ ލިޔަން ކިޔަން އެގުމަކީ މިޒަމާނުގައި ކިހާ މުހިންމު ކަމެއްކަން ސްކޫލް ކުދިންނަށް އަންގައިދިނުން ކަމަށާއި މިއީ އެސްކޫލުގެ ދަރިވަރުން ކިޔެވުމަށް ހިތްވަރު ދިނުމުގެ ގޮތުން ކުރިޔަށް ގެންދެވުނު އިވެންޓެއް ކަމަށް ޕްރިންސިޕަލް ވަނީ ވިދާޅުވެފައެވެ.\nމިފަދަ ކަމެއް ނިމިގެން ދިޔައިރު ބެލެނެވެރިންނާއި ކުދިންގެ ފަރާތުން ލިބުނު އެއްބާރުލުން ފާހަނގަކޮށް ޕްރިންސިޕަލްވަނީ ޝުކުރު އަދާކޮށްފައެވެ.\n“މަން ނުކޭވުނެ ކަމުން” ތަމްސީލާއި ބެހޭގޮތުން ރަތަފަންދޫ ސްކޫލުގެ ބެލެނެވެރިއެއް ކަމަށްވާ ހައިޝިއްޔާ ނަޖީބް ބުނެފައިވަނީ އެތަމްސީލުން ކުދިންނާއި ބެލެނެވެރިންނަށްވެސް އިބްރަތްތެރި ނަސޭހަތެއް ލިބިގެންދިޔަ ކަމަށާއި ކާމިޔާބު މެސެޖްތަކެއް ފޯރުކޮށްދެވުނު ކަމަށެވެ.


Energy authority ge baeh hidhumaithah ves online koh | Mihaaru\nގިނަ ރަށްރަށުގައި އިޔާދަކުރަނިވި ހަކަތައިގެ ނިޒާމް ބޭނުންކުރަން ފެށުމާއި ގުޅިގެން ބޭއްވި ރަސްމިއްޔާތެއްގައި އެންވަޔަރަމެންޓް މިނިސްޓަރު ޑރ. ހުސެއިން ރަޝީދު ހަސަން (ކ.3) އާއި އެހެން އިސްވެރިން ބައިވެރިވަޑައިގަންނަވަނީ -- ފޮޓޯ: އެންވަރަމެންޓް މިނިސްޓްރީ\nއެނާޖީ އޮތޯރިޓީގެ ބައެއް ހިދުމަތްތައް ވެސް އޮންލައިންކޮށްފި\n06 އެޕްރީލް 2020 - 18:50\nއެނާޖީ އޮތޯރިޓީގެ ފަސް ހިދުމަތެއް އޮންލައިންކޮށް ދޭން ވަނީ ނިންމައިފަ އެވެ. އެގޮތުން، ކަރަންޓު ޕެނަލް ކުރެހުމާއި ލޯޑް ކަލްކިއުލޭޝަން ފާސްކުރުމާއި އިއާދަކުރަނިވި ހަކަތައިން ކަރަންޓު އުފައް ދާތަކެތީގެ ތެރެއިން ޑިއުޓީ މާފުކޮށްދޭން ހުށަހަޅާތަކެތި ފާސްކުރުން ހިމެނެ އެވެ. އަދި ކަރަންޓު ކޭބަލް ފާސްކުރުމާއި ނެޓް މީޓަރިން އެލްއެސްޑީ ފާސްކުރުމާއި ކަރަންޓުގެ މަސައްކަތްކުރުމުގެ ލައިސަންސް ދޫކުރުން ވެސް، މާދަމާ އިން ފެށިގެން އޮންލައިންކޮށް ހޯދޭނެ އެވެ.\nމި ހިދުމަތްތަކަށް ހުށަހެޅުމަށް އީމެއިލް ކުރަން ޖެހޭނީ، online@energy.gov.mv އަށެވެ. އަދި އިތުރު މައުލޫމާތު ސާފުކުރުމަށް، ބަންދު ނޫން ކޮންމެ ދުވަހެއްގެ ހެނދުނު 11 އިން މެންދުރު ފަހު 1:00 އަށް އެ އޮތޯރިޓީއަށް ގުޅުމަށް ވަނީ އެދިފަ އެވެ.\nކޮރޯނާވައިރަސް އިން ރައްކާތެރިވުމަށް، މީހުން އެއްވެ އުޅުން މަދުކުރުމުގެ ގޮތުން ގިނަ އިދާރާތަކެއްގެ ހިދުމަތްތައް އޮންލައިންކޮށް ދޭން ވަނީ ފަށައިފަ އެވެ. އެގޮތުން، އާންމު ހިދުމަތް ދޭ ކުންފުނިތަކުގެ ވަރަށް ގިނަ ގިނަ ހިދުމަތްތަކެއް އޮންލައިންކޮށް މިހާރު ލިބެ އެވެ.\nއިތުރު ލިޔުންތައް ހަކަތަ އެންވަޔަރްމެންޓް މިނިސްޓްރީ އިއާދަކުރަނިވި ހަކަތަ


Olhun bolhun: Siyaasee party eh registry kurumun faisaa dheyn jeheynetho? | Mihaaru\nރައްޔިތުންގެ މަޖިލިހުގެ ބައެއް މެމްބަރުން މަޖިލިހުގެ ގޯތިތެރޭގައި: މަޖިލިސް މިހާރު ބިނާވެފައި އޮންނަނީ ސިޔާސީ ޕާޓީތަކުގެ މެމްބަރުންގެ މަައްޗަށް. --- ފޮޓޯ: އަހުމަދު ނިޝާތު/ މިހާރު\nއޮޅުން ބޮޅުން: ސިޔާސީ ޕާޓީއެއް ރަޖިސްޓުރީ ކުރުމުން ފައިސާ ދޭން ޖެހޭނެތޯ؟\n05 ފެބުރުއަރީ 2019 - 08:46 14 comments\nސިޔާސީ ޕާޓީއެއް ރަޖިސްޓުރީ ކުރުމުން އެ ޕާޓީއެއްގައި މެމްބަރުން ތިބި އަދަދަށް ބެލުމަށް ފަހު ކޮންމެ ޕާޓީއަކަށް ވެސް ވަކި އަދަދަކަށް ސަރުކާރުން ފައިސާ ދޭ ގޮތަށް މިހާރު ހަމަޖެހިފައި އޮވެ އެވެ. ބަޖެޓުން މިކަމަށް ފައިސާ ކަނޑައެޅިފައި އޮވެ އެވެ. ސިޔާސީ ޕާޓީ އުފައްދަނީ ފުދުންތެރިންނެވެ. ބައެއް ނޫސްތަކުން މައުލޫމާތު ލިބޭ ގޮތުގައި ބައެއް ސިޔާސީ ޕާޓީތައް އަލަށް ވުޖޫދަށް ގެނައުމުގެ ފަހަތުގައި ތިބީ ދިވެހި ރައްޔިތުންގެ އެތައް ބިލިއަން ރުފިޔާ އަށް ޚިޔާނަތްތެރިވި ކަމަށް ތުހުމަތުކުރެވޭ މީހުންނެވެ.\nނަން މަޝްހޫރު ސިޔާސީ ޕާޓީތަކުގެ އަޑު އުފުލާނެ ޓެލެވިޒަން ސްޓޭޝަނާއި ރޭޑިއޯ ސްޓޭޝަނާއި އޮންލައިނ ް ނޫސްތައް ވެސް ހުރެ އެވެ. އެއީ ސީދާ އެ ޕާޓީއަކުން ހިންގާ ތަންތަން ކަމަށް ދެންނެވޭކަށް ނުއޮވެ އެވެ. ސަބަބަކީ އެއީ އެ ޕާޓީގެ ތަންތަން ކަމަށް ރަސްމީ އެއްވެސް ލިއުމަކުން ފެންނަން ނުއޮންނާތީ ވެ އެވެ. އެހެންނަމަވެސް އެ ތަނަކުން ގެންގުޅޭ ސިޔާސަތާއި، ފިކުރާއި، ކުރިއެރުވުމަށް މަސައްކަތްކުރާ އުސޫލުތަކާއި، ތަރުހީބު ދޭ ސިޔާސީ މީހުންނަށް ބަލައިލުމުން އެއީ ކޮން ޕާޓީއެއްގެ ފިކުރެއްގައި މަސައްކަތް ކުރާ ތަނެއް ކަން ރަނގަޅަށް ސާފުވެ އެވެ.\nސިޔާސީ ޕާޓީތަކަށް ކޮންމެވެސް ފަރާތަކުން ނުވަތަ ފަރާތްތަކުން ފައިސާ ވެސް ލިބެ އެވެ. ޚާއްސަކޮށް އެއިރަކު ވެރިކަމުގައި އޮންނަ ޕާޓީއަކަށެވެ. ދާދި ފަހުން ކުރީގެ ވެރިއަކު ހާމަކުރެއްވި ގޮތުގައި އޭނާ އަށް ޕާޓީ އަށް ޚަރަދު ކުރުމަށް ވިޔަފާރިވެރިން މިލިއަނުން ފައިސާ ދިނެވެ. (އެއީ އެއްގޮތަކަށް ވެސް ސަރުކާރަށް ނުފޫޒު ފޯރުވުމަށް ދޭ ފައިސާއެއް ނޫނެވެ.)\nސިޔާސީ ޕާޓީއެއް އުފައްދަނީ، ގައުމު ހިންގުމަށް، އެ ޕާޓީގެ މެމްބަރުންނަށް ރަނގަޅުވާނެ ކަމަށް ދެކޭ ސިޔާސަތެއް އާއްމުކުރުމަށެވެ. އެ ސިޔާސަތަށް ރައްޔިތުންގެ ގިނަ ބައެއްގެ ތާއީދު ހޯދުމަށެވެ. ވެރިކަން ކުރާށެވެ. ބާރު ހޯދާށެވެ. ރައްޔިތުންނަށް ވިއްކާ ސިޔާސަތަކީ ގިނަ ރައްޔިތުން ޤަބޫލުކުރާ ސިޔާސަތަކަށް ވާ ނަމަ އެ ޕާޓީ ވެރިކަމަށް އަންނާނެ އެވެ. އެކަމުގެ އެންމެ ބޮޑު ފައިދާ ވަނީ ކޮން ބަޔަކަށްތޯ އެވެ. ޕާޓީ އަށެވެ. ޕާޓީގައި އިސްކޮށް އުޅޭ މީހުންނަށެވެ. ޑިމޮކްރަސީއާ އެއްގޮތަށް ވެރިކަން ކުރާ ގިނަ ގައުމުތަކުގައި، ކޮންމެ ފަސް އަހަރުން އެއް ފަހަރު ނުވަތަ ހަތަރު އަހަރުން އެއް ފަހަރު ވެރިކަން ހޯދުމަށް ޕާޓީގެ ޢާއްމު ސިޔާސަތު ޢާއްމު ރައްޔިތުންނަށް ހާމަކުރެ އެވެ. ދޮގުހެދުމުގެ މައި މޫސުން އަންނަނީ އިންތިޚާބުގެ ތެރޭގަ އެވެ. މިހާރު މިއޮތީ ރާއްޖޭގެ ދޮގު ހެދުމުގެ މޫސުން އައިސްފަ އެވެ. ވެރިކަން ލިބިއްޖެ ނަމަ ތިމާ ކުރާނެ ކަމަށް ވަޢުދުވާ ބައެއް ކަންތައްތަކަކީ މައިކް އަތުން ދޫވުމުން އެކަން ކުރާނެ ގޮތެއް ޚުދު ތިމާ އަށް ވެސް ސާފު ނުވާ ފަދަ ވަޢުދެވެ. ބުނެވުނު އެއްޗެއްގެ މަތިން ހަނދާނެއް ވެސް ނުހުރެ އެވެ. މިހެންވުމާ އެކު ސިޔާސީ ޕާޓީއެއް އޮތުމުން ނުވަތަ ނެތުމުން އެކަމުގެ ސަބަބުން އާދައިގެ ރައްޔިތަކަށް ވާނެ ސީދާ ފައިދާއެއް ނުވަތަ ގެއްލުމެއް އޮވެދާނެ ކަމަށް، ފެންނަން ހުންނަ މަންޒަރުތަކަކުން ނުދައްކަ އެވެ.\nރާއްޖޭގައި ސިޔާސީ ޕާޓީ ރަޖިސްޓުރީ ކުރުމަށް ހުއްދަކުރި ދުވަސްވަރު، އެކަމަށް ހިތްވަރު ދިނުމުގެ ގޮތުން ޕާޓީއެއްގައި މެމްބަރުން ރަޖިސްޓުރީކޮށްފައި އޮތް ނިސްބަތަށް ބެލުމަށް ފަހު ކޮންމެ ބޮލަކަށް ވަކި އަދަދެއްގެ ފައިސާ ދޭ ގޮތަށް ހަމަޖެހުނީ ކަމަށް ވެދާނެ އެވެ. އެ އިރުވެސް އެކަން ހަމަޖެހިފައި އޮތީ ޢާއްމުކޮށް އެ ޚިދުމަތް ދޭ، ޑިމޮކްރެސީގެ އުޞޫލުތަކަށް ތަބައަވެގެން ހިންގާ ގައުމުތަކުގައި އޮންނަ ގޮތަކަށް ނޫނެވެ. މި އުސޫލު މިހާރު ބަދަލުކުރަން ވެއްޖެ އެވެ. ރަޖިސްޓުރީ ކޮށްފައި އޮންނަ ސިޔާސީ ޕާޓީއެެއް ރަަޖިސްޓުރީ ކުރީތީވެ އަޅުގަނޑުމެން ފައިސާ ދޭންވީ ކީއްވެތޯ އެވެ؟ އަޅުގަނޑުމެން ޓެކްސްގެ ގޮތުގައި ދައްކާ ފައިސާ ސަރުކާރުން ހޭދަކުރަން ވާނީ އެ ކުރާ ހޭދައެއްގެ ސަބަބުން ރައްޔިތުންނަށް ނަފާއެއް ވާ ނަމަ އެވެ. ހަމައެކަނި ނަމެއްގައިި އޮންނަ ސިޔާސީ ޕާޓީއަކަށް ވެސް އެ ޕާޓީގެ ނަމުގައި ރަޖިސްޓުރީ ވެފައި ތިބި މެމްބަރުންގެ މައްޗަށް ބިނާކޮށްފައި އެ ޕާޓީ އަށް ސަރުކާރުން ދޭންވާ ފައިސާއެއް ދޫކުރެ އެވެ. ޕާޓީން އެއްވެސް ސިޔާސީ ހަރަކާތެއްގައި ބައިވެރިވާ ތަން ނުފެންނަ އިރުގައި ވެސް މެ އެވެ.\nސިޔާސީ ޕާޓީތަކަށް ރައްޔިތުންގެ ފައިސާއިން ހޭދަކުރާ ނަމަ ހޭދަކުރެވެންވީ ރައްޔިތުންގެ މަޖިލީހުގައި އެ ޕާޓީގެ މެމްބަރުން ތިބި އަދަދަށް ބެލެވިގެންނެވެ. ނޫން ނަމަ ޖުމްލަކޮށް އެ ޕާޓީއަކަށް ޢާއްމު އިންތިޚާބުގައި ވޯޓު ލީ އާބާދީން ވޯޓު ލިބިފައި އޮތް އަދަދަށް ބަލައިގެންނެވެ. އަދި އެ ޕާޓީން ހިންގާ ޤާނޫނު ހެދުމުގެ، ނުވަތަ ޤާނޫނުތައް މުރާޖަޢާ ކުރުމުގެ އެޖެންޑާ އަށް ރިޢާޔަތް ކުރެވިގެންނެވެ.\nރައްޔިތުންގެ މަޖިލީހުގެ ގޮނޑިއެއް ޕާޓީ އަށް ކާމިޔާބު ނުކުރެވޭ ނަމަ އެ ޕާޓީއަކަށް ސަރުކާރުން ޕާޓީތަކަށް ދޭ އެހީ ނުލިބެންވީ އެވެ. ސަބަބަކީ ރައްޔިތުންގެ މަޖިލީހުގެ ގޮަނޑިއެއް އެ ޕާޓީ އަށް ކާމިޔާބު ނުކުރެވޭ ނަމަ، އޭގެ މާނައަކީ ރާއްޖޭގެ ރައްޔިތުންގެ ތެރެއިން ގިނަ މީހުން އެ ޕާޓީގެ ސިޔާސަތު ޤަބޫލުނުކުރަނީ އެވެ. މިފަދަ ހާލަތުގައި ވެސް ސިޔާސީ ޕާޓީއެއް ތިން ސަތޭކަ ސޮޔާ އެކު ރަޖިސްޓުރީ ކުރެވިފައި އޮތުމުން، ސަރުކާރުން އެ ޕާޓީއަކަށް ފައިސާ ދޫކުރަން ޖެހޭ ބާވަ އެވެ؟ ކޮންމެހެން ސިޔާސީ ޕާޓީ އަށް އެހީއެއް ދޭން ޖެހޭ ނަމަ އެ އެހީ ވާންވާނީ ރާއްޖޭގައި ރަޖިސްޓުރީކޮށްފައި އޮންނަ ކުލަބް ޖަމިއްޔާތަކަށް ވެސް އެހީއެއް ދެވޭ ނަމަ އެފަދަ އެހީއަކަށެވެ. ސިޔާސީ ޕާޓީތަކަށް ދޫކުރާ އެހީގައި އަޅުގަނޑުމެންނަށް ބަލައިގަންނަން އެންމެ އުނދަގޫވާ އެއް ކަމަކީ ރައްޔިތުންގެ މަޖިލީހުގައި ގޮނޑިއެއް ކާމިޔާބުކުރެވިފައި ނުވާ ޕާޓީއަކުން ވެސް އެ ޕާޓީގައި ނެތް ފައިސާއެއް ފަހުން ދޭ ގޮތަށް ޚަރަދު ކުރުމަށް ފަހު، އެ ދަރަނި އަދާކުރުމަށް ވެސް އަޅުގަނޑުމެން ޓެކްސްގެ ގޮތުގައި ދޭ ފައިސާ އިން ޚަރަދު ކުރެވޭތީވެ އެވެ.\nރާއްޖެ އަކީ ފަގީރު ގައުމެކެވެ. ވަސީލަތްތައް މަދު ގައުމެކެވެ. ބޭރުން އެތެރެކުރާ މުދަލަށް ބަރޯސާ ވާ ގައުމެކެވެ. އެކަމަކު ރާއްޖޭގެ އިގުތިސާދީ ބައެއް މާހިރުންނާއި، ބޭރުގެ ބައެއް އިގުތިސާދީ މާހިރުން ބުނާ ގޮތުގައި، ރާއްޖޭގެ ރައްޔިތުން އުފާވެރިކަމާ އެކު ދިރިއުޅެވޭނެ ފަދަ އާއްމު ޚިދުމަތްތައް ދެވޭނެ އާމްދަނީ ސަރުކާރަށް ލިބެ އެވެ. ސަރުކާރަށް ދެކޮޅުނުޖެއްސެނީ ބޭކާރު ޚަރަދު ގިނަކަމުންނެވެ. ބޮޑުކަމުންނެވެ. ނާޖާއިޒު ފައިދާ ނެގުމާއި ކަރަޕްޝަން އާއި އަމިއްލަ އެދުން ބޮޑު ކަމުންނެވެ. ހިންގުމުގެ އުޞޫލުތައް ދޯހަޅި ކަމުންނެވެ. ފިޔަވަޅު އެޅުމުގެ ނިޒާމް ބަލިކަށި ކަމުންނެވެ.\nމިހާރު މިއޮތީ ގުޅިފައި އޮތް ސަރުކާރެކެވެ. ވެރިކަމަށް އަންނަން ގުޅިފައި އޮތް ސަރުކާރެކެވެ. ވެރިކަން ކުރުމަށް ރޫޅިފައި އޮތް ސަރުކާރެކެވެ. މަތި ބަރުކަމުން ބޮލާ އަޅަން ކައިރި ވަނީ އެވެ. ދުވަސްކޮޅަކުން ސްޓޭޓް މިނިސްޓަރުންނާއި ޑިޕިއުޓީ މިނިސްޓަރުންނާއި އެ ފެންވަރުގެ ތަފާތު ނަންތައް ކިޔާ މަގާމުތަކުގައި ތިބި މީހުންނަށް މުސާރަ އާއި އިނާޔަތް ދިނުމަށް ފަހު އެހެން ކަމަކަށް ޚަރަދު ކުރާނެ ފައިސާ ހޯދުން ދަތިވެދާނެ އެވެ. އަޅުގަނޑުމެން އަލަށް ސްކޫލު ކުދިންނަށް ހެނދުނުގެ ނާސްތާ ދޭން ފަށައިފީމެވެ. މިހާރު ވާހަކަ ދެކެވެނީ ކޮންމެވެސް ކަމަކާ ހުރެ ރާއްޖެ ކަމުނުގޮސްގެން ރާއްޖެ ދޫކޮށް އެހެން ގައުމުތަކުގައި ދިރިއުޅޭ މީހުންނަށް އާސަންދައިގެ ޚިދުމަތް ދޭ ވާހަކަ އެވެ. ރާއްޖޭގައި ދިރިއުޅޭ މީހުންނަށް އާސަންދައިގެ ޚިދުމަތް ބޭރު ގައުމުތަކުން ލިބެނީ ރާއްޖެ އިން ބޭސްފަރުވާ ނުކުރެވޭ ކަންކަމަށެވެ. ދުވަހެއް ދުވަހަކަށް އަޅުގަނޑުމެން ދޭ ހިލޭ ޚިދުމަތްތައް ގިނަވަމުން އަންނަ އިރު ޚަރަދު ކުޑަކުރެވޭނެ ގޮތްތަކަށް ބަލަން ޖެހެ އެވެ.\nފެށުމެކެވެ. ޕާޓީތަކަށް ދޭ ފައިސާ ކަނޑާލާށެވެ. ހަމައެކަނި އިންތިޚާބު ކާމިޔާބު ކުރާ ޕާޓީތަކަށް ފައިސާ ދޫކުރާ ނިޒާމެއް ހަމަޖެހެންވީ އެވެ. މި ވާހަކަ މިގޮތަށް ދައްކަން އަޅުގަނޑު މިއީ ކާކުތޯ އެވެ؟ ޓެކްސް ދޭ މީހެކެވެ. ލިބޭ އާމްދަނީން ޓެކްސް ނަގަން ފެށުމުން މިފަދަ ވާހަކަތައް މިއަށް ވުރެ ގިނަ އިން، މިއަށް ވުރެ ބާރަށް ދެއްކޭނެ އެވެ. އަޅުގަނޑުމެންގެ މަންދޫބުންނަށް އަޅުގަނޑުމެންގެ ބޭނުންތައް ނުފެނެ އެވެ. އަޅުގަނޑުމެންގެ ކަންބޮޑުވުންތަކުގެ އަޑެއް ނީވެ އެވެ. އަޅުގަނޑުމެންގެ އުދާސްތައް ތަސައްވަރު ނުކުރެވެ އެވެ. އެފަދަ ޙާލަތުގައި ޑިމޮކްރަސީގެ ހަތަރު ވަނަ ބާރު ހަރަކާތްތެރިވާން ޖެހެ އެވެ. ނޫސްވެރިންނެވެ. ކަން އޮތް ގޮތް، ނުވަތަ އޮންނަންވީ ގޮތް އޮޅުން ފިލުވައިދިނުމަށެވެ. އަޅުގަނޑަށް އެނގެ އެވެ. ގަލަމުން އަޅުގަނޑު ކަތިިލެވޭނެ އެވެ. އަޅުގަނޑު ދެކޭނީ އެއީ ނޫސްވެރިކަމުގެ "ޝަހީދެއް" ކަމަށެވެ.\nއިތުރު ލިޔުންތައް ސިޔާސީ ޕާޓީ އޮޅުންބޮޅުން ކޮލަމް އިލެކްޝަންސް ކޮމިޝަން ދައުލަތުގެ ބަޖެޓް


މާއްޑޫ އަށް ދަތުރުދިޔަ ކުދިންތަކެއް ގެނބިގެން ފަރުވާ ދެނީ!\nއޭދަފުށީ ކައރީގައި އޮތް ފަޅުރަށަކަށް މިދިޔަ އަހަރު ދަތުރު ދިޔަ ބަޔަކު އެނބުރި ރަށަށް ގެންދިއުމުގެ މަސައްކަތްކުރަނީ. މިއަދު އެރަށަށްކުދިންތަކެއް ދަތުރުދިޔަ ޑިންގީއެއްވަނީ އަރިއަޅާލާފައި –ފައިލް ފޮޓޯ:\nއޭދަފުށީ ކައިރީގައި އޮންނަ މާއްޑޫ ނަމަކަށް ކިޔާ ފަޅު ރަށަކަށް މިއަދު ސްކޫލު ކުދިންތަކެއް ދަތުރު ދިޔަ ޑިންގީ އަރިއަޅާލައި ކުދިންތައް މޫދަށްވެއްޓި އޭގެ ތެރެއިން ދެކުއްޖަކަށް، ބ. އަތޮޅުހޮސްޕިޓަލުގައި ފަރުވާ ދޭން ފަށައިފި އެވެ.\nއަތޮޅުހޮސްޕިޓަލުގެ އޮފިޝަލަކު ވިދާޅުވީ، ދަތުރުދިޔަ ކުދިންތަކުގެ ތެރެއިން ދެ އަންހެން ކުއްޖަކަށް ފަރުވާ ދިނުމަށް މިއަދު ހެނދުނު އެ ހޮސްޕިޓަލަށް ގެންގޮސްފައިވާ ކަމަށެވެ. އަދި އެ ދެކުދިންގެ ހާލު މިހާރު ރަނގަޅު ކަމަށް އޮފިޝަލް ވިދާޅުވި އެވެ.\n“ހޮސްޕިޓަލަށް ގެނައިރު އެއްކުއްޖެއްގެ ހާލު ސީރިއަސް. މިހާރު ފަރުވާ ދެމުން އަންނައިރު ދެ ކުދިންގެ ހާލު ވެސް ރަނގަޅު،” އޮފިޝަލް ވިދާޅުވި އެވެ.\nއެނގިފައިވާ ގޮތުގައި މިދަތުރަކީ ތައުލީމީ މަރުކަޒުގެ ގްރޭޑް 12 އޭ ގައި ކިޔަވާ ދަރިވަރުން އަމިއްލަ އަށް ރާވައިގެން ދިޔަ ދަތުރެކެވެ. ޑިންގީ އަރިއަޅާލައި ކުދިންތައް މޫދައް ވެއްޓުނީ މާއްޑޫ ފަޅަށް ވަންނަންނިކޮށް ކަމަށެވެ އެވެ.\n“ޑިންގީ ފަޅަށް ވަންނަނިކޮށް ޖެހި ރާޅަކާއެކު އަރިއަޅާލައި ކުދިންތައް މޫދަށް ވެއްޓުނީ. އަރިއަޅާލީ ޑިންގީގައި ހުރި ފެންހަންތައް އެއްފަރާތަކަށް ޖެހުމުން. ދެން ކުދިން ތައް ޑިންގީ އަށް އަރަނިކޮށް އަނެއްކާވެސް ޖެހި ރާޅަކާއެކު އަރިއަޅާލީ،” މި ހާދިސާ ހިނގިގޮތް އެނގޭ މީހަކު އީޓީ އަށް ކިޔައިދިނެވެ.\nފެބްރުއަރީ 1, 2013 at 7:03 pm\nދެރަވެއްޖެ ކަމެއްނު!! މީހަކު ދަތުރު ގޮސް ކަމެއްވިޔަކަސް އަދި ތިހެން ބުނާކައް ނުޖެހޭ!! މީހުންނަށް ކަންތައްތައް ކުރިމަތި ވަނީ މީހެއްގެ ފަރާތަކުންނެއް ނޫން.. އެއީ އެހެން ފަރާތަކުން ވާ ކަމެއް!! މީހަކު ކިތަންމެ ގިނައިން ދަތުރު ދިޔަޔަސް އެއީ މަައްސަލަ އެއް ނޫން!! މީހަކާ ބެހޭ ކަމެއްވެސް ނޫން!!\nފެބްރުއަރީ 3, 2013 at 5:17 pm\nއަދިވެސް ތަނެއްގަ ފަޅު ރަށެއް އޮތިއްޔާ ދާތި “ސަމްވަން”!! ބުނާ ގޮތް ނުހެދުން އިންތިހާއަށް ދިޔައިމަ ވާނީ ތިހެން.. ސަލާމަތްވީތީ ދެންވެސް ތިރުޅި މަޑުކޮށް ބޮޑާކަން ދޫކޮށްލަން ވީ ކަންނޭގެ!\nފެބްރުއަރީ 1, 2013 at 4:59 pm\nދުނިޔޭގަ އުޅޭއިރު ކަންތައްތަކާ ދިމާވާނެ. އެއީ މައްސަލައެއްނޫން! ބޮޑުވަރު ނުވީތީ ޝުކުރު ކުރަން.\nޖެނުއަރީ 31, 2013 at 7:19 pm\nމީގެ ކުރިންވެސް މިފަދަ ހާދިސާ ދިމާވެފައި އެބަހުރި.މީ މިހާރު ކޮންމެވެސް ބަޔަކު ސީރިއަސްކޮށް ވިސްނަންވެއްޖެ ކަމެއް..\nޖެނުއަރީ 31, 2013 at 5:34 pm\nަައަދި ދަތުރު ތައް ގިނައިން ދާން ފެނޭ !! :ޕީ\nޖެނުއަރީ 31, 2013 at 12:44 pm\nމިކަމާ ހެދީ ދެން ކުރިޔަށް އޮތް ފަސް އަހަރު އެއްވެސް ކުލާހެއްގެ ދަރިއަކަށް އެއްވެސް ދަތުރެއް ނުދެވޭނެ. މުޅިން ސަކަރާތް. މަށަށް ރަނގަޅީ ސްކޫލުން ދަތުރު ދެވޭ ގޮތް ހަދަން. ރަނގަޅު ގަވާއިދު ތަކަކާ އެކީ. އެއެއް ނޫނޭ، މަ ބުނީ ތިޔަ ކުދިންނަށް އަވަސް ޝިފާ އަކަށް އެދެން. އަދި ރަނގަޅު ވާނެ މި ކުދިންނަށް ކައުންސިލް ދޭން ސްކޫލުގެ ފަރާތުން.


ކޯވިޑް-19އާ ގުޅިގެން ފުވައްމުލަކު ސިޓީގައި އަޅާފައިވާ ފިޔަވަޅުތަކަށް ލުޔެއް ކޯވިޑް-19އާ ގުޅިގެން ފުވައްމުލަކު ސިޓީގައި އަޅާފައިވާ ފިޔަވަޅުތަކަށް ލުޔެއް\nކޯވިޑް-19އާ ގުޅިގެން ފުވައްމުލަކު ސިޓީގައި އަޅާފައިވާ ފިޔަވަޅުތަކަށް ލުޔެއް\nފުވައްމުލަކު ސިޓީ ބަނދަރު ސަރަހައްދު ބަނދުކޮށްފައި / ފޮޓޯ: ފުވައްމުލަކު ސިޓީ\nކޯވިޑް-19އާ ގުޅިގެން ފުވައްމުލަކު ސިޓީގައި އަޅާފައިވާ ފިޔަވަޅުތަކަށް ލުޔެއް ދިނުމަށް ސިޓީ ކައުންސިލުން ނިންމައިފިއެވެ.\nކޯވިޑް-19ގެ ސިއްޙީ ކުއްލި ނުރައްކަލުގެ ހާލަތާއި ގުޅުވައިގެން އެސިޓީގައި ގިނަ ފިޔަވަޅުތަކެއް ވަނީ އަޅާފައެވެ. އެގޮތުން އާއްމު ވިޔަފާރި މަނާކުރެވި ޑެލިވަރީ ނިޒާމެއްގެ ތެރެއިން ވިޔަފާރިއަށް ވަނީ ހުޅުވާލެވިފައެވެ. މީގެއިތުރުން އެސިޓީގެ މައި މަގު ކަމުގައިވާ، ނައިބު ތުއްތު މަގު، ހަވީރު 4:00 އިން ރޭގަނޑު 12:00 އާއި ހަމަޔަށް ބޭނުން ކުރުން އެއްކޮށްހެން ވަނީ މަނާ ކުރެވިފައެވެ.\nނަމަވެސް ފުވައްމުލަކު ސިޓީގައި މިހާރު އާންމު ވިޔަފާރި ކުރުމުގެ ހުއްދަ ވަނީ ދީފައެވެ. އެގޮތުން ކާބޯތަކެތި ވިއްކާތަންތަނާއި، ފިހާރަތާކާއި، ސެލޫންއާއި ބޯކޮށާ ތަންތަނާއި، ގަރާޖު ވަޑާންގެ ފަދަ ތަންތަން ހުޅުވުމުގެ ހުއްދަ ވަނީ ދޫކޮށްފައެވެ. މީގެ އިތުރުން ނައިބުތުއްތު މަގު ވަކި ވަގުތެއްގައި، ބަނދު ކޮށްފައި ބޭއްވުން ވަނީ އުވާލާފައެވެ.\nފުވައްމުލަކު ސިޓީ ކައުންސިލުން ނެރެފައިވާ އިއުލާނާއެކު، އަޅާފައިވާ ފިޔަވަޅުތަކަށް ލުޔެއް ދިންނަމަވެސް، ޖިސްމާނީ ގައިދުރުކަން ބެހެއްޓުމާއި، އަދި އާންމު ވިޔަފާރިއަށް ފަހު ޑިސްއިންފެކްޓު ކުރުން ފަދަ ކަންކަން އުސޫލެއްގެ ގޮތުން ވަނީ ކަނޑައަޅާފައެވެ. މީގެ އިތުރުން ޓޭކް އަވޭއަށް އިސްކަން ދިނުމާއި، ޙިދުމަތް ދިނުމުގައި އަންގި އާއި މާސްކު ބޭނުން ކުރުމަށް ކައުންސިލުން ވަނީ އަންގާފައެވެ.


42 soi hoadhaakah nujeheyne, islaahu gaanoonuasaasee aa hilaaf: Idhikolhu faraaiythah | Mihaaru\nއިދިކޮޅު ޕާޓީތަކުން މިރޭ ބޭއްވި ޕްރެސް ކޮންފަރެންސްގައި މެމްބަރުން: މަޖިލީހުގެ ގަވާއިދަށް ގެންނަން އުޅެނީ ގާނޫނުއަސާސީއާ ތައާރަޒުވާ އިސްލާހެއް ކަމަށް މެމްބަރުން ވިދާޅުވި. --ފޮޓޯ: ހުސެއިން ވަހީދު/ މިހާރު\n42 ސޮއި ހޯދާކަށް ނުޖެހޭނެ، އިސްލާހު ގާނޫނުއަސާސީއާ ހިލާފު: އިދިކޮޅު ފަރާތްތައް\n09 އެޕްރީލް 2017 - 23:17 60 comments\nރައްޔިތުންގެ މަޖިލިހުގެ ރައީސާއި ނައިބު ރައީސްގެ އިތުބާރު ނެތް ކަމުގެ މައްސަލަ މަޖިލިހަށް ހުށަހެޅޭނީ 42 މެމްބަރުންގެ ސޮޔާ އެކު ކަމަށް މަޖިލީހުގެ ގަވާއިދަށް، ސަރުކާރުގެ މެމްބަރުން ކުއްލި ބަދަލެއް މިއަދު ވަނީ ގެނެސްފަ އެވެ. މި ބަދަލު ގެނައީ މަޖިލީހުގެ ރައީސް އަބްދުﷲ މަސީހާއި ނައިބު ރައީސް މޫސާ މަނިކުގެ އިތުބާރު ނެތް ކަމުގެ މައްސަލަ ހުށަހަޅާފައި އޮއްވަ އެވެ.\nމަޖިލިހުގެ ގަވާއިދުގައި މިހާރު އޮންނަ ގޮތުން މަޖިލިހުގެ ރައީސާއި ނައިބު ރައީސް މަގާމުން ވަކިކުރުމަށް ހުށަހެޅޭނީ 15 މެމްބަރުންނަށް ވުރެ މަދު ނޫން އަދަދެއްގެ ސޮޔާ އެކު އެވެ.\nއިދިކޮޅު ފަރާތްތަކުން ބޭއްވި ނޫސްވެރިންގެ ބައްދަލުވުމުގައި އެމްޑީޕީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) ވިދާޅުވީ ގާނޫނުއަސާސީގައި މިހާރު އޮތް ގޮތުން އެންމެ މެމްބަރެއްގެ ވޯޓުން ވެސް މަޖިލީހުގެ ރިޔާސަތު ވަކިކުރެވިދާނެ ކަމަށެވެ. ސަބަބަކީ މަޖިލީހުގެ ރައީސާއި ނައިބު ރައީސް ވަކިކުރެވޭނެ ކަމަށް ގާނޫނުއަސާސީގައި ކަނޑައަޅާފައި އޮންނަނީ އެ ޖަލްސާ އަށް ހާޒިރުވެ ވޯޓުގައި ބައިވެރިވި އަޣުލަބިއްޔަތުން ކަމަށް ވާތީ ކަމަށް އިބޫ ވިދާޅުވި އެވެ.\n"ގާނޫނުއަސާސީގައި ކަނޑައެޅިގެން މިހާ ލުއިކޮށް އޮތް ކަމެއްގައި 42 ސޮއި ހޯދާކަށް މަޖުބޫރެއް ނުކުރެވޭނެ. ގާނޫނުއަސާސީއާ ކަނޑައެޅިގެން ހިލާފު އިސްލާހެއް އެއީ، އެ އިސްލާހު އެޖެންޑާއެއް ވެސް ނުކުރެވޭނެ. ވޯޓަކަށް ވެސް ނޭހޭނެ،" އޭނާ ވިދާޅުވި އެވެ.\nއިބޫ ވިދާޅުވި ގޮތުގައި މަޖިލީހުގެ ރައީސާއި ނައިބު ރައީސްގެ އިތުބާރު ނެތް ކަމުގެ ވޯޓު ހުށަހަޅާއިރު 15 މެމްބަރުންގެ ސޮއި ހޯދަން ގަވާއިދުގައި އޮންނަނީ ގާނޫނުއަސާސީ އަށް އިހްތިރާމްކުރުމުގެ ގޮތުންނެވެ. މަޖިލީހުގެ ގަވާއިދަށް މިހާރު ގެންނަ އިސްލާހުތައް ހުދުމުހުތާރު ގައުމުތަކަށް ވުރެ ވެސް ހައްދުފަހަނާޅާފައިވާ ކަމަށް އޭނާ ވިދާޅުވި އެވެ.\nޖުމްހޫރީ ޕާޓީގެ ޑެޕިއުޓީ ލީޑަރު އަދި ކިނބިދޫ ދާއިރާގެ މެމްބަރު އަބްދުﷲ ރިޔާޒް ވިދާޅުވީ ރައީސުލް ޖުމްހޫރިއްޔާގެ އިތުބާރު ނެތް ކަމުގެ ވޯޓު ނަގަން 29 މެމްބަރުންގެ ސޮޔާ އެކު ހުށަހެޅޭ އިރު މަޖިލީހުގެ ރައީސް ވަކިކުރަން 42 މެމްބަރެއްގެ ސޮއި ހޯދަން ޖެހޭ ސަބަބެއް ވިސްނިވަޑައިނުގަންނަވާ ކަމަށެވެ.\n"މަޖިލީހުގެ ރައީސް ކަމުގައި މަސީހް ހުންނަވަން ދެކޮޅު މެމްބަރުން އެބަ ތިއްބެވި ޕީޕީއެމްގެ ތެރޭގައި. މަސީހް ވަކިކުރަން އެ ބޭފުޅުން ވޯޓު ދެއްވުމުގެ ފުރުސަތު ނުދޭން ގަވާއިދަށް ގެންނަ ބަދަލެއް މިއީ. ހުދުމުހުތާރު ގޮތެއްގައި ނިންންމާ ނިންމުމެއް ކަމަށް އަޅުގަނޑު ދެކެނީ،" ރިޔާޒް ވިދާޅުވި އެވެ.\nއޭނާ ވިދާޅުވި ގޮތުގައި މަޖިލީހުގެ ގަވާއިދު އިސްލާހު ކުރަން މިއަދު ނިންމީ، އާއްމު ކޮމެޓީގައި ތިއްބެވި ޕީޕީއެމްގެ ބައެއް މެމްބަރުން ވެސް ބަދަލުކުރުމަށް ފަހު އެވެ. އެކަމަކު އެއީ ކޮން މެމްބަރުން ކަމެއް ރިޔާޒް ވިދާޅެއް ނުވެ އެވެ.\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު ފާރިސް މައުމޫން ވިދާޅުވީ މަސީހުގެ ވޯޓާ ގުޅިގެން އެކި ފިއްތުންތަކާ ހުރަސްތައް ކުރިމަތިކުރަމުންދާ ކަމަށެވެ. އަދި މަޖިލީހުގެ ގަވާއިދަށް ގެންނަން އުޅޭ ބަދަލަކީ ވެސް އިދިކޮޅު ފަރާތްތަކުގެ މަސައްކަތް ހުއްޓުވަން ހުށަހަޅާ އިސްލާހެއްގެ ގޮތުގައި އޭނާ ސިފަކުރެއްވި އެވެ.\nމަޖިލީހުގެ ގަވާއިދު އޮތް ގޮތް، މިދިޔަ މަހުގެ 27 އާ ހަމައަށް ވެސް ކަމުދާ ކަމަށާއި ކުއްލިއަކަށް އެކަން ކަމުނުދާ ކަމަށް ބުނެ މުޅިން އާ ޝަރުތުތަކެއް ކުރިމަތިކުރުވުމަކީ ބަލައިގަނެވޭނެ ކަމެއް ނޫން ކަމަށް ފާރިސް ވިދާޅުވި އެވެ.\n"ގަވާއިދާ އެއްގޮތަށް މައްސަލަ ހުށަހެޅިފައި ވަނިކޮށް ވަކި ނަތީޖާއެއް ނެރެން ގަވާއިދު ބަދަލެއް ނުކުރެވޭނެ،" ފާރިސް ވިދާޅުވި އެވެ.\n"މުޅިން ތަފާތު އާ ޝަރުތުތަކެއް ކިތަންމެ ގޮތަކަށް ކުރިމަތިކުރިޔަސް، 42، ނުވަތަ 85 ޖައްސަވާ، މިކަން ހުއްޓާކަށް ނެތިން އަޅުގަނޑުމެން."\nއޭނާ ވިދާޅުވި ގޮތުގައި މާދަމާ މަޖިލީހުގެ ޖަލްސާ ޝެޑިއުލްކޮށްފައި އޮތް ނަމަވެސް ގަވާއިދަށް ގެންނަން އުޅޭ މައްސަލަ އެޖެންޑާކޮށް ގޮތެއް ނުނިންމޭނެ އެވެ. ގަވާއިދަށް ގެންނަން އުޅޭ އިސްލާހަކީ މަސީހާއި މޫސާ މަނިކުގެ މަސްލަހަތު ހިމެނޭ ކަމަކަށް ވާތީ މަޖިލިހުގެ ރިޔާސަތާ މެދު ވެސް މިހާރު ސުވާލު އުފެދޭ ކަމަށް ފާރިސް ވިދާޅުވި އެވެ.\nއިތުރު ލިޔުންތައް އެމްޑީޕީ މެމްބަރު ގާސިމް އިބްރާހިމް (މާމިގިލި) ރައީސް އިބްރާހިމް މުހައްމަދު ސޯލިހް ޕީޕީއެމް ފާރިސް މައުމޫން އިދިކޮޅު ފަރާތްތައް ޖުމްހޫރީ ޕާޓީ ރައްޔިތުންގެ މަޖިލިސް އަދާލަތު ޕާޓީ


ލޯތްބެއްގެ ފެށުން 14 – Esfiya\nކާރު ޕާކު ކޮށްލުމަށްފަހު ފައިބަމުން ކޮތަޅު އަތަށް ނެގިއެވެ. އަދި ޒައިކް އޮފީސް ބިލްޑިންއަށް ބަލާލިއެވެ. މިނޫނީ އަދި ދުވަހަކުވެސް މިތަނަކަށް ނާދެއެވެ. އެ ބިލްޑިންގ އަށް ބަލާލައިފިނަމަ ބޯ އަނބުރައިގަންދާނެއެވެ. ހަމަގައިމުވެސް ތިރީހަކަށް ބުރި ހުންނާނެއެވެ. މުޅި ބިލްޑިންގަ ވަނީ އަޅި ކުލައިގެ އޮފް މުއްޓެއް ޖަހާފައެވެ. އޭގެ ސަބަބުން ދުރުދުރަށް ވެސް ދަޅަ އަޅައެވެ. އޮފީސް ދޮރުމަތީ އެކިވައްތަރުގެ މާތަކުން އޮތީ ފުރި ބާރުވެފައެވެ. މިބަގީޗާ ބަލަހައްޓަނީ ވަރަށް ކުޅަދާނަ މީހެއްކަން އެނގެއެވެ. ވަރަށްވެސް ހިތް ގައިމެވެ.\n” ސޯ، ވީ މީޓް އެގެއިން ބިއުޓިފުލް ” ފަހަތަށް އެނބުރިލީ ހައިރާން ކަމާއެކުއެވެ. ރީތި ހިނިތުންވުމެއް ދެމުން ޔަމާން ކައިރިވެލިއެވެ.\n” ޔަމާން، ކީއްކުރަނީ މިތާ؟ ” ހައިރާންވުމާއެކު ޝިފާ އަށް ސުވާލު ކޮށްލެވުނެވެ. އެންމެ ބޭނުންވި ވަގުތު ޔަމާން ފެނުމުން ހިތްހަމަޖެހުނެވެ.\n” ވެލް، ރުފިޔާއެއް ނުލިބެޔޭ އަހަރެން ހުންނަ ސިފައަކުން. މަސައްކަތްވެސް ކުރަންޖެހެޔޭ އޭންޖެލް. މަށައް އިނގޭ އެންމެ ރީތި މޮޑެލްއަށް ވެގެން ރީތި އަންހެން ކުދިންގެ އަތުން މާގިނަ ރުފިޔާ ލިބިދާނެކަން، އެކަމު ބިޒިނެސް ހިންގުން މާ ގަޔާވޭ ” އެއްލޯ މަރާލަމުން ޔަމާން ހިނިތުން ވިއެވެ.\n” ޔާ ، ރައިޓް، އައި ވޮންޑާރ ހައު ކޭން ސަމްވަން ބީ ސޯ ފުލް އޮފް ހިމްސެލްފް ” ދެލޯ ބޮޑުކޮށްލަމުން ޝިފާ ޔަމާން ކޮނޑުގައި ޖަހާލަމުން ހީލިއެވެ.\n” ވެލް، ވިތް ބިއުޓީ ކަމްސް އަ ލިޓުލް ޕްރައިޑް ޓޫ ، ބައި ދަވޭ މިތާ ޑެވިލް އޮފީސް ކުރިމަތީ ކީއްކުރަނީ ” ޖަވާބް ބޭނުން ވާ ފަދައަކުން ޔަމާން ސުވާލް ކުރިއިރު އެދެލޯ އެކަމަށް ހެކިދެއެވެ.\n” ޝަޓް އަޕް ފޫލް، ޒައިކް ހެނދުނު ސައި ނުބޮއެ އައީމަ އޭނައަށް އެއްޗެއް ދޭންވެގެން މިއައީ، އޭނަ ހުންނަ ހިސާބަށް ގެންގޮސްދެވިދާނެތަ ؟” ސުވާލުކޮށްލަމުން ޔަމާން އަތުގައި ހިފީ އެކަމަށް ޖަވާބެއް ބޭނުން ވެގެންނެވެ. ޔަމާން ބޯ ޖަހާލަމުން ޝިފާ ގޮވައިގެން އެތެރެއަށް ހިނގައިގަތެވެ.\n” އޯކޭ، ކުރިމަތީ އެހުރީ އޭނަ އޮފީސް މިހިސާބަށް ނުވަދެވޭނެ ކޮންމެ ކޮންމެ މީހަކަށް މަށަށްވެސް ވަދެވެނީ ބައްޕަ ހުއްދަ ދީފަ އޮތީމަ. ސީ ޔޫ ސޫން ސުވީޓްހާޓް ” ޔަމާން ދިޔަ ދިމާއަށް ބަލަހައްޓައިގެން ހުރުމަށްފަހު ހިނގައިގަތީ އޮފީސް އެތެރެއަށް ވަނުމަށެވެ.\n” މޭމް ޔޫ ކެނޯޓް ގޯ އިން ” ޔުނީފޯމް އެޅި އަންހެން މުވައްޒަފަކު ހުއްޓުވަން އުޅުނެވެ. ބަލާބެލުމަށް މި ބައިގެ ސެކިއުރިޓީ އޮފިސަރާ ވައްތަރެވެ.\n” ވަޓް، އައެމް ހިޒް ވައިފް. އައި ކޭން ގޯ އިން ވިތްއައުޓް ޔުއާރް ޕާރމިޝަން ”\n” ބަޓް މޭމް، ސާރ އާސްކްޑް މީ ނޮޓް ޓު ލެޓް އެނީވަން އިން”\n” މޫވް އަވޭ ވޮމެން. އައި ކޭމް ޓު މީޓް ހިމް، ދެން އައި ވުޑް މީޓް ހިމް” އެއަންހެން މީހާ އެއްކައިރި ކޮށްލުމަށްފަހު އޮފީސް ދޮރު ހުޅުވާލުމަށްފަހު އެތެރެއަށް ދެމިގަތެވެ. ކުއްލިއަކަށް ފެނުނު މަންޒަރުން މިތަނަށް ވަދެވުނު މޮޔަ ހިތައްއެރިއެވެ. އެއަންހެން މީހާގެ އަޑުއަހައިގެން ނުވަދެ ދެވުނު ނަމައޭ ޝިފާގެ ހިތަށް އެރިއެވެ. އޮފީސް ގޮނޑީގައި ޒައިކް ހުރިއިރު އޭނަގެ ފައި މަތީ އަންހެން ކުއްޖަކު ހުއްޓެވެ. އެދެމީހުން އެހާ ކައިރީގައި ވަނިކޮށް ފެނުމުން ހިތަށް ތަދުވިއެވެ. ހުއްޓުމެއްނެތި ލޮލުން ކަރުނަ އަންނަން ފެށީ އެނގުމަކާ ވެސް ނުލައެވެ.\n” ހޫ ދަ ހެލް ލެޓް ޔޫ އެންޓާރ ހިއާރ، ބިޗް ” ދޮރު ހުޅުވިކަން އެނގި އެއަންހެން ކުއްޖާ އެނބުރި ޒައިކް ފައިމަތިން ދެތުވެ މޫނުމަތި ރީތި ކޮށްލިއެވެ.\nއެއަންހެން ކުއްޖާ އަށާ ޒައިކް އާ ދިމާއަށް ބަލާލެވުނެވެ. މިއަދު ހެނދުނު ކައިވެނި ކުރުމަށްފަހު އެހެން އެއްވެސް އަންހެން ކުއްޖަކާ ގުޅުމެއް ނުބާއްވަމޭ ބުނެ ޒައިކް ހެދީ ދޮގެވެ. ބޭނުންވާ ކަންތައް ވުމުން ހިތްހަމަ ޖައްސައިދޭން ބުނި ޖުމްލައެއްކަން މިހާރު ޔަގީންވެއްޖެއެވެ. އެއަންހެން ކުއްޖާގެ ތުންފަތުން އުފާ ހޯދަމުން ދިޔައީ އަމިއްލަ އަނބިމީހާ މަތިން ހަނދާން ނައްތާލައިފާކަން އެނގުނު ހިނދު ރުޅިވެރިކަން ހިތަށް ސަވާރުވިއެވެ.\n” ސުވީޓްހާޓް، ވައި ޑިޑިންޓް ޔޫ ތުރޯ ދެޓް ގާރ އައުޓް، ސޯ ވީ ކޭން ކޮންޓިނިއު” އަލުން އެއަންހެން ކުއްޖާ ޒައިކްއާ ވާހަކަ ދައްކަން ފެށިއިރު މޫނުމަތިން ހިނިތުންވުން ފުންވެގެން ދިޔަތަން ފެނުނެވެ.\n” ނުފެނޭތަ އަހަރެން ބިޒީ ކަމެއް، ގެޓް އައުޓް ހިއާ” ކުރެވުނު ކަންތަކުން މައާފަށް އެދި ކައިރި އަށް އަންނާނެކަމަށް ހީކުރެވުނު ނަމަވެސް ޒައިކް ހަޅެއްލަވައި ގަތުމުން ހިތުގައި އެތިފަހަރެއް ޖެހިކަހަލައެވެ. ޝިފާ ހީކުރީ ޒައިކް އެއްކޮށް ބަދަލް ވެއްޖެ ކަމަށެވެ. ކުރިން އެފެނުނު ފޮނިކަމާ، ކިބުރުވެރިކަން އަދި ރުޅިވެރިކަން ފިލައިފިކަމުގައެވެ. އެހެނަސް އެއީ ހަމަ އެންމެ ފުރަތަމަ ޝިފާއަށް ފެނުނު ޒައިކް އެވެ. ހިލަ ހިތުގެ ވެރިއެކެވެ.\nއަތުގައި އޮތް ތަށިބަރި އޮތް ކޮތަޅު ސޯފާ މައްޗައް އެއްލުމަށްފަހު އޭނާ އެ ކޮޓަރިން ނުކުތެވެ. ހުއްޓުމެއްނެތި ކަރުނަ އަންނަމުން ދިޔަ ލޮލުގައި ދެއަތުން ހިފާ ފޮހެލިނަމަވެސް ނުހުއްޓުނެވެ. ކުރިމަތިން ފެނުނު އަންހެން މިހާ ލޯ ބޮޑުކޮށްލައިގެން ބަލަން ހުއްޓެވެ.\n” އައި ނީޑް ގެޓް އައުޓް ހިއާރ” ހިތާމައިގެ މައްޗަށް ރުޅިވެރިކަން ވެރިވެގަތީ ކުއްލިއަކަށެވެ. އެއަންހެން މީހާ އާ ދިމާއަށް ހަޅެއް ލަވައި ގަތުމުން ފަހަތުން އައުމަށް ބުނެ އެއިމާރާތުގެ އެންމެ މަތީބައިން ތިރިއަށް ފޭބުމަށް ލިފްޓަށް އެރިއެވެ.\nބޭރަށް ނުކުމެވުމުން ހަމަ ނޭވައެއް ލެވުނެވެ. ކާރަށް އަރަން ދިއުމުގެ ބަދަލުގައި އެއްފަރާތުގައި ހުރި ބަގީޗާ ތެރެއަށް ހިނގައިގަތީ އެކަނި ވެލަން ބޭނުން ވުމުންނެވެ. ރޭ ވެހުނު ވިއްސާރައިގެ ސަބަބުން ކާޕެޓް ވަނީ ތެމިފައެވެ. އެކަމަށް ފަރުވާލެއް ނުބަހައްޓައި ލަކުޑިން ހަދާފައި ހުރި ގޮނޑިއެއްގައި އިށީންނެވެ. ފުން ނޭވައެއް ލިއެވެ. ކަރުނަ އަންނަމުން ދިޔަ ދެލޮލަށް ހުއްޓުމެއްނެތި ކަރުނަ އައުމަށް ފުރުސަތު ދީގެން ހުއްޓެވެ. ފަނަރަ ވަރަކަށް މިނެޓް ވޭތުވެ ދިއުމަށްފަހު އޭނާގެ ކޮނޑުގައި މީހަކު އައްޖައްސާލިކަމުގެ އިހުސާސް ވިއެވެ. އަދި ކުޑަކޮށް ފަހަތުން ބައްދާލިއެވެ. ދެލޯ ފޮހެލަމުން ފަހަތަށް އެނބުރި ބަލާލިއެވެ.\n” ޑޯންޓް ވޮރީ ބިއުޓިފުލް. ހުރިހާކަމެއްވެސް ވަރަށް އަވަހަށް ރަނގަޅުވެދާނެ ” ހިތާމައިގެ ވަގުތުގައި މީހެއްގެ އެހީ ލިބިއްޖެ ނަމަ އިތުރަށް ކަރުނަ ހިފެހެއްޓުމަކީ ވަރަށް އުނދަގޫ ކަމެކެވެ. ޝިފާއަށްވެސް ވީ އެވަރެވެ. ޔަމާން ގައިގަ ބައްދާލުމަށްފަހު ރޮވެން ފެށުނެވެ. އިރުކޮޅެއް ވުމަށްފަހު ޔަމާން ދިން ޓިޝޫއިން މޫނު ފޮހެލެވޭތޯ ބެލިއެވެ.\n” ވަޓް ޑިޑް ދަ އިޑިއަޓް ޑޫ ދިސް ޓައިމް ” ޝިފާގެ މޫނަށް ބަލާލަމުން ޔަމާން ސުވާލް ކުރިއެވެ.\n” އޭނަ…..އޭނާ ހުރީ …….އަންހެން ކުއްޖަކާއެކު…..އަ…އަހަރެން …އައީ …ކާއެއްޗެހި …ހިފައިގެން……އޭނަ…..އޭނަ ….ހަޅެއް ލަވައިގަތީ…” ރޮމުން ވަރަށް އުނދަގުލުން ޝިފާ ވާހަކަ ދެއްކިއެވެ. އެތާ ހުރި ސެކިއުރިޓީ ކައިރީގައި ބުނެގެން ގެނަ ކުޑަ ފެން ފުޅިއެއް ޔަމާން ދިއްކޮށްލުމުން މޫނު ދޮވެލިއެވެ.\n” އޭނަ އެކަންތައް ކުރީމަ އޭގެ ބަދަލް ދޭން ބޭނުންތަ؟” ޔަމާން މިފަހަރު ސުވާލް ކުރިއިރު އެއަޑުގައި ހަރުކަށިކަމެއް ވިއެވެ. ސުވާލު އުފެދިފައި ކިހިނެއްހޭ އެހުމުން އޭނަ އަމިއްލަ އަށް ލޯބިވާ މީހަކަށް ދެރައެއް ދެވުމުން އޭގެ ބަދަލް ދޭނީޢޭ ޔަމާން ބުންޏެވެ.\n” ބަޓް އޭނަ އަހަރެން ދެކެ ލައިކެއް ނުވޭ ”\n” ނޫން، އޭނަ ޝިފާ ދެކެ ލައިކް ވޭ، ފާޅުކުރަން ބޭނުން ނުވަނީ ޝިފާ ދެކެ ލޯބިވާކަން. އައި ނޯ ހިމް ވެރީ ވެލް. އެކި ދުވަސް ދުވަހުގެ މަތިން މަންމަ މެނާއެކު ތިގެއަށް ދާއިރު އޭނަގެ އަމަލުތައް ހުންނަގޮތުން އިނގުނު ލޯބިވާކަން. އެކަމް އެހާ ފަސޭހައިން އެކަން ފާޅުކުރާކަށް ބޭނުމެއް ނުވާނެ” ޔަމާން ގެ ވާހަކަ ތަކުން ހަމަޖެހުން ގެއްލިފައި ވާ ހިތައް އަލުން ހަމަޖެހުން ލިބި ދިރުން ލިބުނު ފަދައެވެ. މީން ޒަމާނަކު މިހާ އުފާވެރި ހަބަރެއް ލިބޭނެ ކަމެއް ނޭނގެއެވެ.\n” ދެން ކީއްވެ އެގޮތަށް ކަންތައް ކުރަނީ، މިއަދު ހެނދުނުވެސް ވަރަށް ލޯބިން ވާހަކަ ދެއްކީ” އަނެއްކާ ރޮވިދާނެތީ ތުންފަތުގައި ބާރަށް ހިފަހައްޓާލިއެވެ.\n” ޑޯންޓް. އޭނަ އަކީ މޮޔައެއް، އެހެންވެ އެގޮތައް އެކަންތައް ކުރަނީ، ވީ ވިލް ޝޯ ހިމް ވަޓް ހީ އިޒް މިސިންގ” ކާރުގައި ގެއަށް ގެންގޮސްދޭން ބުނުމުން ޝިފާ އެއްބަސްވީ އޭނަގެ ކާރުގައި ދިއުމަށެވެ. ޔަމާން ކާރު ޑުރައިވަރަށް ގުޅާލުމަށްފަހު ކާރު ގެއަށް ގެންދިއުމަށް ބުންޏެވެ.\nބަގީޗާގެ ތަންކޮޅެއް އެތެރެއިން ދުރުގައި މިހަރަކާތްތަކަށް ބަލަން ޒައިކް ހުއްޓެވެ. ދެމީހުންގެ ދެމެދުގައި ދެކެވުނު ވާހަކަ އެއް ނޭނގުނަސް އެ ގާތްކަންދެކެ ބިރުގަތެވެ. މޫނުމަތިން ދެރަ ވުމުގެ އަސަރު ފެނުނެވެ. އެހާ ހިތްހަމަ ޖެހިފައި ހެނދުނު ހުއްޓަ ލިވީގެ ވާހަކަ އެހުމުން ޝިފާދެކެ އެވަގުތު އައި ރުޅިން އެރުޅި އެހެން ސިފައެއްގައި ބޭލުނީއެވެ. ލިވީގެ ނަން ބުނުމުން ޝިފާ ދެކެވެސް ރުޅި އާދެވުނީއެވެ. ރުޅިއާދެވުނީ ޝިފާ ވެސް އޭނާގެ ހަޔާތައް އައުމުންނެވެ. އޭނާއަކީ ހިތެއްގެ ބަދަލުގައި ހިލަ ގަނޑަކަށް ހެދުމުން ލިވީދެކެ ވެސް ރުޅިއާދެވުނީއެވެ. ކުޑައިރު އޭނަ ދޫކޮށްލާފައި މަންމަ ދިއުމުން ރުޅިގަދަ ކުއްޖަކަށް ވެވުމުން މަންމަ ދެކެވެސް ރުޅިއާދެވުނެވެ. އެންމެ ބޮޑަށް ރުޅި އަންނަނީ އަމިއްލަ ނަފްސުދެކެއެވެ. އަމިއްލަ ނަފްސަށް އޮންނަ އިތުބާރު ގެއްލޭ ފަހަރު އަންނަނީކީ މަދަކުންނޫނެވެ. އޭނާ އޮފީހަށް ގޮސް އެހުރިހާ ކަމަކާ ވިސްނަން ފެށުމުން އެހުރިހާކަމަކުން އެއްކިބާވެ މިންޖުވާން ބޭނުންވީއެވެ. ގަޔަށް ފިޓްކޮށް ހެދުން އަޅައިގެން ހުރި ޖެމާ އެވަގުތު ލިޔުން ތަކެއް ހިފައިގެން އައިސް ވަނުމުން އެހުރިހާކަމަކުން އެއްކައިރިވެލާނެ ފުރުސަތެއް ލިބުނީއެވެ. ޖެމާ ކައިރި ވުމުން އެކަން ހުއްޓުވަން ބޭނުން ނުވީއެވެ. އެހުރިހާ ހަނދާންތަކެއް ފިލާނީ މިކަހަލަ ކަމަކުންކަން ޒައިކުގެ ވިސްނުން ކޮށި ސިކުނޑިއަށް އައީއެވެ.\nފައިމައްޗަށް ޖެމާ ލައިގެން ހުއްޓާ ދޮރު ހުޅުވާލަމުން އެތެރެއަށް ވަން ޝިފާ ފެނި އޭނާ ހައިރާން ވިއެވެ. އެއްގޮތަކަށްވެސް އެވަގުތު އޮފީހަށް ޝިފާ އައިސްދާނެކަމަކަށް ހީވެސް ކުރެވިފައި ނެތީއެވެ. ހެނދުނު ޝިފާ ކައިރީ ދެއްކުނު ވާހަކަ ހިތައްއެރުމުން ހިތަށް އުދަގޫތަކެއް ވިއެވެ. އެއްވެސް އަންހެން ކުއްޖަކާ ގުޅުމެއް ނުބާއްވަމޭ ބުނުމުން މިހާރު ޝިފާ އެކަން ގަބޫލު ނުކުރާނެކަން އޭނާއަށް އެނގުނެވެ. ގަނޑުވެފައި ހުރި ގަނޑުތަކެއް މުޅި ހަށިގަނޑަށް ޖެހިކަހަލައެވެ. ޝިފާއަށް މުޙާތަބުކޮށް ބިޗް އޭ ބުނުމުން ޖެމާދެކެ އާދެވުނު ރުޅިއެއްވެސް ނޭނގުނެވެ. ވަގުތުން ވަޒީފާއިން ކަނޑާލަން ހިތައް އެރިއެވެ. ކުރެވުނު ކަންތަކުން އަމިއްލަ ނަފްސު ދެކެ ރުޅިއާދެވުނު ވަރުން ޝިފާ އާ ދިމާއަށް ހަޅެއް ލަވައި ގަނެވުނީ އެތަނުން ޝިފާ ފޮނުވާލުމުގެ ބޭނުމުގައެވެ.\nޝިފާ ނުކުތުމުން ޖެމާ އާ ދިމާ އަށް ހަޅެއް ލަވައި ގަތުމަށްފަހު ނުކުތުމަށް އަމުރު ކޮށްލަމުން ވަރަށް އަވަހަށް ބޭރަށް ނުކުތީ އަލުން ޝިފާ ހުއްޓުވުމުގެ ބޭނުމުގައެވެ. އެހެނަސް އޭރު ސެކިއުރިޓީއާއެކު ލިފްޓުން ޝިފާ ފައިބަނީއެވެ. ހަމައެކަނި ޒައިކުއަށް ހާއްސަ ކުރެވިފައި ވާ ލިފްޓުން ފޭބުމަށްފަހު ބަގީޗާ ތެރެއިން އެތެރެ އަށް ވަނެވެ. އަދި ދުރުގައި ބަލަން ހުއްޓާ ޔަމާން އައިސް ޝިފާ ގައިގަ ބައްދާލުމުން ރުޅިއައިވަރުން ނަސްފު ހިފެހެއްޓުނީ ވަރަށް އުދަގުލުންނެވެ. އެތަނަށް ދާން އުޅެފައިވެސް ނުދިޔައީ ޝިފާ ރޯން ދިމާވި ސަބަބަކީ ހުދު އޭނާކަން އިހުސާސް ވުމުންނެވެ.\nޝިފާ އަކީ ވަރަށް ރީތި ކުއްޖެކެވެ. އެހާ ކެއާކުރެއެވެ. އިނޮސެންޓު ކަމުގެ އެއްވަނަ އެވެ. ހުރިހާ ކަމެއްވެސް އެހާ އަންޑަސްޓޭންޑް ވާނެއެވެ. އަންބަކު ފަރާތުން ފިރިއަކު އެދޭނެ ހުރިހާ ސިފައެއް ޝިފާ ގައިގަ އެބަހުއްޓެވެ. އެންމެ ފުރިހަމައަށެވެ. އެކަމަކު އަދިވެސް އޭނާގެ ހިތް ދޭން ބިރުގަންނަނީ އެވެ. ލިވީއަށް ހިތް އެއްކޮށް ދިނުމުން ކަންތައް ކުރި ގޮތުން ބިރުގަންނަނީ އަލުން އެކަހަލަ ކަމެއް ވެދާނެތީއެވެ. ލޯއްބަކީ ހާދަ އެހެން ކަހަލަ އެއްޗެކެވެ. ލޯބިވާން ބޭނުން ވާއިރުވެސް ބިރުގަންނަން ޖެހޭހެއްޔެވެ. ރޭގަ ޝިފާ ހާސިލް ކުރީ ހަމައެކަނި ވަގުތީ ގޮތުން ނޫންކަން މިހާރުވެސް އޭނާގެ ހިތަށް ވިސްނެއެވެ. އެފަދަ އެތައް ރެއެއް ގެނައުމަށް ހިތް އެދެއެވެ. ހަށިގަނޑުގެ ގުޅުމަކަށްވުރެ ހިތުގެ ގުޅުމަކަށް ވުމަށް ހިތް އެދެއެވެ. ނޭނގޭ ބާރު މިނެއްގައި އާ އިހުސާސް ތަކެއް ހިތުގައި އުފެދެމުން ދާކަން ނޭނގެނީއެއް ނޫނެވެ. ގަބޫލު ކުރަން ބޭނުން ނުވަނީއެވެ. ކޮންމެ ގޮތެއް ވިއަސް އަލުން ޝިފާ އޭނާ ދޫކޮށް ދިއުމުގެ ފުރުސަތެއް ނުދެވޭނެއެވެ. އެއަށްވުރެ ކައިރި ވެވިއްޖެއެވެ.\nޝިފާ އެނބުރި ޔަމާން ގައިގަ ބައްދާލުމުން ހިނގަ ހިނގާ ހުރި ނޭވާ ތާށި ވީކަހަލައެވެ. އެފުރުސަތު ޝިފާ އަށް އެބައޮތެވެ. މިވަގުތު ޝިފާ އަށް ބޭނުން ވަނީ މީހެއްގެ އަޅާލުމާއި އެހީތެރިކަމެވެ. ހަމަ ގައިމުވެސް އެމީހަކަށް އޭނާއަކަށް ނުވެވޭނެއެވެ. ކާރުގައި ދެމީހުން ނައްޓާލުމުން އަލުން އަނބުރާ އޮފީހަށް ވަދެ މަސައްކައް ކުރިއަށް ގެންދެވޭތޯ މަސައްކަތް ކުރީއެވެ. މީޓިންގައި ހުރި އިރުވެސް އެހެން ކަމަކަށް ސަމާލުކަން ދެވޭވަރެއް ނުވެއެވެ. ޖެމާއަށް އެބަޔަށް ނުވަނުމަށް އަމުރުކޮށްލީ ފޯނުން ގުޅައިގެނެވެ. އަހަރެންގެ ޒައިކުގެ އަމިއްލަ މިސްޓޭކަކުން އެއްވެސް މީހަކު ވަޒީފާއިން ވަކި ކުރަން ބޭނުން ނުވީއެވެ. ކިތަންމެ ހިތް ހަމަ ނުޖެހިފައި ހުރިނަމަވެސް ޝިފާ ގެނަ ކޮތަޅު ހުޅުވާ ބަލާލުމުން ހީލެވުނެވެ. އެހާ މީރުކޮށް ސޭންޑްވިޗް ހަދާލާފަ ހުރުމުން ނުކައެއް ނުހުރެވުނެވެ. ޝިފާ ކައިރިން މާފަށް އެދެން ހިތަށް އަރުވައިގެން މަސައްކަތާއިގެން ކުރިއަށް ދިޔައެވެ.\nހަވީރު އޮފީސް ނިންމާލުމަށް ފަހު ކާރަށް އެރީ އަވަހަށް ގެއަށް ދިއުމަށެވެ. މަގުތަކުގައި ކާރު ދުއްވަމުން ދިޔައިރުވެސް ދެވޭލެއް މަޑުކަމުން އަނގައިން އަޑެއް ލައްވާލައެވެ. ގޭގެ ޕާކު ކުރާ ސަރަހައްދުގައި ކާރު ޕާކު ކޮށްލުމަށްފަހު އަތުގެ ފުރަގަހަށް މާބޮނޑި ލީ ވަސްބަލާލުމަށް ފަހުއެވެ. އެކި ތަންތަން ބެލި ނަމަވެސް ޝިފާއެއް ނުފެނުނެވެ. ކޮޓަރިއަށް ވަނުމަށްފަހު އެނދުމަތީގައި މާބޮނޑި ބޭއްވުމަށްފަހު އަލުން ނުކުމެލީ ޝިފާ ފެނޭތޯއެވެ. ޖޫލީ ކައިރީ އަހާލުމުން ގޭގެ ފުރަގަހުގައި ބަގީޗާގައި ހުރި ވާހަކަ ބުންޏެވެ.\nއެހިސާބަށް ދެވުނު އިރު ދެމީހަކު ވާހަކަ ދައްކަމުން ހޭ އަޑު އިވެއެވެ. ފުރެންޑަކާ އެކު ހުރީ ބާއެވެ. ނޫނީ އަދިވެސް ޔަމާން ބާއެވެ. ހިތަށް އެރި އެއްޗަކުން ލޭ ހޫނުވެގެން ދިޔައެވެ. ކޮފީ ބޮމުން ދެމީހުން ހެނީ ކީކޭ ކިޔާފަ ކަމެއްވެސް ނޭނގެއެވެ. މިނޫނީ އެހާ އުފަލުން ޝިފާ ހޭތަނެއް އަދި އޭނާއަކަށް ނުފެނެއެވެ. ޔަމާން އާއެކު ހުރުމުން ހިތަށް އުނދަގޫ ވިއެވެ. ޝިފާގެ އުފާވެރިކަން އެހެން މީހަކާ ގުޅިފައި ވުމުން ވަކިން ރުޅިގަދަވިއެވެ.\n” ވަޓް އާރ ޔޫ ޑުއިން އިން މައި ހައުސް ؟” ވީހާވެސް ހަރުކަށިކޮށް ވާހަކަ ދެއްކޭތޯ ބެލިއެވެ.\n” ޒައިކް އޮފީހުން ނައިސް މިއަދު ހާދަ ގިނައިރުވީ، ކަމެއް އޮތީތަ އަނެއްކާ؟” ޔަމާން ބެލީ އިތުރަށް ޒައިކު ރުޅިއަރުވާލެވޭތޯ އެވެ.\n” ދެޓް ނަން އޮފް ޔުއާ ބިޒިނެސް. ސްޓޭ އަވޭ ފްރޮމް މައި ވައިފް” ދެޖީބަށް އަށް ޖަހާލީ ރުޅި އައިވަރުން ޝިފާ ކުރިމަތީ އެކަން ނުދެއްކުމަށެވެ. އެހެން ނޫން ނަމަ ޔަމާންގެ އެދެއަށް ބިންދާ ލެވުނީހެވެ.\n” އޯހް، ހަނދާންވީތަ އަންބަކު ހުރިކަން، ޑޮކްޓަރަކަށް ދައްކަން ފެނޭ ހަނދާން ނެތޭ ބަލި ހުރިތޯ. އޫޕްސް. ރިލެކްސް. ގެއަށް ދާން ވެގެން މިއުޅެނީ ހަމަ. ފަހަރީ ދަނީ. މާދަމާ ޓެންގަ ރެޑީވެގެން ހުންނާތި. ބަލާ އަންނާނަން” ކޮފީ ތަށި ބިއްލޫރި މޭޒުމަތީ ބަހައްޓަމުން ޔަމާން ދާން ހިނގައިގަތެވެ.\nޔަމާން ދިއުމުން ޝިފާވެސް ބަހެއް ނުބުނެ ހިނގައްޖެއެވެ. ޒައިކް އަށް ގޮނޑީގައި އިށީންދެވުނީ ގަބޫލުވެސް ނުކުރެވިގެނެވެ. ދެމީހުން ދާން ނިންމައިގެން ހުރީ ކޮންތާކަށް ބާއެވެ. ކޮޓަރިއަށް ގޮސް ޝިފާ އާ ސުވާލު ކުރަން ހިތައްއެރިއެވެ. ދޮރު ހުޅުވާލިއިރު ހުދު ބުރުގާއެއް އަޅައިގެން ނަމާދުކުރަން ޝިފާ ހުރިތަން ފެނުމުން އެހާމެ އަވަހަށް ދޮރު ލައްޕާ ލެވުނެވެ. މިދިޔަ ދުވަސްތަކުގައި ހުރިހާ ނަމާދެއްވެސް ބަރާބަރަށް ޝިފާ ކުރާތަން އޭނާއަށް ފެނެއެވެ. އޭނަވެސް މުސްލިމަކަށް ވާއިރު ހުރިހާ ނަމާދެއް ނުކުރެއެވެ. ހިތައް އެރިފަހަރަކު ކުރަނީއެވެ. އެހެން ނަމަވެސް ޝިފާ އައުމުން އެރީތި އާދަތައްދެކެ ލޯބިވެވެން ފެށުނެވެ. ނަމާދު ކުރެވޭލެއް އިތުރު ވިއެވެ. އެކަމަކު އެކަކަށްވެސް ނޭނގިއެވެ.\nހެނދުނު އޮފީހަށް ދާކަށް ބޭނުމެއް ނޫނެވެ. ޔަމާން އާއެކު ޝިފާ ދިޔަ ނުދިނުމަށް ކޮންމެވެސް ކަމެއް ކުރަން ޖެހެއެވެ. ކުރާނެ ކަމެއް ބޮލަކަށް ނުވަނެވެ. ކޮންމެ ގޮތެއް ވިއަސް ޝިފާ އޭނާދެކެ ދެކެ ލޯބި ވާކަން ހިތައް އަރުވާލަމުން ހިތްހަމަ ޖައްސާލަނީއެވެ. މިއަދު އޮންނަ މީޓިން އަކަށް ކޮންމެހެން ވެސް ނުގޮސް ނުވާނެކަން އެންގީ ޕީއޭ ގުޅުމަށް ފަހުއެވެ. ކޮންމެ ގޮތެއް ވިއަސް އޮފީހަށް ނުގޮސް ނުވީއެވެ. އެކަމަކު ދިހައެއް ޖަހަން ވާއިރަށް ގެއަށް އަންނަން އޮފީހަށް ދާނީއެވެ.\nވަރަށް ބުރަކޮށް އުޅުމަށްފަހު ދިހައެއް ޖަހަން ވާއިރަށް މީޓިން ނިންމާލެވުނީ ވަރަށް މަސައްކަތުންނެވެ. އަވަހަށް ކާރު ޕާކު ކޮށްލުމަށްފަހު ގެއަށް ވަނީ ހިތް އަވަސްވެ ހުރެއެވެ. ޖޫލީ ފަރާތުން ޝިފާ ހިނގައްޖެ ކަން އެނގުމުން ރުޅިއާދެވުނީ އަމިއްލަ ނަފްސު ދެކެއެވެ.\nވީ ދެރައިން ކުރަން ހިތައް އެރީ ދެން ދުވަހަކު ނުކުރުމަށް ހިތުލައިގެން ހުރިކަމެކެވެ. ބައެއް ފަހަރު ހިތާމައިގެ ސަބަބުން ހަމަ ވިސްނުން ގެއްލޭ ފަދަ ކަންކަން ކުރެވޭއިރުވެސް އާދެއެވެ. ވަގުތު ފާއިތު ވާފަހުން ވިސްނޭ އިރު އޮންނަނީ ދުނިޔެމަތިން ލިބޭނެ ދެރަ ލިބިފައެވެ.\nRuwey 12 and 13 ehkoh up kury, ehenveedhe part isfasvefa ehury, 12 ge fahatugai 13 vana part ehury, kiyaalahchey\nZaik konmes amillayah maru nuvaathi mee imthihaanuge vaguthu kehtheri vaan vee vaguthu ?\nThank you Noor for your support,\nV salhi ?? ma sha allah hama bunaane ehchah ves neyngey …. ❤ thank you ❤❤\nVarah reethi,,varah furihama\nZaik dhn moya kameh nukurahchey.. Dhn avahah shifa ar zaik ar gulhuvaba… Waiting for the next prt… Mi mihaaru mi site in kiyey emme reethi vhk v v v reethi mi vhk… Hykuran thigothah kuriyah dhaane kamah…\nHei v salhi stry…v avahah aneh part up kohlahchey\n12 &13 ekoliyas kurige part nimumaa mi part feshuma dhimanuve ebai eba madhuve.\nMary, story up kuri iru balaa nuleveny kanneyge. Thanks Mary i will try my best\nZaik and Yamaan???\nVvvvvv reethi mi part vas waiting for next ??❤\nThanks Mal belle love you Mal\nThanks daily support drax\nV reethi..??? when is next part??\nThanks v bodah. today next part\nV v v reethi mi part ws\nReethi n what is nasfu?????\noooh,eliyumuge kusheh, thanks buneli kamahtakaa\nAharen ah vaahaka eh reethi vaanu madhu faharehga. Mi vaahaka hama first day in feshigen kiyaa hithun kiyaaleve. Vaahaka dhigu kuran beykaaru ehchis liyefaa nuhure.\nThanks Rifa, rifa ge support aky belle ah mi story kuriah gendhiumah libey varah bodu hihvareh, thanks again\nBelle❤❤❤ Sorry for the late comment….. Aslu iyyaga dhonthi huree maaleyga… Ehenve comment konulevunee. Hama rashau aadhevumaai ekkoh mi comment kollee???vvv reethi ingey mi part ves?? Vv loabi… Curiously waiting for the next part… And dhonthi love you so much\nThanks Donthy, your daily support is my strength. luv you bodukoh\nToday koniraku story up kuraane\nMorning ga up koffin, bt esfiya Team in adhi up nukuraathy nufennany, konme dhuvahaku morninga Up Kuran, thanks Flower girl ?????????\nހިތާމަ ލޯބި June 13, 2016


Male ga hedhee luxury fenvaruge flat thakeh: TATA - vNews.mv\nމާލޭގައި ހެދީ ލަގްޒަރީ ފެންވަރުގެ ފްލެޓްތަކެއް: ޓާޓާ\n20 April 2016, 16:44\nއަރަބިއްޔާ ކުރިން ހުރި ބިމުގައާއި ގާކޮށީގައި ހަދާފައިވާ ފްލެޓް ތަކަކީ އިޖުތިމާއީ ބޯހިޔާވަހިކަމަށް މިހާތަނަށް ހަދާފައިވާ ފްލެޓްތަކަށް ވުރެ ފެންވަރު ރަނގަޅުކޮށް ހަދާފައިވާ "ލަގްޒަރީ އެޕާޓްމެންޓް" ތަކެއް ކަމަށް މިފްލެޓްތައް އިމާރާތް ކުރި ފަރާތުން ބުނެފި އެވެ.\nމި ފްލެޓްތައް އިމާރާތް ކުރީ އިންޑިއާގެ ޓާޓާ ކުންފުނީގެ މެސަބްސިޑިއަރީ ކުންފުންޏެއް ކަމަށްވާ އެޕެކްސް ރިއަލިޓީ ކުންފުންޏާއި އެކުންފުނީގެ ރާއްޖޭގެ ޕާޓްނަރު ހޮޓެލް އެންޑް ރިސޯޓްސް ކޮމްޕެނީ ގުޅިގެންނެވެ.\nއެޕެކްސްއާއި ހޮޓެލް އެންޑް ރިސޯޓްސް ކޮމްޕެނީން މިއަދު ބޭއްވި ނޫސްވެރިންގެ ބައްދަލުވުމެއްގައި ހޮޓެލް އެންޑް ރިސޯޓްސް ކޮމްޕެނީގެ ޗެއާމަން ޗެއާމަން މުހައްމަދު އަލީ ޖަނާހު ވިދާޅުވީ އަރަބިއްޔާ ކުރިން ހިންގި ބިމުގައި ހަދާފައިވާ އިމާރާތާއި ގާކޮށީގައި ހަދާފައިވާ އިމާރާތުގައި 24 ގަޑި އިރު ކަރަންޓުގެ ހިދުމަތް ލިބޭ ގޮތަށް ބެކަޕް ޖެނެރޭޓަރެއް ބެހެއްޓި މަތީ ފްލޯތަކަށް ޕްރެޝަރުގައި ފެން ފޯރުކޮށްދިނުމަށް ވޯޓާ ޑިސްޓްރިބިއުޝަން ބޫސްޓާ ސިސްޓަމްތައް ވެސް ހަރުކޮށްފައިވާނެ ކަމަށެވެ. މިކަންކަމަކީ އެބޭފުޅުންގެ އަމިއްލަ ހުށަހެޅުމަކަށް ކުރެވުނު ކަންތައްތަކެއް ކަމަށްވެސް ވިދާޅުވި އެވެ.\n"ފެނާއި ކަރަންޓް އެއީ އެންމެ މުހިންމު އަސާސީ ކަންތައް. އެކަންތައްތަކަށް އަޅުގަނޑުމެން މިވަނީ އެޑްރެސް ކޮށްފައި. އެންމެ ލަގްޒަރީ އެޕާޓްމެންޓުތަކުގައި ވެސް ހިދުމަތް ލިބޭނެ ގޮތަށް ސޯޝަލް ހައުސިންއަށް އެކަން ކޮށްދީފައި އެވަނީ.،" ޖަނާހު ވިދާޅުވި އެވެ.\nމަސީގެ ރައީސް ކަންވެސް ކުރައްވަމުން ގެންދަވާ ވިދާޅުވީ އަރަބިއްޔާ ކުރިން ހުރި ބިމުގައާއި ގާކޮށީގައި ހަދާފައިވާ ފްލެޓް އިމާރާތުގެ މަތީގައި ހަދާފައިވާ ޓެރަސްއަކީ އެ އިމާރާތްތަކުގައި ދިރިއުޅޭ މީހުންނަށް ބޭނުން ކުރެވޭ ގޮތަށް ހުޅުވާލެވިފައިވާ ޓެރަސްއެއް ކަމަށެވެ. އަދި މިދެތަނުގައިވެސް އޮތް ހުސް ޖާގައިގައި ކުޑަކުދިންނަށް ކުޅެވޭނެ ގޮތަށް ތަންތަން ހެދި ކޮންމެވެސް ވަރަކަށް ބާގީޗާ ވެސް ހަދާފައިވާނެ ކަމުގައިވެސް ވިދާޅުވި އެވެ. ނަމަވެސް ގާކޮށީގައި ޖާގަ ބޮޑުކަމުން ގާކޮށީގައި މިކަންކަން އަނެއް އިމާރާތަށް ވުރެ ފުރިހަމަވާނެ ކަމުގައިވެސް ވިދާޅުވި އެވެ.\n"އެންމެ ކުޑަ ޚަރަދެއް ކޮށްގެން އެންމެ އުފެއްދުންތެރި ގޮތަކަށް އަދި ފެންވަރު ރަނގަޅުކޮށް މި މަސައްކަތް ކުރެވޭނެ ގޮތަށް އަޅުގަނޑުމެން ވާނީ މަސައްކަތް ކޮށްފައި،" ޖަނާހު ވިދާޅުވި އެވެ.\nއަރަބިއްޔާ ކުރިން ހުރި ބިމުގައާއި ގާކޮށީގައި ހަދާފައިވާ ފްލެޓް އިމާރާތަށް ޓާޓާ އިން ވަނީ ނަމެއްވެސް ދީފަ އެވެ. އެގޮތުން އަރަބިއްޔާ ހިންގި އިމާރާތުގެ ބިމުގައި ހުރި ފްލެޓް އިމާރާތަށް ކިޔާފައިވަނީ "މާލެ ގްރޭންޑް" އެވެ. މިތަނުގައި 90 ވަނީ ހަދާފަ އެވެ. އަދި ގާކޮށީގެ ބިމުގައި ހަދާފައިވާ ފްލެޓް އިމާރާތަށް ކިޔާފައިވަނީ "މާލެ ގްރޭންޑް" އެވެ. މިތަނުގައި 198 ފްލެޓް ވަނީ ހަދާފަ އެވެ.\nމާލޭގައި ރޭ ބޭއްވި ރަސްމިއްޔާތެއްގައި މި ފްލެޓުތައް ވަނީ ދިވެހި ސަރުކާރާ ހަވާލުކޮށްފަ އެވެ.\nގާކޮއްޓާއި އަރަބިއްޔާ ހިންގި ބިމުގެ އިތުރުން އިތުރު ދެ ބިމެއް ކުރީގެ ރައީސް މުހައްމަދު ނަޝީދުގެ ސަރުކާރުން ވަނީ ފްލެޓް އެޅުމަށްޓަކައި ޓާޓާ ކުންފުންޏަށް ދީފަ އެވެ. އެކަމަކު 2012 ވަނަ އަހަރު އަރަބިއްޔާއާ ގާކޮށީގެ މަސައްކަތް ހުއްޓިފައި އޮތުމަށް ފަހު މިދިޔަ އަހަރު އަލުން އެމަސައްކަތް ފެށީ އެ ކުންފުނިން ބޭނުންވި ބައެއް ކަހަލަ ބަދަލުތައް އެއްބަސްވުމަށް ގެނައުމުންނެވެ.\nމާލޭގައި އެޅުމަށް އެމްޑީޕީގެ ސަރުކާރުން ނިންމި 500 ހައުސިން ޔުނިޓުގެ ތެރެއިން 350 ހައުސިން ޔުނިޓުގެ މަސައްކަތަކީ އިންޑިއާގެ ޓާޓާ ހައުސިން ޑިވެލޮޕްމެންޓް ކުންފުނިން ކުރަމުންދާ މަސައްކަތެކެވެ. މިމަޝްރޫއުގެ ދަށުން ގާކޮށީގަ އާއި އަރަބިއްޔާ ހުރި ބިމުގަ އާއި އަދި އޯޑިއޯން ހުރި ބިމުގައި 11 ބުރީގެ ފްލެޓުތައް ހެދުމަށް އެއްބަސްވި އެވެ. އަދި މިމަޝްރޫއުގެ ދަށުން ނާދީ ކުރިން ހިންގި ބިމުގައިވެސް ފްލެޓް އެޅުމަށް ހަމަޖައްސާފައިވެ އެވެ.\nކޮންމެ ފްލެޓް އިމާރާތެއްގައި ވެސް ފުރަތަމަ ދެ ބުރި ހާއްސަކޮށްފައިވަނީ ވިޔާފާރި ބޭނުމަށް ދޫކުރާ ތަންތަނަށެވެ. މީހުން ދިރިއުޅެނީ ދެވަނަ ބުރިން މަތީގަ ހުންނަ ފްލޯތަކުގަ އެވެ.\nކޮންމެ ހައުސިން ޔުނިޓެއް ވެސް ފަރުމާކޮށްފައި ހުންނަނީ ބޮޑު ބެލްކަންޏެއްގެ އިތުރުން ދެވަނަ ބުރީގައި ބަގީޗާ އާއި ހުސް ޖާގަ އޮންނަ ގޮތަށެވެ. އަދި މި ފްލެޓްތައް ފަރުމާކޮށްފައިވަނީ ދިރިއުޅުމަށް ފަސޭހަ އަދި ތިމާވެއްޓާ ވެސް ރަހްމަތްތެރި ގޮތަކަށް ކަމަށާއި މި ފްލެޓްތަކުގައި އިރުގެ އައްޔާއި ވައި އެންމެ ރަނގަޅަށް ބޭނުން ކުރެވޭނެ ކަމުގައިވެސް ސަރުކާރުން ކުރިން ބުނެފައިވެ އެވެ.\nމާލޭގައި 350 ހައުސިން ޔުނިޓު ހެދުމަށް ބިންގާ އެޅުމުގެ ރަސްމިއްޔާތު ބާއްވާފައިވަނީ 10 ނޮވެމްބަރު 2010 ގައެވެ. އެ އަހަރުގެ މޭ މަހުގެ ތެރޭގައި، ޓާޓާގެ ސަބްސިޑިއަރީ ކުންފުންޏެއް ކަމަށްވާ އެޕެކްސް ރިއަލިޓީއަށް ހަވާލުކުރި ހަތަރު ބިމުގައި ފްލެޓު އެޅުމަށް ޓާޓާ އިން އެއްބަސްވީ 18.9 މިލިއަން ޑޮލަރު ނުވަތަ 291.4 މިލިއަން ރުފިޔާ ހަރަދުކޮށްގެން ދެ އަހަރުގެ ތެރޭގައި މަސައްކަތްތައް ނިންމާ ގޮތަށެވެ.


މިނިމަމްވޭޖް ކަނޑައެޅުމާއެކު ސަރުކާރުގެ ބަޖެޓުން ގާތްގަނޑަކަށް 3.8 ބިލިއަން ރުފިޔާ ހޭދަވާނެ: މިނިސްޓަރު ފައްޔާޒު – ދިވެހި ނޫސް\nHome ⁄ ހަބަރު ⁄ މިނިމަމްވޭޖް ކަނޑައެޅުމާއެކު ސަރުކާރުގެ ބަޖެޓުން ގާތްގަނޑަކަށް 3.8 ބިލިއަން ރުފިޔާ ހޭދަވާނެ: މިނިސްޓަރު ފައްޔާޒު\nމިނިމަމްވޭޖް ކަނޑައެޅުމާއެކު ސަރުކާރުގެ ބަޖެޓުން ގާތްގަނޑަކަށް 3.8 ބިލިއަން ރުފިޔާ ހޭދަވާނެ: މިނިސްޓަރު ފައްޔާޒު\nމިނިމަމްވޭޖް ކަނޑައެޅުމާއެކު، ގާތްގަނޑަކަށް ސާރުކާރުގެ ބަޖެޓުން 3.8 ބިލިއަން ރުފިޔާ ހޭދަވާނެކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެއެވެ.އެންމެ ކުޑަ އުޖޫރަ ކަނޑައެޅުމާއި ގުޅޭގޮތުން ޢާންމުންގެ ޚިޔާލު ހޯދުމަށް، މިމަހުގެ 04 ވަނަ ދުވަހު ރައްޔިތުންގެ މަޖިލީހުގެ އިދާރާގައި ބޭއްވި ބައްދަލުވުމުގައި މިނިސްޓަރު ފައްޔާޒު ވިދާޅުވީ މިނިމަމްވޭޖް ކަނޑައެޅުމުގެ މަސައްކަތް ކުރަނީ ގިނަ ދިރާސާތަކެއް ހެދިގެން ކަމަށެވެ. އެގޮތުން ވަޒީފާ އަދާކުރާ ފަރާތްތަކާއި، ވަޒީފާ ދޭ ފަރާތްތަކަށް ވެސް ގެއްލުން ނުވޭނެ ގޮތަށް ކަމަށެވެ. އަދި މިނިސްޓަރު ވިދާޅުވީ މިކަމުގެ ސަބަބުން ސަރުކާރުގެ ބަޖެޓުން 3.8 ރުފިޔާގެ ހޭދަވާނެ ކަމަށް ލަފާކުރެވޭ ކަމަށެވެ.\nމިސާލަކަށް ސަރުކާރުގެ އިމީޑިއޭޓް ބަޖެޓްރީ އިމްޕެކްޓަކީ ސީދާ ޑިރެކްޓްލީ 1.5 ބިލިއަން ރުފިޔާ އެބަ އިތުރުވޭ. އަދި އޭގެއިތުރުން މީގެން އަންނާނެ ރިޕުލް އިފެކްޓްސް އެބައާދޭ. އެންމެ ދަށް މުސާރައަކަށްތާ މިނިވަންވޭޖް ވާނީ. އެހެންވާއިރުގަ މިހާރު އެންމެ މަތިން ހުރި އެލެވަލްގައި މިހާރު ތިބި މީހުން މިހާރު އެންމެ ދަށް ވަޒީފާއަށްވުރެ މަތި އެއަށްވެސް ޕްރެޝަރތަކެއް އައިސްގެން ރިޕެލް އިފެކްޓްސްތަކެއް ވަކި ހިސާބަކަށް ދަންދެން ބަދަލުތަކެއް އަންނާނެ. އަޅުގަނޑުމެންގެ އަންދާޒާއަކީ 3.8 ބިލިއަން ރުފިޔާ ސަރުކާރުގެ ބަޖެޓަށް މިއާގުޅިގެން ހިޓްވާނެ ކަމަށް.\n~ އިކޮނޮމިކް މިނިސްޓަރު ފައްޔާޒު\nމިނިސްޓަރު ފައްޔާޒު ވިދާޅުވީ މިއީ ދައުލަތުގެ ބަޖެޓުން ހޭދަވާ ވަރަށް ބޮޑު އަދަދެއް ކަމަށާއި، ކޮންމެވެސް ގޮތަކުން މިފައިސާ ދައުލަތަށް ހޯދަދޭންޖެހޭ ކަމަށެވެ. އެގޮތުން ރައްޔިތުންގެ މަޖިލީހަށް ހުށަހަޅާގެން ޕީއެސްއައިޕީގެ ބަޖެޓުން އުނިކޮށް ނުވަތަ އިތުރު ޓެކްސް ނަގާގެން ނަމަވެސް އިތުރަށް ފައިސާ ހޯދާނެ ގޮތެއް ހޯދަންޖެހޭ ކަމަށް މިނިސްޓަރު ވިދާޅުވިއެވެ.\nއެއްވެސް ގޮތަކަށް މިދަންނަވަނީ ޕީއެސްއައިޕީގެ ބަޖެޓް ހުއްޓާލާވާހަކައެއް ނޫން. ކޮންމެވެސް ގޮތަކަށް އެ ހޯދަންޖެހޭނެ. އެފައިސާ އެހެން ވެއްޖެއްޔާ. ދެން އެހެންވީމަ މިއަށް ވިސްނާފަ އަޅުގަނޑު ގަބޫލުކުރާ ގޮތުގައި މިނިމަމް ވޭޖެއް ކަނޑައަޅާގެން އިގްތިސޯދަށް އެގެއްލުންވާނީ އެރަނގަޅު މިއަދުގެ ހާލަތަށް ބަލާފައި ރަނގަޅު އަދަދެއް ނޫން އަދަދެއް ކަނޑައެޅިއްޖެއްޔާ.\nމިނިސްޓަރު ފައްޔާޒު ވިދާޅުވީ ރާއްޖޭގެ އިގްތިސާދުގައި މިނިމަމްވޭޖެއް ކަނޑައެޅުމުގެ ވަރު އެބަހުރި ކަމަށެވެ. އަދި އެއަދަދަކީ ކޮބައިތޯ އާއި، އެވަޒީފާ އަދާކުރާ ފަރާތްތައް ވެސް އެންމެ ބޭނުންވާ އަދަދު ހޯދުމަށް މަސައްކަތްތައް ކުރެވެމުންދާކަން މިނިސްޓަރު ފާހަގަކުރެއްވިއެވެ.\nވިޔަފާރިތަކަށް ކުޑަކޮށްދަތިވިޔަސް ވިޔަފާރިތަކަށް ތެދުވެ ތިބެވޭކަމަށްވަންޏާ މިނިމަމް ވޭޖެއް އެއަދަދަކާ ހަމައަށް ދިއުމަކީ އަޅުގަނޑުގެ ހިތުން މައްސަލައެއް ނޫން. އޭގެ ރަނގަޅު ބަދަލު އިގްތިސާދަށް އަންނާނެ އެއްޗެއް ކަމަށް އަޅުގަނޑު ބަލަނީ.\nމީގެ އިތުރުން މިނިސްޓަރު ފައްޔާޒު ވިދާޅުވީ ރާއްޖޭގައި މަސައްކަތް ކުރާ ބިނދޭސީންނަށް މިނިމަމްވޭޖެއް ކަނޑައެޅަންޖެހޭ ކަމަށް ގަބޫލުނުކުރައްވާ ކަމަށެވެ. އިންސާނީ ހައްގުގެ ނަޒަރުން ބަލަނީނަމަ ނުރަނގަޅުވި ނަމަވެސް ރާއްޖޭގެ އިގްތިސާދުގައި އެވަރުގެ ކެޕޭސިޓީ ނެތްކަމަށް މިނިސްޓަރު ވިދާޅުވިއެވެ.


COVID-19: Raajje in ithuru bidheysee aku maru vejje - AO News\nކޮވިޑް-19: ރާއްޖެއިން އިތުރު ބިދޭސީއަކު މަރުވެއްޖެ\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރާ ގޮތުގައި ދަރުމަވަންތަ ހޮސްޕިޓަލްގެ އައިސީޔޫގައި ފަރުވާދެމުންދިޔަ އުމުރުން 62 އަހަރުގެ މީހަކު ވަނީ މަރުވެފަ އެވެ. އެއީ ބަންގްލަދޭޝްގެ ފިރިހެނެއް ކަމަށާއި، އޭނާ މަރުވެފައި ވަނީ މިއަދު 20:02 ގައި ކަމަށްވެސް އެޗްޕީއޭ އިން ހާމަކުރެއެވެ.\nމިއާއެކު ރާއްޖެއިން ކޮވިޑް-19 ޖެހިގެން މަރުވި މީހުންގެ އަދަދު ވަނީ 26 އަށް އަރައިފަ އެވެ. މި ބަލީގައި ރާއްޖެއިން މިހާތަނަށް މަރުވެފައި ވަނީ 19 ދިވެހިންނާއި ހަތް ބިދޭސީންނެވެ.\nމީގެ އިތުރުން ރާއްޖެއިން މި ބަލި ޖެހުނު މީހުންގެ ތެރެއިން މިހާތަނަށް 4،012 މީހުން ވަނީ ރަނގަޅުވެފައެވެ.\nމިހާތަނަށް ކޮވިޑް-19 އަށް ޓެސްޓްކުރުމަށް ޖުމްލަ 101،730 ސާމްޕަލް ނަގާފައިވާއިރު، މިވަގުތު ކަރަންޓީނުގައި އެއްވެސް މީހަކު ނެތެވެ. ނަމަވެސް އައިސޮލޭޝަން ފެސިލިޓީތަކުގައި 1,398 މީހުން އެބަތިއްބެވެ. އަދި ހޮސްޕިޓަލްތަކުގައި 166 މީހަކު ދަނީ ފަރުވާ ހޯދަމުންނެވެ.


މުފްތީ މެންކުގެ އިތުރު ގޮންޖެހުމެއް! - "ތަހައްޖުދު ނަމާދުގަ ﷲ އަށް ބިރުވެތިވެ ކަރުނައަޅައި ކުރުމުން ޢިޖާބަ ނުކުރެއްވެވި ދުޢާއެއް ނިކަން ބުނެބަލަ!"\nއަބަދުވެސް މިބުނަނީ ހަމަ މިހެންނެވެ. މުޞީބާތްތައް އަބަދުވެސް ކުރިމަތިވާނެއެވެ. އެއްކަމަކުން ފާސްވާއިރަށް އަނެއްކަމެއް ކުރިމަތިކުރައްވަވާނެތެވެ. އެކަންކަން އެގޮތަށް މިންވަރުކުރައްވަވަނީ އެއްވެސް ޙާލެއްގައި އެމީހަކާއި ރުހިވޮޑިނުގަންނަވާތީއެއް ނޫނެވެ. ރުހިވޮޑިގަންނަވާތީއެވެ. ލޯބިފުޅުވެ ވޮޑިގަންނަވާތީއެވެ.\nއެކަންކަން އެގޮތަށް ކުރިމަތިވަމުން ނުއަންނަނަމަ އަހަރެންގެ ހިތުގައި ﷲ ތަޢާލާއަށް އެއްވެސް މިންވަރެއް އޮންނާނެހެއްޔެވެ؟ އެކަންކަން ކުރިމަތިކުރައްވަވާއިރުވެސް މިއުޅެނީ ފުރިހަމައަށް ތަޤްވާވެރިނުވެވިގެންނެވެ. ވީމާ އެކަންކަން ކުރިމަތިނުކުރައްވަވާނަމަ އަހަރެމެންގެ ޙާލަކީ ކޮބައިހެއްޔެވެ؟\nމީސްތަކުންނޭވެ! ކަންބޮޑުވުންތައް ކުރިމަތިކުރައްވަވާނެ ކަމާއި ޙައްލަކީ ތަޤްވާވެރިކަމާ ދުޢާކަން ޤަބޫލުކުރާށެވެ! ޚާއްޞަކޮށް ރޭގަނޑުގެ ފަހުދަންފަޅީގައި ރޭއަޅުކަންކޮށް ދުޢާކުރުން ގިނަކުރާށެވެ! މިތަނުގައި އެތައް ހާސްބައަކު މިދައްކާ ވާހަކަތައް އަޑުއަހަން އެބަތިއްބެވެ. އަދި އެތައް ބައިވަރު ޗެނެލްތަކަކުންނާއި ސޯޝަލް މީޑިއާއިން އެގެންދަނީ މިއަޑު ފަތުރަމުންނެވެ.\nމިތަނަށް ޖަމާވެ މިތިބަ އެންމެންނާއި އަދި މިއަޑުއަހާ އެންމެންނާއި ވަރަށް ކުޑަކުޑަ ސުވާލެއް ކޮށްލާނަމެވެ. "އެއްވެސް ކަމެއް ކުރިމަތިވެގެން ދަމުނަމާދުގެ ސަޖިދައިގަ، ނުވަތަ ތަހައްޖުދްނަމާދަށްފަހު ދުޢާކުރަމުން ﷲ ތައާލާއަށް ބިރުވެތިވެ ލޮލުން ކަރުނައަޅައި ﷲ ތައާލާއަށް ދުޢާ ކުރުމުން ޢިޖާބަނުކުރައްވަވާ އެއްވެސް ދުޢާއެއް އެބައޮތްހެއްޔެވެ؟ އޮތްނަމަ އެކަމެއް ނިކަން އަންގައިލަބަލާށެވެ!"\nއެއްވެސް ޙާލެއްގައި މިބުނަނީ ކުރިމަތިވި ހިތާމައާއި ގުޅިގެން ހިތްދަތިވެ ކަރުނައަޅާވާހަކައެއް ނޫނެވެ. ﷲ ތަޢާލާއަށް ބިރުވެތިވެ ކަރުނައަޅާ ވާހަކައެވެ. އެއީ މުޅިން ތަފާތު ދެކަމެކެވެ. ކަމެއް ކުރިމަތިވުމުން އެކަމާއި ހިތާމަކުރުމާއި ﷲ ތަޢާލާއަށް ބިރުވެތިވުމާއި އެއީ މުޅީން ތަފާތު ދެކަމެކެވެ.\nﷲ ތަޢާލާ ހަމައެކަނި މުޞީބާތްތައް ކުރިމަތިކުރައްވަވަނީއެއް ނޫނެވެ. އެކަންކަމުން އަރައިގަނެވޭނެ މަގުތައްވެސް ވަނީ ދައްކަވައިފައެވެ. މަސައްކަތް ނުކުރެވި ފޭލިވަމުން މިދަނީ އަހަރެމެންނެވެ. އަހަރެމެންގެ ކަންނެތް ކަމުންނެވެ.


Dho?! STORY: Yaaraa ahaanuhey. Ep2.\n* އޭޕްރީލް 12 ވަނަ ދުވަހުގެ ބަޔާ ގުޅޭ ...\nދޮންބެއޭ ގޮވަމުން ނީމާ ދޮރާ ދިމާއަށް ދުއްވައިގަތެވެ. ކުޑައިރުކޮޅެއް ފަހުން ނީމާ އުރާލައިގެން ޒުވާނަކު އެތެރެއަށް ވަނެވެ.\nދިގު އިސްކޮޅަކާ އެންމެ އެކަށީގެންވާ ރޫފައެއްގެ ވެރިއެކެވެ. ކުއިފް ކަޓެއްގައި ފަން އިސްތަށިކޮޅު ހިތްގައިމެވެ. ނީމާ ކުޅެން ފެށުމުން އިސްތަށިތައް ނިތްމައްޗަށް ފައިބައިގަތެވެ. ވަރުގަދަ ބުމަ އާއި ތޫނު ލޮލުގެ އިތުރުން، މެދުމިނަކަށް ބަހައްޓާފައި ހުރި ތުނބުޅި މަތިމަހުން މޫނަށް އިތުރު ފުރިހަމަކަމެއް ގެނެސްދެ އެވެ.\nދާނިޔަލް އައިސް ނީމާ ހުސްގޮނޑިއެއްގައި ބައިންދާފައި ކައިރީގައި ހުރި އެހެން ގޮނޑިއެއްގައި އިށީނދެލި އެވެ.\n"ކޮބާ ރާއި ބޭނުންވާ ގޮތަށް މިގެއަށް އާދެވުނީއެއްނު. ދެން ދާނެ ކަމެއް ނެތް." ދާނިޔަލްގެ އަނެއްފަރާތުގައި އިން ރާއިމާގެ ނޭފަތުގައި ހިފާލައިފައި ވާހަކަދެއްކި އެވެ. ފުރާވަރުގެ ރާއިމާ ހިނިތުންވުމާއެކު ބޯޖަހައިލި އެވެ.\nސިތާރާ އާއި ޝަކީލް ހިނިތުންވެފައި ފިރިހެންދަރިފުޅަށް ނަޒަރު ހުއްޓާލައިގެން އިނެވެ. ދާނިޔަލް ސުވާލު ކުރުމުން މުދާތައް އުފުލުމުގެ ކަންކަން ގޮސްފައި ހުރި ހިސާބު ޝަކީލް ކިޔައިދިނެވެ. ގޭގެ މަރާމާތުތަކާއި ބެހޭގޮތުން ވާހަކަދެއްކިއިރު ކަމާލް އާއި ޒުލޭޚާ ވެސް ބައިވެރިވި އެވެ.\n"މީ ކޮންބައެއް؟" ދާނިޔަލް ކުއްލިއަކަށް އަހައިލި އެވެ.\nއެންމެންގެ ސަމާލުކަން ޖަވާދާމެންގެ ދެމައިންނަށް ހުއްޓުނެވެ. އިސްޖަހައިގެން އިން ސަޖަން ސިހިފައި އިސްއުފުލައިލި އެވެ. އެވަގުތު ދާނިޔަލް އާ ދެމީހުންގެ ހަތަރުކަޅި ބައްދަލުވި އެވެ. މޭޒުގައި އުޅަބޮށި އަޅުވާލައިފައި ދަތްދޮޅީގައި ދެއިނގިލިން ހިފަހައްޓާލަމުން ދާނިޔަލް ބުމަ އަރުވައިލި އެވެ. އެސުވާލުގެ ޖަވާބު ދޭން ސަޖަންއަށް ލަފާދިންފަދަ ގޮތަކަށެވެ. އެކަމަކު ސަޖަންގެ އެފަދަ އެއްވެސް ވިސްނުމެއް ނެތެވެ. އޭނަ އެއިން ގޮތަށް ބަލަން އިނީ އެވެ.\n"އެއީ އަހަރެންގެ ދޮށީ އަނބިމީހާ އާއި ދޮށީ ދަރިފުޅު." ކަމާލް ޖަވާބުދިން އަޑަށް ދާނިޔަލްގެ ނަޒަރު އެދިމާއަށް ދަތުރުކޮށްލި އެވެ.\nއޭނަ ދެން ބަލައިލިއިރު ސަޖަން އަނެއްކާ ވެސް އިނީ އިސްޖަހައިގެން ކާށެވެ. ދާނިޔަލް ވެސް އަތް ތިރިކޮށްލާފައި އެހެން މީހުންނަށް ސަމާލުކަން އަނބުރާލައިފި އެވެ.\nނާސްތާކޮށްގެން ނިކުމެ ދުފަން އެންމެން މަޑުކުރީ ސިޓިންރޫމް ސޯފާތަކުގަ އެވެ. ރާއިމާ ފޯނަށް ގެއްލިފައި ސޯފާއަކަށް ވެއްޓިގަނެގެން އޮތްއިރު ދާނިޔަލް ނީމާ އުނގަށްލައިގެން ފޯނުން ކޮންމެވެސް ވީޑިއޯއެއް ދައްކަން އިނެވެ. ކުރިމަތިވާ ގޮތަށް ހުރި ސޯފާގައި ސަޖަން އިނީ ބޮޑެތި މީހުންގެ ވާހަކައަށް ސަމާލުކަން ހުއްޓާލައިގެންނެވެ. ޝަކީލް އާއި ޒުލޭޚާ ވެގެން ގޭގެ ކަންކަން ހުންނާނެ ގޮތް ކިޔައިދިންއިރު އޭނަ އަޑު އެހި އެވެ. އެމީހުންގެ ވާހަކައިގެ މިސްރާބު ބަދަލު ވުމުން އޭނަ ވެސް އަޑުއެހުން ހުއްޓާލައިފައި ނަޒަރު ބަދަލުކޮށްލައިފި އެވެ. އެވަގުތު ދާނިޔަލްގެ ނަޒަރު އެމޫނަށް ހުރިހެން ހީވެގެން ބަލައިލެވުނެވެ.\nއޭނައަށް ހީވީ ރަނގަޅަށެވެ. ދާނިޔަލް އިނީ ބަލަހައްޓައިގެންނެވެ. ސަޖަންއަށް ފެނިގެން ފޮރުވާކަށް ވެސް ނޫޅުނެވެ. ވެރިކޮށްލީ ހިނިތުންވުމެކެވެ. ސަޖަން ފަރުވާކުޑަގޮތަކަށް ދުރުބަލަން ފެށި އެވެ. ނޯކަރުން އައިސް ފޮށިތައް މައްޗަށް ގެންގޮސް ނިމުނު ވާހަކަ ބުނުމުން އެންމެ ކުރިން ތެދުވީ އޭނަ އެވެ. ކުރިއްސުރެ ކޮޓަރިއަށް ނުދެވިގެން އޭނަ ހުރީ ލަސްވެފަ އެވެ.\n"ކަމް ނީމާ! ހިނގާ ދޮންބެ ނީމާގެ ރޫމް ދައްކަދޭނަން." ދާނިޔަލް ނީމާގެ އަތުގައި ހިފައިގެން ތެދުވި އެވެ.\nޝަކީލް އެންމެންނާއި ވަކިވެގެން ދިޔައީ ބޭރަށް ނިކުންނާށެވެ. އެމީހުންނާއެކު އެތެރެއަށް ދިޔައީ ޒުލޭޚާ އެވެ. އެބައެއްގެ ފޮށިގަނޑުތައް ވަކިކޮށްފައި އެބައެއްގެ ކޮޓަރިއަކަށް ވެއްދިއިރު ނޯކަރުންގެ އެހީތެރިކަން ލިބުނެވެ. ސަޖަންއަށް ލިބުނީ ވަކި ކޮޓަރިއެކެވެ. އެކަމާއި ހިތްހަމަނުޖެހިގެން ވާހަކަދައްކަން ސަޖަން ބޭނުންވި އެވެ. ހިޔާލު ބަދަލުވީ މަންމަގެ ހިމޭންކަން ދެކެފަ އެވެ. ސަޖަންއަށް ވިސްނުނީ ބޭރު ބައެއްގެ ތެރޭގައި އާއިލީ ސިއްރުތައް ހާމަވެދާނެފަދަ ކަމަކަށް ވާތީ މަންމަ ހިމޭންކަން އިޚުތިޔާރު ކުރީ ކަމަށެވެ. ގޭގައި އޭނައާއި މަންމަ އެއްކޮޓަރިއެއްގައި ނިދާކަން ޝަކީލްގެ އާއިލާއަށް އެނގުމުން އެމީހުންގެ ހިތުގައި ސުވާލުތައް އުފެދޭނެ އެވެ.\nރާއިމާއާއި ނީމާ އެންމެ ކުރިން ކޮޓަރިއަށް ވަދެއްޖެ އެވެ. ކަމާލް އާއި ސިތާރާއަށްފަހު ޖަވާދާ އެވެ. ސަޖަން އާއި ޒުލޭޚާ ކޮރިޑޯގައި އެކަނިވުމުން ޒުލޭޚާ އައެވެ. ސަޖަންގެ ކޮނޑުގައި އަތް ބާއްވާލައިފައި، ކަމެއް ބޭނުންވެއްޖެނަމަ ކަންކުރަންވީ ގޮތް ބުނެދިނެވެ. ކުރިއްސުރެ ޒުލޭޚާގެ އޯގާތެރިކަމާއި ގަޔާވެފައި ހުރި ސަޖަން ހިނިތުންވުމާއެކު ބޯޖަހައިލި އެވެ. ޒުލޭޚާ ފަސްދީ ހިނގައިގަތުމުން ބަލަން ހުރެވުނީ މަންމަ ވަން ކޮޓަރީގެ ދޮރާއި ދިމާއަށެވެ. ހަނދާން ހުންނަން ފެށީއްސުރެ މަންމައާ އެއް އެނދުގައި ނޫނީ އޭނަ ނިދި ހަނދާނެއް ނެތެވެ. ކޮންމެ ރެއަކު ނިދުމުގެ ކުރީން އޭނަ ދެކެނީ މަންމަގެ މޫނެވެ. އަނެއްކޮޅުން ހެނދުނު ހޭލަނީ އެސޫރަ ދެކެމުންނެވެ.\nފަހަތުން ދޮރެއް ހުޅުވުނު އަޑާއެކު ސަޖަންއަށް އެނބުރި ބަލައިލެވުނެވެ. ނީމާމެން ދެބެންގެ ކޮޓަރިން ނިކުތީ ދާނިޔަލް އެވެ. ސަޖަން އަވަހަށް ކޮޓަރީގެ ދޮރު ހުޅުވާލައިފައި އެތެރެއަށް ދެމިގަތެވެ.\nއިރުކޮޅަކުން ޖަވާދާ ސަޖަން ހޯދަން އައިސް ކޮޓަރީގެ ދޮރު ހުޅުވާލައިފައި ވަނެވެ. ސަޖަން އޭރު އުޅުނީ ފޮށިގަނޑުގައި ހުރި ހެދުންތައް ނަގައި އަލަމާރީގައި ބަހައްޓާށެވެ. މަންމަ ލަފާދިނީ އެމަސައްކަތް ފަހަށް ބަހައްޓާފައި ތިރިއަށް ގޮސް ނޯކަރުންނަށް ބަދިގޭގެ މަސައްކަތުގައި އެހީތެރިވުމަށެވެ.\n"އެއްކަލަ މަންމަ. މިގޭގެ މަސައްކަތް ކުރަން އެތިބީނު ނޯކަރުން. މަންމަ މިއޮތް ހުރިހާ ދުވަހު ވެސް ހުއްޓިނުލާ މަސައްކަތް ކުރީ. މިއަދު މީ މަންމަ ރެސްޓް ކުރަންވީ ދުވަސް. އެހެންނޫނަސް ޝަކީލްބެ ބުންޏެއްނު ގޭގެ މަސައްކަތް އަހަރުމެން ކުރާކަށް ނުޖެހޭނެއޭ." ސަޖަން ޝަކީލްގެ ވާހަކަ ހަނދާންކޮށްދިނެވެ.\nއަތުގައި ހުރި އަންނައުނުތައް އަލަމާރިއަށް ލައިފައި އޭނަ އައިސް އެނދުގައި އިށީނދެލި އެވެ.\n"އެމީހުން އެހެން އެބުނީ އެމީހުންގެ ހެޔޮކަމުން. ސިތާރާއާއި އޭނަގެ ކުދިންނަށް ތިބެވުނަކަސް އަހަރުމެންނަކަށް އެގޮތަކަށް ނުތިބެވޭނެ. އަހަރުމެންނަކީ ހިލޭ މީހުން. އަހަރުމެން ޖެހޭނެ އެވަރު ދަންނަން. ކަމެއްނުކޮށް ތިބެގެން މިގޭގަ ކައްކާ އެއްޗެއް މަންމަގެ އަރުން އެތެރެއަށް ވެސް ނުދާނެ." ޖަވާދާ އައިސް ސަޖަންގެ ކައިރީގައި އިށީންދެފައި ވާހަކަދެއްކި އެވެ.\nސަޖަން މަޑުމަޑުން ދެފަރާތަށް ބޯ ހޫރުވައިލި އެވެ. މަންމަގެ ހިތްހަމަޖައްސައިދިނުމަށްޓަކައި އިތުރަށް ބަހުސް ނުކޮށް އޭނަ ދާން އެއްބަސްވި އެވެ. އޭނަ ނުކޮށްފިނަމަ މަންމަ އަމިއްލަ އަށްވެސް ބަދިގެއަށް ވަންނާނެކަން އޭނަ ދަނެ އެވެ.\nމެންދުރަށް ކައްކަންވީ އެއްޗެހި ބުނެދޭން ޒުލޭޚާ ދިޔައިރު ބަދިގެ ތެރެއިން ޖަވާދާމެން ދެމައިން ފެނުމުން ކުޑަ ހައިރާންކަމެއް ލިބުނެވެ.\n"ޖަވާދާ! ކޮންކަމެއް ތީ؟ މިއަދު އައިގޮތަށް މިހާ އަވަހަށް ކައްކަން ވެސް ފެށީތަ؟ ކައްކާމީހުން ތިއްބާ ކީއްކުރަން ބަދިގެއަށް ވަނީ؟" ޒުލޭޚާ އައިސް ގޮނޑިއެއްގެ އަތްގަނޑުގައި ހިފަހައްޓާލައިގެން ހުރެ ވާހަކަދެއްކި އެވެ.\nޖަވާދާ އެނބުރުނީ ހިނިތުންވެހުރެ އެވެ. ކައިރީގައި ސަޖަން ހުރީ އުނދުނަށް އުނދާފައި ހުރި ތެއްޔަކަށް ދޭފަތް ލައިގެން ހަލާށެވެ. ޒުލޭޚާގެ އަޑު އިވިގެން އެނބުރި ބަލާލައިފައި ސަޖަން މަސައްކަތަށް އެނބުރުނެވެ.\n"މީ އަދި އެހާވަރު ކަމެއް ނޫން ޒުލޭޚާ." ޖަވާދާ ދެކޮޅު ހޯދާލައިފައި ސަމުސަލެއް ހޯދައިގެން ތެލި ކައިރިއަށް ޖެހިލި އެވެ.\nއެނބުރި ޒުލޭޚާގެ ކައިރިއަށް އައީ ސަޖަން ކައްކަން ހުރި ތެލިން އެތިކޮޅެއް ނަގައިގެންނެވެ. ޒުލޭޚާ އަތަށް ދިނުމުން ޒުލޭޚާ ޖަވާދާއަށް ބަލައިލާފައި ކުޑަކޮށް ފުމެލުމަށްފަހު ރަހަ ބަލައިލި އެވެ. ވަގުތުން ދެލޯ ބޮޑުވި އެވެ. ޒުލޭޚާގެ މިހަރަކާތުން ޖަވާދާގެ ހިނިތުންވުން ފުޅާވެގެން އައެވެ.\n"ހާދަ މީރޭ. ކޯއްޗެއްތަ މީ؟" ޒުލޭޚާ ސަމުސާ ލޮވެލާފައި ސުވާލު ކުރި އެވެ.\n"ނަމެއް ހަދަންޖެހޭނީ. މަންމަގެ އަމިއްލަ ރެސިޕީއެއް މީ." ޒުލޭޚާއަށް ޖަވާބުދިނީ ސަޖަން އެވެ.\nޒުލޭޚާ ހައިރާންވެފައި ޔަޤީންކުރަންވެގެން ބަލައިލީ އަނެއްކާ ވެސް ޖަވާދާ އަށެވެ. ޖަވާދާ ބޯޖަހައިލަމުން ސަޖަންގެ ވާހަކަ ތެދުކުރި އެވެ.\n"އަހަރެން މިކިޔަނީ ދައްތަގެ ކެއްކުން ކައިފަ މިގޭ މީހުން އަހަރެން ކައްކާއެއްޗެހި އަލުން ކާހިތްނުވެދާނެއޭ." މޭޒުގެ އަނެއްކޮޅުގައި ތަރުކާރީތަކެއް ކޮށަން ހުރި ކައްކާމީހާ ހިނިއައިސްފައި ހުރެ ވާހަކަދެއްކި އެވެ.\nޒުލޭޚާ އެމީހާއަށް ބަލާލައިފައި އެވާހަކައާ އެއްބަސްވެ ޖުމްލައެއް ބުނެލި އެވެ. ޒުލޭޚާ ސުވާލުކުރުމުން ކެއުމުގައި އިތުރަށް ހިމެނޭނެ އެއްޗެހީގެ ލިސްޓް ސަޖަން ކިޔައިދިނެވެ. ޒުލޭޚާ ނިކުމެގެން ދިޔައީ ނިކަން ހިތްހަމަޖެހިގެން ހުރެ އެވެ.\nހުކުރުން އައިސް ކާންތިބިއިރު ޝަކީލް އާއި ޒުލޭޚާގެ ތައުރީފް މެދުކެނޑުމެއްނެތި ޖަވާދާއަށް ލިބުނެވެ. ދާނިޔަލް އިނދެފައި ލަފާދިނީ ޖަވާދާ އެދާއިރާއިން ވިޔަފާރި ފެށުމަށެވެ. ކުޑަ ކެފޭއެއް ނަމަވެސް ހުޅުވައިފިނަމަ އެހެން ތަނަކުން މީހުން ނުކާނެ ކަމުގައި ބުނެލި އެވެ. ޝަކީލްއާއި ޒުލޭޚާ ވަގުތުން ދާނިޔަލްއާ އެއްބައިވި އެވެ. ސިތާރާ ބޭރު ފުށުން ހިނިތުންވޭވޭ އިންއިރު އެތެރެއިން އެނދި އެވެ.\nފިރިހެންވެރިން ނިމުމުން އަންހެންވެރީން ކާންވެގެން ސަޖަންގެ ވާހަކަ ޒުލޭޚާ އެހި އެވެ. ދޮރުން ނިކުންނަން ދިޔައިރު ދާނިޔަލްގެ ކަންފަތުގައި އެޖުމްލަ ހަރުލި އެވެ. އޭނަ ހުއްޓިފައި އެނބުރި ވާހަކަދެއްކުމުގެ ކުރީން ބަދިގެ ތެރޭ ތިބި އަންހެންވެރީންނަށް ނަޒަރެއް ދިނެވެ. ޖަވާދާ ސަޖަންއަށް ގޮވަން ދާ ވާހަކަ ބުނުމުން ހުއްޓުވާފައި ޒުލޭޚާ އެދުނީ ރާއިމާ ކައިރީގަ އެވެ. ރާއިމާ ވަގުތުން ތުންކޮޅު އޫކޮށްލި އެވެ. ނުދާންވެގެން ބަހަނާއަކަށް ދެއްކީ ބަނޑުހައިކަމެވެ.\n"އަހަރެން މިދަނީ މައްޗަށް. ދާއިރު ސަޖަންއަށް ގޮވާލަފާނަން." ޒުލޭޚާގެ މޫނަށް ބަލަން ހުރެގެން ދާނިޔަލް ވާހަކަދެއްކި އެވެ.\nތިން އަންހެނުންގެ ނަޒަރު އެއްފަހަރާ ދާނިޔަލްގެ މޫނަށް ހުއްޓުނެވެ. ޒުލޭޚާ ބޯޖަހާލިއިރު ޖަވާދާ ކަންބޮޑުވެފައި ހުރެގެން އިސްޖަހައިލިތަން ދާނިޔަލްއަށް ފެނުނެވެ. ޖަވާދާ ދެވަނަ ފަހަރަށް ބަލާލުމުން ، ހިތްހަމަޖައްސައިދޭން މަސައްކަތްކުރާފަދަ ގޮތަކަށް ލުއި ހިނިތުންވުމެއް ވެރިކޮށްލި އެވެ.\nދާނިޔަލް ފަސްދީ ގޮސް އޮބާލުމާއެކު ސިތާރާ ރުޅި އައިސްފައި އުޅަބޮށިން ރާއިމާގެ އަތުގައި ޖެހި އެވެ.\n"މިގެއަށް ވަނީއްސުރެ ރާއިމާ އަތުން ލުއި ކާނާ ޕެކެޓެއް ނުފެންނަ އިރެއް ނުދޭ. ދެން ކޮންބަނޑުހައެއް ވާނީ؟" ސިތާރާ ދަތްކުނޑި ވިކާލައިގެން އިނދެ ދަރިފުޅަށް އެކަނި އިވޭވަރަށް ވާހަކަދެއްކި އެވެ.\nޖަވާދާ އާއި ޒުލޭޚާ އިނީ މޭޒުގެ ތަންކޮޅެއް ދުރުގަ އެވެ.\n"މަންމަ މަދެކެ ކޮން ރުޅިއެއް ތިއައީ؟ ކޮޓަރިކޮޅުގަ އޮތްވާ މަށެއް ނުދާނަން އެކަމަނާ ބަލައެއް." ރާއިމާ ފޫހި ރާގެއްގައި ރައްދުދިނެވެ.\n"ރާއިމާ ނުދިޔައީމަ ވީގޮތް ފެނިއްޖެއެއްނު." ސިތާރާ ރުޅި އައިސްފައި ހުރެގެން ކައިރީހުރި ފެންތަށި ނަގައި އެއްނޭވައިން ދަމައިލި އެވެ. ދެން ކީ އެއްޗެއް ވިއްޔާ ކީ ހިތާއި ހިތުންނެވެ. ދާނިޔަލް ޅައެއްޗެއް ނާޅަނިސް ދާނިޔަލްއަށް ވިސްނަދީ ސަޖަންއާ ދުރުގަ ހުންނަން ބުނެދޭން ނިންމި އެވެ.\nސަޖަންގެ ކޮޓަރިއާ ހަމައަށް ދެވުނުއިރު ދާނިޔަލްގެ ތުންފަތަށް ލުއި ހިނިތުންވުމެއް ވެރިވި އެވެ. ފެންނަ ހިސާބުގައި މީހަކު ހުރިތޯ ވަށައިގެން ހޯދާލައިފައި އޭނަ ޓަކި ޖަހައިލި އެވެ. ސިކުންތުކޮޅެއްގެ ތެރޭގައި އެތެރެއިން ފިޔަވަޅުގެ އަޑު އިވުނެވެ. ސަޖަން ދޮރު ހުޅުވަން ވާއިރަށް ދާނިޔަލް ލެނގިލީ ފާރުގަ އެވެ.\nދޮރުފަތް ހުޅުވާލައިފައި މީހަކު ފެންނަން ނެތިގެން ސަޖަންގެ މޫނަށް ހައިރާންކަން ވެރިވި އެވެ. އެއް އަތުން ބުރުގާގެ ދޮޅި ރީތި ކުރަމުން އޭނަ ނިކުންނަން ހަދާލުމާއެކު ދާނިޔަލް ކުރިމައްޗަށް އަރައިފި އެވެ. ސަޖަންއަށް ޖެހިލެވުނީ ފަހަތަށެވެ. ދާނިޔަލް އެއްފަރާތުގައި ހުއްޓިފައި އަތް ހުރަސްކޮށްލައި އަނެއްފަރާތު ދޮރުކަނީގައި ވިއްދައިލި އެވެ. ލައިގެން ހުރި އަޅި ކުލައިގެ އަތްދިގު ގަމީހުގެ ދެއަތާއި މޭމަތިން ތަންކޮޅެއް ބޮޑަށް ގަޔަށް ހިފާލައިފައި ހުއްޓެވެ. އަތުކުރި އޮޅާފައި އޮތްއިރު މުލައްދަނޑީގައި ފަޅާފައިވާ ލޯލިތައް ހާމައަށެވެ.\n"ކޮޓަރި ކަމުދޭތަ؟" ދާނިޔަލް ސުވާލު ކުރި އެވެ.\nސަޖަން ބޯ ޖަހާލައިފައި ދޮރުކަނީގެ އެތެރެ ކައިރީގައި އަރިއަކަށް ލެނގިލި އެވެ.\n"އިތުރު ކަމަކަށް ބޭނުންވަންޏާ ވާނެ ބުނަން. ޒުލޭދައްތަ ނޫނީ ގޭގެ ނޯކަރަކު ކައިރީ ބުންޏަސް ރަނގަޅުވާނެ. ނޫނީ އަހަރެން ކައިރީވެސް ބުނެވިދާނެ.." ދާނިޔަލް ފަހު ޖުމްލަ އިތުރުކޮށްލިއިރު ތުންފަތަށް އަނެއްކާ ވެސް ހިނިތުންވުމެއް ވެރިވި އެވެ.\n"އެހެން ބުނަންވެގެންތަ ތިއައީ؟" ޝައުޤެއް ނެތް އަޑަކުން ސަޖަން އެހި އެވެ.\nދާނިޔަލް އެއްޗެއް ނުބުނެ ބަލަން ހުރުމުން އޭނަ ބުމަ އަރުވާލައިފައި ހަށަން ބަނދެލި އެވެ.\n"ޔޫ އާ ޑިފަރެންޓް.." ދާނިޔަލް އެހެން ބުނެލީ ހިތުން އަމިއްލަ ނަފްސަށް އެކަނި އިވޭވަރަށެވެ.\n"ކީކޭ ތިބުނީ؟" ސަޖަންއަށް އަހައިލެވުނެވެ. އޭނައަށް އެނގުނީ އެއްޗެކޭ ބުނިކަމެވެ. ސާފެއް ނުވި އެވެ.\nދާނިޔަލް ކަރުކެހިލާފައި ދޮރުކަނީން އަތް ވަކިކޮށްލައި ކުލަވަރު ބަދަލުކޮށްލި އެވެ. ދޭން އައި މެސެޖް އިއްވުމުން ސަޖަން ބޯޖަހައިލި އެވެ. ދާނިޔަލް އެވަގުތު އިތުރު އެއްޗެއް ބުނަން އުޅުނުހެން ހީވެ އެވެ. ސަޖަން މަޑުކޮށްލި އެވެ. އެކަމަކު އޭނަ ހީކުރި ގޮތާއި ޚިލާފަށް މަޑުމަޑުން ދެފަރާތަށް ބޯ ހޫރާލައިފައި ފެނުނީ ފަސްއެނބުރި ދާންފެށި ތަނެވެ. ސަޖަން މަޑުކުރީ ދާނިޔަލް ގޮސް ގެއްލޭންދެނެވެ. އޭނަ ހިނގައިގަތީ އޭގެ ފަހުންނެވެ. -- ނުނިމޭ --


އިހަވަންދޫން ގޯތި ލިބުނު ފަރާތްތަކަށް ލިޔުން ދޫކުރަން ފަށައިފި — Ihavandhoo.com\n16 އޮގަސްޓު 2018 0\nހއ. އިހަވަންދޫން ގޯތި ލިބުނު ފަރާތްތަކަށް ގޯތި ލިބުނު ކަމުގެ ލިޔުން ދޫކުރަން ފަށައިފި އެވެ.\nއިހަވަންދޫ ކައުންސިލްގެ ނަންބަރު: IUL)248-CAA/248/2016/85) އޯގަސްޓް 10، 2016 އިގެ އިއުލާނާ ގުޅިގެން ދިރިއުޅުމަށްޓަކައި ބަންޑާރަ ގޯތި ހޯދުމަށް 401 ފަރާތުން ކުރިމަތިލާފައިވާއިރު މިފަހަރު ގޯތި ލިބޭނީ 100 ފަރާތަކަށެވެ.\nއިހަވަންދޫ ކައުންސިލްގެ ސީނިޔަރ ފައިނޭންސް އޮފިސަރ ޢަބުދުﷲ ސަމީރު، މިނޫހަށް މައުލޫމާތު ދެއްވަމުން ވިދާޅުވީ 100 ގޯތި ދޫކުރުމަށް ހަމަޖެހިފައިވާއިރު ގޯތި ލިބޭ 99 ފަރާތެއް ކަށަވަރުވެފައިވާ ކަމަށާއި އެފަރާތްތަކަށް މިއަދު ކައުންސިލުން ލިޔުން ދޫކުރާނެ ކަމަށެވެ. ޕޮއިންޓު އެއްވަރު ވުމުގެ ސަބަބުން ގޯތި ލިބޭ 100 ވަނަ ފަރާތެއް ހޮވަން ޖެހެނީ ގުރުއަތުން ކަމަށްވެސް ސަމީރު ވިދާޅުވިއެވެ.\nއިހަވަންދޫން ދިރިއުޅުމަށްޓަކައި ގޯތި ބޭނުންވާ ފަރާތްތަކަށް 2016 ވަނަ އަހަރު ކައުންސިލުން ހުޅުވާލި ފުރުސަތުގެ ދަށުން ގޯއްޗަށް އެދިލައްވާފައިވާ ފަރާތްތަކުގެ ތެރެއިން، ޝަރުޠު ހަމަވުމުން ޕޮއިންޓް ދެވިފައިވާ ފަރާތްތަކުގެ ވަގުތީ ލިސްޓް އާއްމު ކޮށްފައި ވަނީ މިއަހަރުގެ އޭޕުރީލް މަހުގެ 30 ވީ ހޯމަ ދުވަހު އެވެ. ގޯތިތައް ލިބޭ ފަރާތްތަކުގެ ފައިނަލް ލިސްޓު އިޢުލާންކުރެވޭނީ، ހުށަހެޅޭ ޝަކުވާތަކާއި ގުޅިގެން، މި ލިސްޓަށް ގެންނަންޖެހޭ އުނިއިތުރެއްވާނަމަ، އެ އުނިއިތުރެއް ގެނައުމަށް ފަހުގައި ކަމަށް އިހަވަންދޫ ކައުންސިލުން އެދުވަހު ކުރި އިޢުލާނުގައި ވެއެވެ. ނަމަވެސް ގޯތި ލިބޭ ފަރާތްތަކަށް އެކަމުގެ ލިޔުން މިއަދު ދޫކުރަން ފެށުމާ ހަމައަށް، ގޯތި ލިބޭ ފަރާތްތަކުގެ ފައިނަލް ލިސްޓެއް އިހަވަންދޫ ކައުންސިލުން އާއްމުކޮށްފައި ނުވާކަން ފާހަގަ ކުރެވެއެވެ.\nމިކަމާގުޅިގެން ދެންނެވި ސުވާލަކަށް ޖަވާބުދެއްވަމުން އިހަވަންދޫ ކައުންސިލްގެ ސީނިޔަރ ފައިނޭންސް އޮފިސަރ ޢަބުދުﷲ ސަމީރު، ވިދާޅުވީ ލިޔުން ދޫކުރަން ފަށާފައި އެވަނީ ފައިނަލް ލިސްޓު އާއްމު ނުކުރި ނަމަވެސް ގޯތި ދިނުމުގެ މަސައްކަތް ކުރިއަށް ގެންދެވޭނެ ތީ ކަމަށެވެ.


Aniyaveri kamah magu fahivaane basmagu beynun nukuran edhefi\nއަނިޔާވެރި ކަމަށް މަގުފަހިވާނެ ބަސްމަގު ބޭނުން ނުކުރަން އެދެފި\nމޯލްޑިވިއަން ޑިމޮކްރެސީ ނެޓްވޯކް (އެމްޑީއެން) ގެ ރިޕޯޓުގައި އިސްލާމް ދީނާ ދެކޮޅު ވާހަކަތައް ހުރި ކަމުގެ މައްސަލަ ތަހުގީގު ކުރަމުންދާއިރު، ސޯޝަލް މީޑިއާގައި ހިޔާލު ފާޅު ކުރުމުގައި އަނިޔާވެރި އަމަލުތަަކަށް މަގުފަހިވާ ގޮތަށް ބަސް ބޭނުން ނުކުރުމަށް ހޯމް މިނިސްޓްރީން އިލްތިމާސްކޮށްފި އެވެ.\nއިންސާނީ ހައްގުތަކަށް މަސައްކަތް ކުރުމުގެ ނަމުގައި އުފައްދާފައިވާ ޖަމިއްޔާއެއް ކަމަށްވާ އެމްޑީއެންއިން ނެރުނު ރިޕޯޓްގައި އިސްލާމްދީނުގެ އަސާސްތަކާއި ޚިލާފު ވާހަކަތައް ވަނީ ހިމަނައިފަ އެވެ. އަދި މާތް ރަސޫލާއަށް ނިސްބަތްކޮށް ބޭ އަދަބީ ބަސްތައް ބޭނުން ކޮށްފައިވެ އެވެ.\nއެ މައްސަލާގައި ހޯމް މިނިސްޓްރީން ރޭ ކުރި ޓްވީޓެއްގައި ބުނީ އެ ރިޕޯޓްގައި ދިނާ ދެކޮޅު ވާހަކަތަކެއް ހިމެނި މައްސަލަ އިސްލާމިކް މިނިސްޓްރީއަށް ފާހަގަވެގެން ފުލުހަށް ހުށަހެޅުމުން މައްސަލަ ތަހުގީގު ކުރެވެމުންދާ ކަމަށެވެ. އެ ކަމާ ގުޅިގެން ހިޔާލު ފާޅު ކުރުމުގެ މިނިވަން ކަމުގެ ހައްގުގެ ބޭނުން ހިފުމުގައި މުޖުތަމައުގެ ހަމަޖެހުމާއި ސުލްހައަށް އިސްކަން ދިނުމަށް މިނިސްޓްރީން އިލްތިމާސް ކުރެ އެވެ.\n"އަނިޔާވެރި އަމަލުތަކަށް މަގުފަހިވާ ފަދަ ކަންކަމާއި ބަސްތައް ބޭނުން ނުކުރުމަށް ހުރިހާ ފަރާތްތަކަށް އިލްތިމާސް ކުރަމެވެ." މިނިސްޓްރީން ބުންޏެވެ.\nއެމްޑީއެންއިން 2016 ވަނަ އަހަރު އެ ރިޕޯޓްގެ މައްސަލަ މި އަހަރު ފެންމަތިވެ ގިނަ ދީނީ އިލްމުވެރިންނާއި އާންމު ރައްޔިތުން ގެންދަނީ އެ ޖަމިއްޔާ އުވާލުވުމަށް ގޮވާލައި ސޯޝަލް މީޑިއާގައި ހިޔާލު ފާޅު ކުރަމުންނެވެ. އެ ޖަމިއްޔާ އުވާލުމަށް ގޮވާލާ ޕެޓިޝަނެއް ވެސް ދަނީ ތައްޔާރު ކުރަމުންނެވެ.\nއެމްޑީއެންގެ ރިޕޯޓްގެ މައްސަލަ ހޫނުވުމުން އިސްލާމިކް މިނިސްޓްރީއިން އެ މައްސަލަ ފުލުހަށް ހުށަހެޅުމުން ފުލުހުން ދަނީ މައްސަލަ ބަލަމުންނެވެ. އަދި ޔޫތް މިނިސްޓްރީން ވެސް ވަނީ ޖަމިއްޔާތައް އިމުގެ ތެރޭގައި މަސައްކަތް ކުރުމަށް އިލްތިމާސްކޮށް ބަޔާނެއް ނެރެފަ އެވެ.\nމޯލްޑިވްސް ޕޮލިސް ސާވިސް އިސްލާމިކް މިނިސްޓްރީ ދީނީ އިލްމުވެރިން + މިނިސްޓްރީ އޮފް ހޯމް އެފެއާޒް ދީނަށް ފުރައްސާރަ ކުރުން މޯޑިވިއަން ޑިމޮކްރަސީ ނެޓްވޯކް އިމްރާން އަބްދުﷲ


އަލީ ވަހީދުގެ މައްޗަށް ޓެރަރިޒަމް ގެ ދައުވާ އުފުލައިފި – Dhuvas Online\nއަލީ ވަހީދުގެ މައްޗަށް ޓެރަރިޒަމް ގެ ދައުވާ އުފުލައިފި\nމޯލްޑިވްސް ޑިމޮކްރަޓިކް ޕާޓީ (އެމްޑީޕީ) ގެ ޗެއާޕަރސަން އަލީ ވަހީދުގެ މައްޗަށް ޓެރަރިޒަމް ގެ ދައުވާ އުފުލައިފި އެވެ.\nމިދިޔަ އަހަރުގެ ‘މޭޑޭ’ (1 މޭ 2015 ގެ) މުޒާހަރާ އަށް ފަހު އަލީ ވަހީދު މިހާރު ހުންނެވީ އިނގިރޭސިވިލާތުގެ ހިމާޔަތް ހޯދައިގެންނެވެ. ނަމަވެސް އިނގިރޭސި ވިލާތުގައި ހުންނަވައިގެންވެސް އަލީ ވަހީދު ގެންދަވަނީ ދިވެހި ސަރުކާރަށް ވަރަށް ބޮޑަށް ފާޑު ކިޔުއްވަމުންނެވެ.\nއަލީ ވަހީދު ގެ މައްސަލަ ޕްރޮސެކިއުޓަރ ޖެނެރަލް އޮފީހުން ކްރިމިނަލް ކޯޓަށް ހުށަހަޅާފައިވަނީ މިދިޔަ ސެޕްޓެމްބަރު މަހުއެވެ. އަދި މިމައްސަލާއިގެ ފުރަތަމަ އަޑުއެހުން މިއަދު ކްރިމިނަލް ކޯޓުގައި ބޭއްވުމަށް ވަނީ ހަމަޖެހިފައެވެ.\nމޭޑޭ މުޒާހަރާއަށް ފަހު އަލީވަހީދުގެ މައްޗަށް ޓެރަރިޒަމްގެ ދައުވާ އުފުލާފައިވަ އިރު، އެމުޒާހަރާގައި ޝައިޚު އިމްރާން ދެއްކެވި ވާހަކަފުޅަކާއި ގުޅިގެން އެމަނިކުފާނަށް ވަނީ 12 އަހަރުގެ ޖަލު ހުކުމެއް ކްރިމިނަލް ކޯޓުން އިއްވާފައެވެ.


"Taliban aa medhu G20 dhekey goiy haamakuran jehey"\n"ތާލިބާނުންނާ މެދު ޖީ20 އިން ދެކޭ ގޮތް ހާމަކުރަން ގޮވާލަން"\nފްރާންސްގެ ރައީސް އިމަނުލެއް މެކްރޮން: ޖީ20 ގައުމުތަކުން ތާލިބާނުން ބަލައިގަންނަން ޖެހޭ\nފްރާންސްގެ ރައީސް އިމަނުލެއް މެކްރޮން ދެކެވަޑައިގަންނަވާ ގޮތުގައި ޖީ20 ގައުމުތަކަށް ތާލިބާނުން ބަލައިގަނެވޭނެ ގޮތެއް އޮންނަން ޖެހެ އެވެ. ޝަރުތުތަކެއް ކުރިމަތިކޮށްފައި ނަމަވެސް ތާލިބާނުން ބަލައިގަނެގެން ނޫން ގޮތަކަށް އަފްޣާނަށް އެހީތެރި ވެވެން ނެތް ކަމަށް މެކްރޮން ވިދާޅުވި އެވެ.\nމެކްރޮން ވިދާޅުވި ގޮތުން ޖީ20 އޭ ކިޔާ ގައުމުތަކުން، އެއީ ޔޫރަޕާއި އެމެރިކާ، ޗައިނާ އާއި ރަޝިއާއަށް އަދި ދުނިޔެ ހިންގަން އިއްތިހާދު ވެގެން ބިތި ގައުމުތަކަށް އެއްބަސްވެވޭ ޝަރުތުތަކެއް ކަނޑައަޅައިގެން ނަމަވެސް ތާލިބާނުންނާ ހަމައަށް ދާން ޖެހެ އެވެ.\nފްރާންސްގެ ބްރޯޑްކާސްޓަރުންނަށް ދެއްވި އިންޓަވިއުއެއްގައި މެކްރޮން ވިދާޅުވީ ތާލިބާނުންނާމެދު ޖީ20 ގައުމުތަކުން ދެކޭ ގޮތް ސާފުކޮށް މިހާރު ހާމަކުރަން ވެއްޖެ ކަމަށެވެ.\nމެކްރޮން ވިދާޅުވީ ފުރަތަމަ ޝަރުތު ކުރަންވީ އަފްޣާންގައި ތިބި މީހުންގެ ތެރެއިން ހިމާޔަތަށް އެދޭ މީހުންނަށް ގައުމުން ބޭރުވެވޭނެ ގޮތެއް ކަނޑައެޅުން ކަމަށެވެ.\nތާލިބާނުންނަކީ ޓެރަރިސްޓުންނާ އެއްވެސް ގުޅުމެއް ނޯންނަ ޖަމާއަތެއްކަން ކަށަވަރުކޮށް ދިނުމަށް ޝަރުތު ކުރެވިދާނެ ކަމަށް މެކްރޮން ވިދާޅުވި އެވެ. އަދި އިންސާނީ ހައްގުތަކަށް އިހުތިރާމް ކުރުމާއެކު ކަނބަލުންނަށް ހައްގުތައް ކަށަވަރުކޮށްދޭން ވެސް ޝަރުތުކުރެވިދާނެ އެވެ.\nއަފްޣާންގައި މިހާރު ވެރިކަން ކުރަނީ ތާލިބާނުންނެވެ. މެކްރޮން ވިދާޅުވީ ތާލިބާނުން އަފްޣާނަށް ވެރިވެގަތުމަށް ފަހު އަފްޣާން މަސްލަހަތުވަމުން އަންނަ ކަމަށް ބެލެވުނު ނަމަވެސް އިންސާނީ ހައްގުތަކުގެ ސަފުގައި ތާލިބާނުން އުޅެނީ ތަންކޮޅެއް ފަހަތުގައި ކަމަށެވެ.\nމެކްރޮ ވިދާޅުވީ ތާލިބާނުންގެ ވެރިކަމެއްގައި ޔޫރަޕުން ބޭނުންވާހާ ގޮތަކަށް އަފްޣާން ދުވަހަކު ވެސް ބަދަލު ނުވާނެ ކަމަށާއި ހިތް ނުރުހޭ ކަންތައްތަކުގައި ވެސް ޝާމިލްވެ މުއާމަލާތްކޮށް އުޅެން ޖެހޭ ކަމަށެވެ.\nތާލިބާނުންނާ މުއާމަލާތް ކުރުމަށްޓަކައި ގޮތެއް ކަނޑައެޅުމަށް ޖީ20 ގައުމުތަކުން އޮކްޓޯބަރު 12 ގައި އެކްސްޓްރާއޯޑިނަރީ ސަމިޓެއް ބާއްވާނެ ކަމަށް އިޓަލީން ވެސް އޮތީ ބުނެފަ އެވެ. ބެލެވޭ ގޮތުގައި ތާލިބާނުންނަށް ޝަރުތު ކަނޑައެޅުން މި ދައްދަލުވުމުގައި އޮންނާނެ އެވެ.\nފްރާންސް އަފްޣާނިސްތާން އެމަނުއެލް މެކްރޯން + ތާލިބާން


“ނެތޭ ވެވޭކަށް ބާޣީއަކަށް” ދަތުރުފުޅުގައި ރައީސް ނަޝީދުގެ ރަނިންގމޭޓް ޑރ. މުސްތަފާ ލުތުފީ މިހާރު ހުންނެވީ ކުޑަހުވަދޫގައި – Maldivian Democratic Party\n“ނެތޭ ވެވޭކަށް ބާޣީއަކަށް” ދަތުރުފުޅުގައި ރައީސް ނަޝީދުގެ ރަނިންގމޭޓް ޑރ. މުސްތަފާ ލުތުފީ މިހާރު ހުންނެވީ ކުޑަހުވަދޫގައި\n“ނެތޭ ވެވޭކަށް ބާޣީއަކަށް” ދަތުރުފުޅުގައި ދިވެހި ރައްޔިތުންގެ ޑިމޮކްރެޓިކް ޕާޓީގެ (އެމްޑީޕީގެ) ރިޔާސީ ކެންޑިޑޭޓް ރައީސް ނަޝީދުގެ ރަނިންގމޭޓް ޑރ. މުސްތަފާ ލުތުފީ މިއަދު (9 އޯގަސްޓް 2013) ގައި ފުރާވަޑައިގަންނަވައިފިއެވެ. އަދި އެމަނިކުފާނު މިހާރު ހުންނެވީ ދ. ކުޑަހުވަދޫގައެވެ.\nތ، ދ، ފ، މ، އދ އަދި އއ ގެ އަތޮޅުގެ ބައެއް ރަށްރަށަށް ކުރައްވާ މި ދަތުރުފުޅުގައި ޑރ. މުސްތަފާ ލުތުފީ ފުރަތަމަ ޒިޔާރަތް ކުރެއްވީ ދ. ކުޑަހުވަދޫ އަށެވެ. ކުޑަހުވަދޫގައި އެރަށު ރައްޔިތުންނާ ބައްދަލުކުރައްވާ ފޯރިގަދަ ޖަލްސާއެއް މިރޭ ބޭއްވުމަށް ވަނީ ހަމަޖެހިފައެވެ. އަދި ކުރިޔަށް މި ހިނގާ ދެތިން ދުވަސް ތެރޭގައި ތ. ހިރިލަންދޫއަށާއި، ފ. އަތޮޅު ނިލަންދޫ އަށާއި މ. ދިއްގަރަށް އެމަނިކުފާނު ޒިޔާރަތް ކުރައްވާނެއެވެ. އަދި އެއަށްފަހު އޯގަސްޓް 11 ވަނަ ދުވަހު ދަތުރުފުޅު ނިންމަވާލައްވާނީ އދ. މާމިގިއްޔާއި އއ. އުކުޅަހަށް ވަޑައިގެންނެވުމަށްފަހުއެވެ. ނިލަންދޫއާއި މާމިގިލީގައި ކަންމަތީ ބައްދަލުވުން ބޭއްވުމަށް ހަމަޖެހިފައިވާއިރު އއ. އުކުޅަހާއި މ. ދިއްގަރުގައި “ނެތޭވެވޭކަށް ބާޣީއަކަށް” އާއްމު ޖަލްސާ ބާއްވާނެއެވެ.\n“ނެތޭ ވެވޭކަށް ބާޣީައަކަށް” ކެންޕޭން އެހެން ދަތުރުތަކެކޭ އެއްފަދައިން ޑރ. މުސްތަފާ ލުތުފީ ޒިޔާރަތް ކުރައްވާ ރަށްރަށުގައި ބަޣާވާތާ ގުޅޭ ބިިލްބޯޑު ހަރުކުރުމާއި،7ފެބްރުއަރީ 2012 ގައި ހިންގި ބަޣާވާތާާ ގުޅޭ ގޮތުން ތައްޔާރުކޮށްްފައިވާ ފޮތް ބެހުމާއި، ބަޣާވާތުގެ ސީޑީ ބެހުން ހިމެނިގެންވެއެވެ. އަދި އެންމެ މުހިންމު ކަމެއްގެ ގޮތެއްގައި ކޮންމެ ރަށެއްގައި ޑޯރ ޓު ޑޯރ ހިންގަވައި ރައްޔިތުންނާ ބައްދަލުކުރުންވެސް ހިމެނެއެވެ.\nރައީސް ނަޝީދުގެ ރަނިިންގމޭޓް ޑރ. މުސްތަފާ ލުތުފީ އާއި އެކު މި ދަތުރުފުޅުގައި އެމްޑީޕީގެ ޗެއާރ ޕާސަން ރީކޯ މޫސާ މަނިކާއި އެމްޑިޕީގެ ލީޑަރްޝިޕްގެ ބައެއް ބޭފުޅުން ބައިވެރިވެ ވަޑައިގަންނަވައެވެ.


ފަތުރުވެރިންނަށް ޙިދުމަތް ދިނުމުގެ ހުއްދަ 22 ސަފާރީއަކަށް ފަތުރުވެރިންނަށް ޙިދުމަތް ދިނުމުގެ ހުއްދަ 22 ސަފާރީއަކަށް\nފަތުރުވެރިންނަށް ޙިދުމަތް ދިނުމުގެ ހުއްދަ 22 ސަފާރީއަކަށް\nރާއްޖޭގައި އޮޕަރޭޓްކުރާ ސަފާރީއެއް\nފަތުރުވެރިންނަށް ޙިދުމަތްދިނުމުގެ ހުއްދަ މިހާތަނަށް 22 ސަފާރީއަކަށް ޓޫރިޒަމް މިނިސްޓްރީން ދީފިއެވެ.\nލިވަބޯޑް އެސޯސިއޭޝަން އޮފް މޯލްޑިވްސްއިން ބުނީ ޖުލައިމަހުގެ 29 ވަނަ ދުވަހުގެ ނިޔަލަށް މިނިސްޓްރީ އޮފް ޓޫރިޒަމްއިން ކަނޑައަޅާފައިވާ މިންގަނޑުތަކަށް ފެތޭ 22 ސަފާރީއަކަށް ޙިދުމަތްދިނުމުގެ ހުއްދަ ދީފައިވާކަމަށެވެ.\nމިމަހުގެ 15 ވަނަ ދުވަހު ރާއްޖޭގެ ބޯޑަރު ހުޅުވާލާއިރު ރިސޯޓްތަކާއިއެކު ސަފާރީތައްވެސް ހުޅުވާލުމަށް ވަނީ ހުއްދަދީފައެވެ. ނަމަވެސް ހުއްދަ ލިބެނީ ސަރުކާރުން ކަނޑައަޅާ ވަކި މިންގަނޑުތަކަކަށް ފެތޭ ތަންތަނަށްށެވެ.\nބޯޓިންގ އެސޯސިއޭޝަނުން ސަފާރީތަކަށް އަންގާފައިވަނީ ޙިދުމަތްދޭން ތާވަލްކުރާ ތާރީހުގެ ކުރިން ހުއްދަ ހޯދުމަށް އެދި ހުށައެޅުމަށެވެ. ސަބަބަކީ ހުއްދަ ހޯދުމުގެ މަރުހަލާގައި ގިނަ ވަގުތު ހޭދަވާތީއެވެ. ޙާއްސަކޮށް މީރާއަށް ދައްކަންޖެހޭ އެއްވެސް ޓެކްސްއެއްވާނަމަ ޓެކްސް ކްލިއަރެންސް ޕޯމު ހޯދުމަށް ލަސްތަކެއް ކުރިމަތިވުމަކީ އެކަށީގެންވާކަމެއްކަމަށް އެ އެސޯސިއޭޝަނުން ވަނީ ސަފާރީތަކަށް އަންގާފައެވެ.\nފަތުރުވެރިންނަށް ޙިދުމަތްދިނުމުގެ ފުރުސަތު މިވަގުތު 22 ތަނަކަށް ލިބިފައިވިޔަސް ރާއްޖޭގައި 100 އަށްވުރެ ގިނަ ސަފާރީ އަންނަނީ އޮޕަރޭޓްކުރަމުންނެވެ. ހުއްދަ ލިބިފައިވާ ސަފާރީތަކަށް މަދުން ނަމަވެސް ބުކިންތައް ލިބެމުން އަންނަކަމަށް ބޯޓިން އެސޯސިއޭޝަނުން ބުނެއެވެ. އަދި މިމަހުގެ ތެރޭގައި ބައެއް ސަފާރީތަކަށް ފަތުރުވެރިންވެސް ވަނީ އައިސްފައެވެ. ޓޫރިޒަމް މިނިސްޓްރީގެ ޙުއްދަ ނުލިބެނީސް އެއްވެސް ސަފާރީއަކުން ފަތުރުވެރިންނަށް ޙިދުމަތްދީގެން ނުވާނެކަމަށްވެސް އެ އެސޯސިއޭޝަނުން ސަފާރީތަކަށް ވަނީ އަންގާފައެވެ.\n55 ސަފާރީއަކަށް ޙިދުމަތްދިނުމުގެ ހުއްދަ ދީފި


Mamen Data add on thakun 50% discount dhenee | MBS NEWS\nދިރާގުން ވަނީ މަމެން ޑޭޓާ އެޑް އޮންތަކުން ޑިސްކައުންޓް ލިބޭ ޕްރޮމޯޝަނެއް ފަށާފައި.\nމަމެން ޑޭޓާ އެޑްއޮންތަކުން 50 ޕަސެންޓް ޑިސްކައުންޓް ދެނީ\nދިރާގުން މަމެން ޑޭޓާ އެޑް-އޮން ތަކުން އަނެއްކާވެސް ވަރަށް ޙާއްސަ ޕްރޮމޯޝަނެއް ފަށައިފި އެވެ.\nއެ ކުންފުނިން މިއަދު ނެރުނު ނޫސްބަޔާނެއްގައި ބުނެފައި ވަނީ އެ ޕްރޮމޯޝަންގެ ދަށުން 50 ޑިސްކައުންޓް މަމެން ޑޭޓާ އެޑް އޮން ތަކުން އަންނަ މަހުގެ ތިނެއްގެ ނިޔަލަށް ލިބޭނެ ކަމަށެވެ. އަދި އެ ޚާއްސަ ޕްރޮމޯޝަން ނިމުމާއެކު ކުރީގެ ޕްރޮމޯޝަނުގައިވާ ގޮތަށް ކަސްޓަމަރުންނަށް 15 ޕަސެންޓް ޑިސްކައުންޓް މަމެން ޑޭޓާ އެޑް-އޮންތަކުން ލިބޭނެ ކަމަށް ވެސް ބުނެފައިވެ އެވެ.\n"ޑޭޓާ އެޑް-އޮން ނަގަން ބޭނުންވާ ކަސްޓަމަރުން މަމެން އެޕްލިކޭޝަން މެދުވެރިކޮށް "އެޑް-އޮންސް" ޓެބުން ލިބެން ހުންނަ އެޑް-އޮންތައް ބަލާލެވޭނެ. ޕެކޭޖްތަކުގެ އަދަދު ދައްކާފައި ހުންނާނީ "އާރުބީ" އިން. އަދި ޕެކޭޖް ގަތުމާއެކު "އާރބީ"ގެ ބެލެންސުން ކެނޑިގެން ދާނެ،" ދިރާގުން ބުންޏެވެ.\nއެ ކުންފުނިން ވަނީ ހުރިހާ ކަސްޓަމަރުން ވެސް އެޑްއޮން ގަތުމުގެ ކުރިން އެކައުންޓް ބެލެންސް ނުވަތަ ބާކީ ޗެކް ކުރުމަށް އިލްތިމާސް ކޮށްފަ އެވެ. އެގޮތުން އެކައުންޓްގެ ބާކީ ބެލުމަށް މަމެން މޮބައިލް އެޕް ނުވަތަ 727 އަށް އެސް.އެމް.އެސް ކޮށްގެން ނުވަރަ *142# އަށް ގުޅައިގެން ބަލާލެވޭނެ ކަމަށް ދިރާގުން ބުންޏެވެ.\nދިރާގުން ވަނީ ހާއްސަ ޑޭޓާ އެޑްއޮން ޕެކޭޖްތައްކެއް ވެސް ތައާރަފްކޮށްފަ އެވެ. އެ އެޑް އޮންތަކަކީ ޗެޓް، ސޯޝަލް މީޑިއާ އަދި ސްޓްރީމިންގެ ބޭނުންތަކަށް ހާއްސަ ކޮށްގެން ޑިޒައިން ކޮށްފައިވާ އެޑްއޮންތަކެކެވެ. ކަސްޓަމަރުންނަށް ހަތް ދުވަހާއި 15 ދުވަހާއި 30 ދުވަހުގެ މުއްދަތު ހިމެނޭ އެޑް-އޮން ނެގޭނެ ކަމަށް ވެސް އެ ކުންފުނިން ބުންޏެވެ.


Azza aai Muaa ah "Leena" dhehkeynetha?\nއައްޒަ އާއި މުއާއަށް "ލީނާ" ދެއްކޭނެތަ؟\nއައްޒަ، މުއާ އަދި އަޒްލީނާ. --\nމިދިޔަ ހަފްތާގެ އަންގާރަ ދުވަހުގެ ރެއިން ފެށިގެން މިއަދާ ހަމައަށްވެސް ފިލްމީ ދާއިރާގަ އެންމެ ގަދަ އަޑަކީ ބަތަލާ މަރިޔަމް އައްޒަގެ އަޑެވެ. މިދިޔަ އަހަރުގެ އެންމެ ބޮޑު އެއް ފިލްމު "4426" އިން އައްޒަ ފިލްމު އެވޯޑްސް އަށް ނޮމިނޭޓް ނުވުމާއެކު އައްޒަގެ ދިފާއުގައި އޭނާގެ ބައެއް ފޭނުން ވަނީ ތެދުވެފަ އެވެ. އެއާ އެކު، ސޯޝަލް މީޑިއާގަ ކެމްޕޭނެއްވެސް ފެށީ އެވެ.\nބޮޑެތި ފިލްމުތަކުންވެސް އޮފާތައްވެސް އައްޒައަށް އެބަ ލިބެ އެވެ. އެތައްހާސް ތައުރީފްގެ ބަސްތަކަކާއެކުގަ އެވެ. މިދިޔަ ބުރާސްފަތި ދުވަހު އެކަނިވެސް އައްޒައަށް ދެ ފިލްމަކުން ފުރުސަތު ލިބުނެވެ. އެއް ފިލްމަކީ މީގެ 16 ވަރަކަށް އަހަރު ކުރިން ރާއްޖޭގަ އެންމެ އަނިޔާވެރިކޮށް ހިންގި މަރުގެ ހާދިސާއެއް ކަމަށްވާ އަޒްލީނާ ނަފީސްގެ މަރުގެ ހާދިސާއިން އިންސްޕަޔާވެގެން ހަދާ ފިލްމުގައި އަޒްލީނާގެ ރޯލެވެ.\nއަޒްލީނާގެ ކެރެކްޓާ ވަރަށް "ޓަފް"\nއެއާއެކު އުފެދޭ ސުވާލަކީ އައްޒައަށް އެ ކެރެކްޓާ ދެއްކޭނެ ހެއްޔެވެ؟ އައްޒައަކީ އެ ރޯލަށް އެންމެ ޕާފެކްޓް ޗޮއިސް ހެއްޔެވެ؟\nސަބަބަކީ އަޒްލީނާގެ ރޯލަކީ ކެރޭ އަދި ގޮތް ދޫނުކުރާ އަންހެނެއްގެ ރޯލަކަށް ވާނެތީ އެވެ. އަޒުލީނާ އަކީ ވަރަށް "ޓަފް" ރޯލެކެވެ. ވަގު ބިލުތަކެއް ހަދައިގެން އޮފީހުން ފައިސާތަކެއް ފޭރިގަންނަން އުޅުނު މައްސަލައެއް ފަޅާ އަރުވާލާނެ ކަމުގެ އިންޒާރު ދީ ތިން ފިރިހެނުންނާ ކުރިމަތިލި ޖެހިލުން ކުޑަ އަންހެނެކެވެ. އެ ވާހަކަތައް ފަޅާއަރުވާލައިފިނަމަ މަރާލާނެ ކަމުގެ އިންޒާރު ދިން ނަމަވެސް ފަހަތަށް ނުޖެހުނު އަންހެނެކެވެ.\nތިން ފިރިހެނުން ވަޅިން ހަމަލާދިން އިރުވެސް ހިތްވަރު ކުރި އަމިއްލަ ސަލާމަތަށް މަސައްކަތް ކުރި އެވެ. އޭގެ ނަތީޖާއެއްގެ ގޮތުން އަޒުލީނާގެ ގާތިލު ޒުހައިރުގެ މޫނުގައި އަޒްލީނާގެ ވަކި އެޅިފަ ހުއްޓެވެ.\nއެވަރުގެ ކެރެކްޓާއެއް އައްޒައަށް ދެއްކިދާނެތޯ އެއީ އުފެދޭ ސުވާލެކެވެ. މިހާތަނަށް އެވަރުގެ ރޯލެއް އައްޒައަށް ދައްކާފައެއް ނެތެވެ. ލޯބީގެ ރޯލުތަކާއި ތަފާތު ރޯލަކަށް އައްޒަ ކުޅެފައިވަނީ 4426 ގަ އޭނަ ކުޅެފައިވާ ރޯލެވެ. އެ ފިލްމުގައި ޖިންނި އަވަލައިގެން އުޅޭ މީހެއްގެ ރޯލުން ފެނުނު ނަމަވެސް އެއީ އަޒުލީނާގެ ރޯލާ ތަފާތު ރޯލެކެވެ. 4426 ގައިވެސް އައްޒައަށް އެއް މިންވަރެއްގަ ހިފަހައްޓާލެވިފައެއް ނުވެ އެވެ. އެހެންކަމުން އަޒްލީނާގެ ރޯލު އައްޒައަށް ދެއްކިދާނެ ބާވަ އެވެ؟\nއައްޒަ ފެނިގެންދިޔަ ގިނަ ފިލްމުތަކުގައި އޭނާ އަކީ މަޑުމައިތިރި ސައިލެންޓް ކެރެކްޓާ އެކެވެ. ލޯބީގެ ސަބަބުން ދިމާވާ ހިތްދަތިކަމެއް ތަހައްމަލު ކުރާ އަންހެން ކުއްޖެކެވެ. އައްޒަ އަކީ ލޯބީގެ ރޯލް ތަކަށް އެންމެ ރަނގަޅު އޮޕްޝަން އަކަށް ވާނެ އެވެ. ރުއިމާއި ހިތާމާ ފެންނަ ރޯލުތައް އައްޒަ ދައްކުވައިދޭލެއް ރަނގަޅެވެ. އެހެން ނަމަވެސް ވަރުގަދަ ރޯލަކަށް އަދި އައްޒަ ތައްޔާރު ބާވަ އެވެ. އެވަރުގެ އެކްޓިން ދެއްކޭނެ ހެއްޔެވެ؟ އެވަރުގެ ތަޖުރިބާވެސް އައްޒަގެ ނެތެވެ.\nމިވަރުގެ ފިލްމަކަށް މުއާ ތައްޔާރުތަ؟\nފިލްމު ޑައިރެކްޓުކުރާ އެންސީއޭގެ ކޯޑިނޭޓަރު އަދި ފިލްމީ ތަރި އަބްދުﷲ މުއާޒް (މުއާ) ބުނަނީ އައްޒައަށް އެ ކެރެކްޓާ އެންމެ ފުރިހަމައަށް ދެއްކޭނެ ކަމަށެވެ.\n"އައްޒަ ލީނާގެ ރޯލަށް ނެގީ މިހާރު ރާއްޖޭގައި ފިލްމުކުޅޭ ހުރިހާ ތަރިންގެ ތެރެއިންވެސް އައްޒަ އަކީ ފާހަގަކޮށްލެވޭ ތަރިއެއް، މޮޅު ތަރިއެއް، އެންމެ ފަހުން އައްޒަ ކުޅުނު ހުރިހާ ފިލްމެއްގައިވެސް އައުޓްސްޓޭންޑިން ޕާފޯމަންސް އެއް ދައްކާފައިވޭ،" މުއާ ބުންޏެވެ.\nއައްޒަގެ ކިބައިން އެންމެ މޮޅު އެކްޓިންނެއް ފެނުނީ، 4426 އާއި ފިލްމް "ބޮސް"އިންނެވެ. އެ ދެ ފިލްމްގެ ފަހަތުގައި ކުޅަދާނަ ޑައިރެކްޓަރު ފާތިމަތު ނަހުލާ ހުއްޓެވެ. ނަހުލާއަކީ އޭނާގެ ކޮންމެ ފިލްމެއްގައި ވެސް ތަރިންގެ އެންމެ މޮޅު އެކްޓިން ނެރޭ ޑައިރެކްޓަރެކެވެ. އެވަރުގެ މޮޅު ޑައިރެކްޓަރެކެވެ. އޭނާގެ ފިލްމްތަކުން ތަރިން އެވޯޑް ހޯދާފައިވާ މިންވަރު މަދެއް ނޫނެވެ. އެހެން ކަމަށްވާއިރު ނަހުލާ، އައްޒަގެ ފުށުން ނެރުނު އެކްޓިން ނެރޭނެ ގާބިލުކަން "ލީނާ" ފިލްމް ޑައިރެކްޓް ކުރާ މުއާގެ ކިބައިގައި އެބަހުރިތޯ މިއީ ވެސް ސުވާލެކެވެ.\nމުއާ އަކީ ޑައިރެކްޝަންގައި އާ ތަރިއެއް ނޫނެވެ. މުއާގެ ބައެއް ޑައިރެކްޝަން މަދު ފިލްމަކުންނާއި ލަވަތަކުން ފެނުނު ނަމަވެސް މިއީ މުއާ ބޮޑު ޗެލެންޖެކެވެ. މި ފެންވަރުގެ ފިލްމަކަށް މުއާގެ ކިބައިގައި ތަޖުރިބާ މަދެވެ. މިފަދަ ބޮޑު ފިލްމެއް މީގެކުރިން މުއާ ޑައިރެކްޓްކޮށްފައެއް ނެތެވެ. ތަފާތު ދެއްކޭނެ ބާވަ އެވެ؟\n"ޑައިރެކްޝަންގައި މުއާގެ އެކްސްޕީރިއަންސް ހުންނާނެ، އިނގިލި ފިލްމުގެ ޑައިރެކްޝަނުގައި މުއާގެ ނަން ނެތަސް އޭގަ އޭނަ ވަރަށް ގިނަ މަސައްކަތްތަކެއް ކުރި، ފިލްމު ނިއުމާގައިވެސް، ދެކެދެކެވެސްގެ ގިނަ ފިލްމުތަކެއް މުއާ ޑައިރެކްޓްކޮށްފައި ހުންނާނެ، އަޅުގަނޑު ބުނާނީ މިހާރު ރާއްޖޭގައި މިނެރޭ ފިލްމުތަކާ އެއް ފެންވަރެއްގެ ނުވަތަ އެއަށްވުރެ މޮޅު ފިލްމަކަށްވާނޭ،" ފިލްމީ ދާއިރާގައި އެކްޓިން އަދި ޑައިރެކްޝަނުގައި ގިނަ ތަޖުރިބާތަކެއް ހުރި އަލީ ސީޒަން، މުއާމެދު ދިން ޔަގީންކަމަކީ މިއީ އެވެ.\n"އެ ފިލްމަށް އަނެއްކާ މުއާ އެބަ ވަރަށް މަސައްކަތް ކުރޭ، ވަރަށް ދުވަސް ވެއްޖެ އެ ސްކްރިޕްޓް ގެންގުޅޭތާ، އެހެންވީމަ ރަނގަޅުވާނެ ކަމަށް މި ބަލަނީ،" ސީޒަން އިތުރަށް ފާހަގަކުރި އެވެ.\n"ލީނާ"އަށް ވެވިދާނެ އެހެން ތަރިން!


Thubulhi bahatta gothakun mask ge rakkaatherikan nulibidhaane | Mihaaru\nސީޑީސީން އާންމުކޮށްފައިވާ ތުނބުޅި އާއި މަތިމަހުގެ ސްޓައިލްތަކެއް.\nތުނބުޅި އާއި މަތިމަސް ބަހައްޓާ ގޮތަކުން މާސްކުން ރައްކާތެރިކަން ނުލިބިދާނެ\n29 ފެބުރުއަރީ 2020 - 07:33 10 comments\nމުޅި ދުނިޔެ އަށް ކޮވިޑް-19 ނުވަތަ ކޮރޯނާވައިރަހުގެ ބަލިމަޑުކަން ވަރަށް ބޮޑަށް ކުރިމަތިވެފައިވާ މި ދަނޑިވަޅުގައި ވަރަށް ގިނަ މީހުން އަންނަނީ ރައްކާތެރިކަމުގެ ގޮތުން މާސްކް އަޅަމުންނެވެ. ނަމަވެސް ތުނބުޅި އާއި މަތިމަސް ބަހައްޓާ މީހުން މާސްކާ އެކު ރައްކާތެރިކަން ހޯދަން ހާއްސަ ސަމާލުކަމެއް ދޭންޖެހޭކަން މި ވަނީ ވަކިން ހާއްސަކޮށް ސަމާލުކަމަށް ގެނެސްފަ އެވެ.\nI’m mostly interested in the names of facial hair styles. https://t.co/a8EXKUwKOq\n— Miss Goofygirl (@KarynIMorton) February 26, 2020\nއާންމުކޮށް ތުނބުޅި އާއި މަތިމަސް ބަހައްޓާ 36 ސްޓައިލަކާ އެކު ސީޑީސީން އާންމޮށްފައިވާ ގްރެފިކެއްގައި ރައްކާތެރިކަން އެންމެ ބޮޑަށް ލިބޭ 13 ގޮތެއް ކިޔައިދީފައިވެ އެވެ.\nސޯލް ޕެޗް، ސައިޑް ވިސްކާޒް، ޕެންސިލް، ޓޫތުބްރަޝް، ލޭމްޕްޝޭޑް، ޒޯރޯ، ހޭންޑްލްބާ، ޝެވްރޯން، ޕެއިންޓާޒް ބްރަޝް، ވަލްރަސް އަދި ޒަޕާ އަކީ ވެސް ރަނގަޅު ސްޓައިލްތަކެވެ.\nމި ނޫން ސްޓައިލްތަކަށް ތުނބުޅި އާއި މަތިމަސް ބަހައްޓާ ނަމަ ނޭފަތާއި އަނގަމަތި ނިވާކުރަން އަޅާ މާސްކާއި މޫނުގެ އިސްތަށީ ކޮންޓެކްޓްވެ ޖަރާސީމުތައް ފެތުރުމުގެ ފުރުސަތު ބޮޑު ކަމަށް ސީޑީސީން ބުނެ އެވެ.\nނަމަވެސް ވައިރަހުން ރައްކާތެރިކަން ހޯދުމަށް އަބަދު މާސްކް އެޅުމަކަށް ސީޑީސީން ލަފައެއް ނުދެ އެވެ. ހަމައެއާ ސިއްހީ ގޮތުން ދުޅަހެޔޮކޮށް ތިބޭ މީހުން މާސްކް އެޅުން މަޖުބޫރު ނޫން ކަމަށް ވެސް ސީޑީސީން ބުންޏެވެ. މާސްކް އެޅުން އެންމެ އައުލާކަން ބޮޑީ ދިފާއި ނިޒާމު ބަލިކަށި މީހުންނެވެ. އޭގެ ތެރޭގައި ކުޑަކުދިންނާއި އުމުރުން ދުވަސްވީ މީހުން ހިމެނެ އެވެ.\nތުނބުޅި އާއި މަތިމަސް ބަހައްޓާ ސްޓައިލަކުން މާސްކްގެ ރައްކާތެރިކަން އެންމެ އެކަށީގެންވާ ގޮތަށް ނުލިބޭ ކަމަށް ބުނާ ވާހަކަ އަކީ މިހާރު މުޅިން އަލަށް ތިލަވެގެން އުޅޭ ވާހަކައެއް ނޫނެވެ. މި ވާހަކަ 2017 އިން ފެށިގެން ދެކެވެ އެވެ. މިހާރު މި ވާހަކަ ވައިގައި ހިފައިގެން އުޅެނީ ކޮރޯނާވައިރަހާ އެކު ގިނަ ބަޔަކު އަބަދު މާސްކް އަޅައިގެން އުޅޭތީ އެވެ.\nއަދި މިކަމާ ގުޅިގެން ޓްވިޓާގައި އެކި ކަހަކަ ޝުއޫރުތައް ވެސް އަންނަނީ ފާޅުކުރަމުންނެވެ. ހާއްސަކޮށް ގްރެފިކްގައި ތުނބުޅި އާއި މަތިމަހުގެ ސްޓައިލްތަކަށް ކިޔާ ނަންތަކަށް ވަރަށް ގިނަ ބައެއްގެ ސަމާލުކަން ހުއްޓިފައިވެ އެވެ.\nއިތުރު ލިޔުންތައް ސިއްހަތު ފެޝަން ސަލާމަތީ ފިޔަވަޅުތައް ސިއްހަތާއި ރައްކާތެރިކަން ބަލިތައް އެމެރިކާ